মহৰ জিন (অভিজিত কলিতা) - সাহিত্য ডট অৰ্গ\n– “যাও মাহী । একো নহয়, মই এনেকে ৰাতি গৈয়েই থাকো । একো নাই, মোৰ টোপনিও ধৰা নাই”। ঢেৰ কিবা কিবি এগাল মান কৈ বিয়াঘৰৰ পৰা ওলাই আহিলো । মানুহবোৰেও বিয়া বোৰ যে পাতে, এনে বেয়া সময়ত পাতিব লাগে নে? মাৰ্চ এণ্ডিং , তাতে আকৌ অ’ডিট, পুৱা দহ বজাতে শগুন কেইটাৰ লগত বহিব লাগে । ইফালে মাহীৰ একমা্ত্ৰ ছোৱালী জনীৰ বিয়া। অফিচত মৰিবলৈয়ো ছুটি নিদিয়ে। মোৰ ছোৱালীজনীৰো পৰীক্ষা ছলি আছে। গতিকে থিক হ’ল, মই অফিচ ছুটীৰ পাছত অকলে গৈ মৰাণত বিয়া খাই ঘুৰি আহিম । যিমান পাৰো সোনকালে আহিম।\n– “ভালকে যাবি দেই”- যাকে লগ পালোঁ সকলোৰে মুখত এটাই কথা। মই আৰু জানি-শুণি বেয়াকে যাম নে??\nডিব্ৰুগড় পাৰ হলো, গাড়ী বেছি জোৰত চলোৱা নাই। এবাৰ চিৎভোলোঙা খাই পৰি থৈছো, গতিকে সাৱধান । বাটত কুকুৰ এটাও নাই। গান এটাকে শুণো বুলি চালো, ধুৰ, ..চি ডি এখনো আনিবলে পাহৰিলোঁ। লাহোৱাল পাৰ হৈ সেই পথাৰৰ মাজৰ বাটছোৱা দিনতে কিবা কিবি লাগে। এহ, কোনোবা এটা থাকিলে ভাল আছিল লগত, কথা পতাৰ বৰ প্ৰয়োজন অনু্ভৱ কৰিলোঁ। চকু টানি আনিছে, বাদু দুটাৰ ওপৰত যেন দুটা দুমোনীয়া বস্তা। গাড়ী ১০ কিমি গতিত গৈ আছে। নাই ইমান টোপনিত গাড়ী চলোৱা ভাল নহয়। ৰৈ দিলোঁ। চিটতো অকনমাণ হাওলাই , পিঠিটোকে পোনাই লওঁ । চিগাৰেট এটাকে জ্বলাও নেকি???\nজাপ মাৰি উঠিলোঁ, কোনে মাতিছে মোক?? ভূত –প্ৰেত নহয়তো, হে ভগৱান , ঠাইখিনি এনেয়ো বেয়া। সাহস গোটাই কলোঁ,\n– – ‘কোনে, কোন কোন শুধি আছে ??’\n– – ‘মইহে দাদা’\n– – কোন মই ?? ইফালে সিফালে চালো, কোনো নাই ।এইবাৰ সচাকৈয়ে ভয় লাগিল ।\n– -“ভয় নকৰিব, এই‌ালে চাওক, মইহে”\nমাতৰ ফালে চাই দেখো, অকণমানি মহ এটা। ১০০% সিয়েই মাত মাতিছে। জৰুৰ ভূ..ভূ..ত!!\nমোৰ মনৰ কথা বুজি পালে চাগে মহটোৱে ।\n– – “ভূত নহয় দিয়ক, মই মহেই ! এডিচ এজিপ্তি”\n– – “কিন্তু তু..তুত…তুমি কথা কৈছা যে”- মোৰ মাত কঁপিয়েই আছে ।\n– – ইভলিউচন দাদা, ইভলিউচন । ময়েই নহয়, আজিকালি প্ৰায় আমি চব মহেই কথা কব পাৰোঁ।\nঅলপ সাহস ঘুৰি আহিল মনলে। কালিআড্ডাত কথাটো উলিয়াব লাগিব, মহে কথা কব পাৰে। জমিব । হা: হা: ।\n– “হয়নেকি? আমি কোনেও যে গমেই নেপাও কথাটো।“\n– “আমাৰ মাতটো অলপ সৰুযে। আৰু আপোনালোকৰ ঘৰবোৰত যিহে ডাঙৰ ডাঙৰকৈ টিভি চলি থাকে অনবৰত, ক’ত মহৰ মাত শুণিব ।“ –\nহয়ো কথাটো, কিমান দিন মহৰ মাত  শুণা নাই । কামোৰ হে খাই আছো। ভালেই হ’ল, কথা পাতিবলে লগ এটা পালোঁ । মহটো আড্ডাবাজ যেনেই লাগিছে।\n– — “হয় দিয়া, থিকেই কৈছা, পিছে এটা কথা কোৱাছোন তুমি মতা নে মাইকী? চেহেৰা দেখি ধৰিবই পৰা নাই নহয় ।“\n– — “মই মাইকী, দাদা। আমাৰ মতাবোৰে তেজ নেখাই নহয় । তেজখোৱাতো আমাৰ মাইকীবোৰৰহে জন্মগত অধিকাৰ। “\nমনতো আৰু অলপ ভাল লাগি গ’ল। মহ হলে কি হব । সেহ নিশা অপজিত জেন্দাৰৰ লগত আড্ডা মৰাৰ মজাই বেলেগ।\n– — “পিছে তোমাৰ নামটোনো কি ?”\n– — “প্লীজ ডন্ট ট্ৰাই টু গেট টু পাৰ্চনেল”– জকজকাই উঠিল তাই । উফফ।।একেই চব – আনপ্ৰেডিক্টটবল।কিনো কৰিম মই তাইৰ নামটো লৈ??\n– —“অ’ কে, অ’কে । আচ্ছা, তাৰমানে তুমি মোৰ তেজ খাবলৈহে আহিছিলা।“ কথা সলাবৰ চেষ্টা কৰিলোঁ। (মানুহজনীয়ে এনেই মোক ফ্লাৰ্টমাস্টাৰ নাম দিয়া নাই )\n– —‘আৰু কিয় আহিম মই আপোনাৰ ওচৰলে?\n– — ” পি‍ছে নেখালা যে?”\n– – “নাই আপোনাৰ ব্লাড গ্ৰুপৰ তেজ মই নেখাও। বৰ বেছি ৰিচ্ছ । ”\n– – “আও , তোমালোকে কোনকোনায়েই ব্লাড গ্ৰুপ গম পাই যোৱা নেকি ??”\nঅবজ্ঞাৰে হাঁহিলে মহজনীয়ে…\n– – “ডেটচ্ আৱাৰ ব্ৰেড এন বাটাৰ দাদা । জেনেৰেচনচ ধৰি এইটো কামেই কৰি আহিছো, ইমানখিনি এক্সপাৰটাইজ টো আহিবই ।”\nহয় ছাগে। কথাত যুক্তি আছে। ইণ্টাৰেষ্টিং !!! আৰু অলপ কথা উলিওৱা যাওক ।\n– — “পিছে এটা কথা কোৱাচোন?? তোমালোকে বংশবৃদ্ধি কেনেকৈ কৰা??”\n– — “WHAT DO YOU MEAN?? TELL ME, TELL ME, – I KNEW , ALL OF YOU ARE THE SAME”\nঅ’!!! কি ক’লো মই , …মানুহে কথা ভালকে কব পাৰিব লাগে, নোৱাৰিলে কবই নেলাগে। এইজনী যি এগ্ৰেচিভ দেখিছো, বেয়া কথা কৈছো বুলি পুলিচ তুলিচ মাতি দিব পাৰে , ডাঙৰ কেলেংকাৰী এটা হবগৈ। ডেমেজ কন্ত্ৰল ম’ড’ত আহি গলোঁ\n– “নহয় মানে মই জানিব বিছাৰিছো , তোমালোকে আজিকালি ক’ত কণী পাৰা। বেলেগ নেভাবিবা, মানে তোমালোকক কণী পাৰিবলৈ বন্ধ পানী লাগে বুলি শুণিছিলো, মানে কৰবাত পঢ়িছিলো ; সেইটোহে শুধিছো, তুমি আকৌ খং কিয় কৰিছা ??” আৰু কি কি কলো থিক নাই । শেষত যেনিবা মানি ললে\n– “অ’ লাগে, তাতে কি হ’ল”-অলপ উষ্মাৰ সুৰ এতিয়াও আছে।\n– “নহয় মানে, আজিকালি খাল ডোং , পিতনি, বিল, এইবোৰ নাইকীয়াই হ’ল নহয়। চব পাহাৰৰ মাটি আনি, পুতি ঘৰ সাজিলে । তাৰ ওপৰত তোমাৰ, মহ মাৰিবলৈ গুড নাইট, কচ্ছুৱা, টেনিচ ৰেকেট , ডি ডি টি , ভট-ভটকৈ ধোঁৱা মাৰি ফুৰা গাড়ীখন । এনে পয়মালৰ মাজতো তোমালোকৰ সংখ্যা কমক চাৰি বাঢ়িছেহে দেখোন । কিনো কিটিপ লগাইছা, কিবা ভেকচিন তেকচিন লৈছা নেকি, তাকেহে জানিব বিছাৰিছো । বেলেগ একো নহয় ।“\nএইবাৰ মহজনীৰ মুখখন কোমল হ’ল। পাতলীয়া হাঁহি এটাও মাৰিলে । (উসস ৰক্ষা…)\n– —- “আপোনাক আগতেই কৈছো দাদা..ইভলিউচন ।আৰু ডাৰৱিনে অকল আপোনালোকৰ বাবেই থিঅ’ৰি উলিয়াই থৈ যোৱা নাই, আমাৰ গাতো খাটে এইবোৰ”\n– —- “পিছে এটা কথা নহয়। আমি দুইটাই অসমীয়া বুজি পাঁও, তুমি বাৰু অলপ বেছিকে ইংৰাজী কৈছা নেকি??- মাজতে মাত দিলো । ডাৰৱিন শুণিবৰ মন নাই এই ৰাতি খন।\n– — “চৰি দাদা। মইয়ো অসমীয়া ভালকৈয়ে জানো। আমি নো আৰু ক’ত স্কুলত গৈ পঢ়াশুণা কৰোঁ, আপোনালোকৰ পৰাই শুণি শুণি শিকো আৰু । আপুনিতো জানেই, আমাৰ বিজিনেচ আৱাৰ হয় গধুলি সময়ত, সেই সময়ত সকলোৱে পঢ়ি থাকে। যোৱা বহু বছৰ ধৰি আমি কোনো ল’ৰা ছোৱালীয়ে অসমীয়া পঢ়া শুণাই নাই ।গতিকে আমিও ইংৰাজীকে শিকিছো আৰু কৈছো, অভ্যাস হৈ গ’ল। বেয়া নেপাব।”\n– — “বেয়া কিয় পাম। তাতে তোমাৰ দৰে ধুনীয়া মহ এজনীক”- এইটো টেকনিক কিন্তু সদায় খাটে, ৱিডাউট ফেইল। মহজনীয়েও মচিকিয়াই হাঁহিলে।\n– –“বাৰু মই কি কৈ আছিলোঁ, ইভলিউচনৰ কথা। অ’ আপোনাৰ প্ৰশ্নটো উত্তৰ দিবলে হ’লে মই অলপ বহলাই কব লাগিব। আপুনি ব’ৰ নহয় তো??”\nএই আজি মোক ডাৰৱিন পঢ়াইহে এৰিব যেন পাইছো।\n– “নাই নহও, নহও, কোৱা তুমি”– মনে মনে ভাবিলো, যি বলক বলকি থাক, মই ঘৰ পালেগৈয়ে হ’ল ।\n– — “চাওক দাদা । আমি পৰিস্থিতিৰ লগত খাপ খাবলে শিকিছো। প্ৰতিকুল পৰিবেশত জীয়াই থাকিবৰ কাৰণে নিজকে শাৰিৰীক আৰু মানসিক ভাৱে সষ্টম কৰি তুলিছোঁ। সেয়েহে আপোনালোকে ইমান চেষ্টা কৰিও আমাৰ সংখ্যা কমাব পৰা নাই ।“\n– — “সেইটো বাৰু বুজিলোঁ। কিন্তু এই মহান কামফেৰা কেনেকে কৰিলা, তাকেহে জানিব খুজিছোঁ”\n– — “কম, কম , বুজাই কম। আপোনৰ ধৈৰ্য বোলা বস্তুটো একেবাৰে নাই নহয়নে ? তাৰ আগতে মোক কওকচোন, আপোনালোক মানুহবোৰে আমাক মাৰিবলে ইমান কাৰচাজী কিয় কৰি থাকে ?”\n– — “উৱা, কিয় নকৰিম আকৌ? তোমালোকৰে এনোফিলিচ বোলাজনীয়ে মেলেৰিয়া বিলাই ফুৰে, কত মানুহ মৰে। আমি বচাবই লাগিব নিজকে !”\n– — “ইহহ! সেইজনীৰ নাম নললে নহয়েই ।( হা হা – জেলাচী!!) আমিবোৰ যেন একো কামৰে নহয়। সেইকাৰণে আমিও আজিকালি ডেংগু বিয়পাই ফুৰো। তাৰপাচতহে আপোনালোকে আমাক অলপ পা্ত্তা দিছে। নহেল আগতে চবেই খালি এনোফিলিচ..এনো‌ফিলিচ।“\n– “অ’ তোমালোকৰ তাৰমানে ৰাহি যোৰা নাহে??”\n– “নাহিলেহে পাইছে সেইজনীৰ লগত ৰাহিযোৰা। যিহে চং তাইৰ ।মহাৰাণীহে একেবাৰে” ( কিমান বাৰ শিকিম আৰু একেটা কথাকে, কোনো নাৰীৰ আগত আন নাৰীৰ প্ৰশংসা, কি নামেই লব নেলাগে, আকৌ ব্লান্দাৰ)\n– “বাদ দিয়া তাইৰ কথা । তোমাৰ কথা কোৱা, আমি তোমালোকক কিয় মাৰিব নেলাগে??”\n– “দাদা, আজিকালি মেলেৰিয়াত কিমান মানুহ মৰে আপুনি হিচাপ কৰি চাইচেনে? তাতকৈ দেখোন হাজাৰ গুণ বেছি মানুহ ডায়েবেটিচতে মৰে। আৰু ডি ডি টি অপপ্ৰয়োগৰ কাৰণে কিমান মানুহ মৰে আপুনি জানেনে ??”\n– “তাৰমানে তুমি কি কব খুজিছা?? আমি মহ মাৰিব নেলাগে ??”\n– “অফ ক’ৰ্চ । ইকলজিকেল বেলেন্স বোলা বস্তুটোৰ কথা আপোনালোকেই চিঞৰি ফুৰে দেখোন, মহৰো দৰকাৰ আছে। কিন্তু তথাপি কিয় আপোনালোকে মহ মাৰিবলৈ ইমান বুদ্ধি পাঙি থাকে? আৰু আমাক যে মাৰি শেষ কৰিব নোৱাৰে তাৰ প্ৰমাণ দেখোন পাইছেই আপোনালোকে। পিছে আপোনাক কোনে বুজায় । যি মন যায় কৰি থাকক। আমাৰ ভালেই হৈছে – আপোনলোকৰ এই কামবোৰৰ কাৰণে । আমি ভাল জিন বিলাক উলিয়াই আনিব পাৰিছো, সেই কাৰণে দিনক দিনে শক্তিশালী হৈ গৈ আছোঁ”\n– “কি কব খুজিছা বুজাই কোৱা”\n– “চাওক দাদা, আমি এবাৰত এক লাখ মান কণী পাৰো এজনীয়ে। তাৰ ভিতৰত ১০% মান পোৱালী জগে। তাৰ ভিতৰত গৈ থৈ আপোনালোকৰ কৃপাত কেৱল ১০০ টা মানহে বাচেগৈ । আমি তাত দুখ নকৰো। কাৰণ ই মোৰ বা মোৰ পৰিয়ালৰ নহয়, সমগ্ৰ মহ জাতিৰ ভৱিষ্যতৰ কথা। যিকেইটা এই পৰিস্থিতৰ মাজতো বাছি আহে, একেবাৰে ষ্ট্ৰং জিনৰ কেইটাহে আহে । এনেদৰে জেনেৰেচনৰ পাছত জেনেৰেচন বেয়া জিনবিলাক আমাৰ গাৰ পৰা ওলাই গৈ আছে, আৰু আমি শক্তিশালী হৈ গৈ আছো। এতিয়া আমাৰ জিন আমাৰ পুৰ্বপুৰুষৰ জিনতকৈ বহুত ৰিফাইনদ”\n– “অ’…তোমাৰ কথাত যুক্তি আছে যেন লাগিছে হে”\n– “আৰু আপোনালোক মানুহবোৰে কৰিছে কি ?? আগৰ দিনত আপোনালোকে আমাৰ ফৰমুলাই ব্যৱহাৰ কৰিছিল । মানুহৰ ২০ টা মান ল’ৰা ছোৱালী হয়। দুৰ্বল জিন কেইটা সৰুতেই চেতেপ। একেবাৰে নিঘুনীয়া জিনৰ কেইটাহে পুৰ্ণ বয়স পায়গৈ। দিচ ইজ নেচাৰ’চ ৱে’ অফ এলিমিনেটিং জেনেতিক দেফিচিয়েন্সিজ, এন্ড কন্ত্ৰলিং পপুলেচন অলচ’। কিন্তু আজকালি হয় কি। পোৱালী হয় এটা বা দুটা , লাগিলে সি সি যেনেকুৱাই নহওক, ডাক্তৰ, কবিৰাজ, চেলাইন, এন্টিবায়টিক, কমপ্লান চব ফালৰ পৰা ঢোকা লগাই ৰাখি থয় তাকে। উপয়ো নাই । আপোনালোক মানুহ যে, মানৱীয় অনুভূতি আছে। গতিকে এতিয়া মানুহৰ কোৱানটিটি বাঢ়িছে, কিন্তু জেনেটিক কোৱালিটি বেয়া হৈ গৈ আছে”\n– “হেৰা, তুমি কি বকিছা। মই কি এক লাখ পোৱালী জন্ম দি পিতনিত এৰি দিব লাগে নেকি এতিয়া??”\n– না দাদা! মানুহে সেইটো কৰিব নোৱাৰে বুলি মোৰ শুং নগজা তিনিদিনীয়া পোৱালীটোৱেও জানে । কিন্তু দাদা, এই গতিত চলি থাকিলে এসময়ত কি হবগৈ আপুনি অনুমান কৰিছে নে?? আপোনালোকৰ জিন ক্ৰমাগত ভাৱে দুৰ্বল হৈ গৈ থকিব আৰু আমাৰ শক্তিশালী হৈ গৈ থাকিব। আপোনালোক ইতিমধ্যে জোখতকৈ বেছি ডিপেনডেন্ট হৈ পৰিছেই।”\n– “কি ডিপেনডেন্ট হৈছো ?”\n– “দাদা, আপুনোলোকক জীয়াই থাকিবলে দিনক দিনে বেছি চফিস্টিকেতেড চাপৰ্ট চিষ্টেমৰ প্ৰয়োজন হৈ গৈ আছে। হাই ড’জ মেডিচিন লাগে , গাড়ী নহলে এখোজো যাব নোৱাৰে, এ চি হলে শুব নোৱাৰে, অকণমান ধুলি লাগিলেই তিনিদিন জ্বৰ, কামকৰা ছোৱালী জনী নহলে পানী খোৱা গিলাচটোৱো ধুই লব নোৱাৰে।মুঠতে এটা বৃহৎ চিষ্টেম। আৰু এই চিষ্টেমটো অকনমান হেৰফেৰ হলেই আপোনালোক অথৰ্ব হৈ পৰে। হয়নে নহয় ?”\nএক মই একো নেমাতিলোঁ যদিও অলপ চেন্টিমেন্টত লাগিল। মহ হৈ তাই মানুহৰ বিষয়ে ইমান বেয়াকৈ কয়। তাই কৈ গ’ল ..\n– —— “আৰু আমি দিনক দিনে বুদ্ধিমান আৰু লগতে শক্তিশালী হে গৈ আছো, থেংকচ টু আৱাৰ বেটাৰ জিন। এনে এটা দিন আহিব আমি আপোনালোকতকৈ সকলো ফালে আগবাঢ়ি যাম”\n– —– “কি ?? তুমি কি কব খুজিছা, ভৱিষ্যতে মানুহ তোমালোকৰ তলতীয়া হৈ যাব ??”\n– —— “দেটচ মাই হো’ল ব্লাডী পইন্ট, দাদা”\nআৰু নোৱাৰি…..মুৰটো গৰম হৈ গ’ল । আও ! এইজনীৰ কথা শুণা। মনে মনে আছো বুলি যি মন যায় তাকে কৈ গৈছে।ৰহ বেটি, তই কিমান পানীৰ মাছ মইও দেখুৱাই দিম । দুইখন হাতেৰে এবাৰ ক্লেপ!!! তোৰ বেটাৰ জিন মুখেৰে বাহিৰ হৈ যাব । ৰহ!!দুইখন হাত চাপৰ মাৰিবলৈ উদ্যত কৰি তাইৰ ফালে আগুৱাই নিলো। আৰে, এই জনীয়ে দেখোন মিচিক মাচাক হাঁহিবলেহে ধৰিছে !! মাৰিবই লাগিব এইক যেনে তেনে, ইজ্জতৰ প্ৰশ্ন। …পালো পালো, আহি গৈছে জেগাত…… ….. সাৱধানে হাত দুখন টোঁৱাই ললোঁ ……..এক …দুই……………\nকে ৰে..ৰে…ৰে..চ…চ….চচচচচ!!!!!!!পেঁ পে পে…………ট….টটট……………পেঁ…টটটট………\nগাড়ীৰ ব্ৰেক আৰু হৰ্ণৰ সন্মিলীত কৰ্কষ মাতত খপজপাই উঠিলোঁ….\n—- “কি বে ( *#*#*****# ) পাগল নেকি ?? মৰিবি গম পোৱা নাই । …….দাদা কি হ’ল ?? ..ৰাতিপুৱাই ফিটিং যে??” ডিব্ৰুগড়ত লাইন ধৰিবলৈ যোৱা ৱিংগাৰৰ ড্ৰাইভাৰ, হেন্দিমেনৰ যুগলবন্দী শুণিহে বুজি পালো, ৰাষ্টাৰ মাজতে গাড়ী ৰখাই শুই আছিলো । কেতিয়ানো টোপনি আহিলে গমেই নেপালোঁ ।\nঘড়ীলে চালো, ৫:৩০ । মহজনী বিছাৰিলো, আছে, এতিয়াও আছে। নিমাখিত চেহেৰা এটা ধৰি ডেচবৰ্ডৰ ওপৰতে বহি আছে। মাৰিবলে মন নগল । আকৌ গাড়ীখন স্টাৰ্ট কৰিলোঁ । চাহৰ দোকানবোৰ খুলিলে নে বাৰু এতিয়ালৈ??\n“জাতীয় সাহিত্য জাতীয় জীৱনৰ ধৰণী মাথোন। যি জাতীয় জীৱন মুক্ত আৰু স্ৱাধীন সেই জাতিৰ সাহিত্যও মুক্ত আৰু স্ৱাধীন।” লক্ষ্মীনাথ বেজবৰুৱা।\nপৰুৱা (মৃণাল কুমাৰ বৰা)\nআচৰণ (প্ৰাপ্তবয়স্ক গল্প) ( বি.জে ৰঞ্জন )


আমি শিকিব লাগিব, বহুত শিকিব লাগিব - সাহিত্য ডট অৰ্গ\nলেখক- পাৰ্থ প্ৰতীম শৰ্মা\n: আবে, ইমান নিষ্ঠুৰ কেনেকৈ ৰে মানুহবোৰ? জিভাও কাটি দিছে বে! মই যেতিয়াৰ পৰা নিউজত দেখিছোঁ মোৰ মগজ গৰম হৈ আছে।\n: সেইবোৰ আলোচনা কৰি থাকিবলৈ মোৰ মন নাই অ’। বেলেগ কিবা কথা উলিয়াই ল।\n: তই কি মই মদৰ নিচাত কৈ থকা বুলি ভাবিছ নেকি ৰে! তিনি পেগত মোৰ নিচা হ’লে মই মদ খোৱা এৰি দিম ৰে। মই এতিয়াও হিলাই নাই।\n: নহয় ৰে। মোৰ এইটো বিষয়ত কথা পাতিবলৈ মন নাই।\n: কিন্তু পাতিব লাগিব ন। আমি কথা নাপাতিলে কেনেকৈ হ’ব। আমি ডেম’ক্ৰেটিক কাণ্ট্ৰি এখনৰ নাগৰিক বে। আমি কথা পাতিবই লাগিব। য়ু ন, ফ্ৰীদম অফ স্পীচ্ছ। আৰ্ত্তিকল নাইনটিন আছিল চাগে ন? ইউ.পি.এচ.চিৰ কাৰণে পঢ়োঁতে খুব মুখস্থ কৰিছিলোঁ বে। এতিয়া পাহৰিলোঁ।\n: আৰ্টিকল নাইনটিন! (হুহ! ) এনিৱে এতিয়া সেইটোৰ লগত আৰ্টিকল নাইনটিনৰ একো লিংক নাই দেই।\n: বাদ দে, ঐ শুন না তই যে মদ নাখাৱ। আৰু মই যে খাওঁ সেইটোও কিবা আৰ্টিকলত পৰিব ন? কোনটো আৰ্টিকলত পৰিব?\n: আৰ্টিকল টুৱেণ্টি ওৱান হ’ব চাগে। পাৰ্চনেল লিবাৰ্টি।\n: ইণ্ডিয়াখন কিন্তু জেং কাণ্ট্ৰি ন? সব আৰ্টিকলতে সোমাই আছে ৰে। শুন না, চেক্স কৰাৰো কিবা আৰ্টিকল আছে নেকি?\n: মোৰ ভালকৈ মনত পৰা নাই। কিন্তু কনচেনচুৱেল চেক্সৰ বাবে টুৱেণ্টি ওৱানেই হ’ব চাগে। চইছ টু মেৰীও তাত আছিল।\n: উম। যিয়েই নকৱ কিয় আমাৰ কনষ্টিটিউচনখন কিন্তু ‘এ ক্লাছ’। মানিব লাগে। দুই এটা গেপ আছে। সেইটো থাকিবই। লাহে লাহে ঠিক হৈ গৈ থাকিব।\n: এটা কথা কি জান? বজাৰৰ ভালতকৈ ভাল বস্তু আনিলেও নহ’ব, ৰান্ধিবও জানিব লাগিব। আমাৰো একেই অৱস্থা। সংবিধানখন ভাল হ’লেই নহ’ব সেইখন একজিকিউট কৰা মানুহবোৰো ভাল হ’ব লাগিব। (খঙত)\n: আবে তোৰ খং উঠি গ’ল যে! চ্চিল বাডী। দেশ এনেকৈয়ে গ্ৰ’ হয় লাহে লাহে!\n: গ্ৰ’? য়ু চি দিছ টু বি গ্ৰোয়িং! ডেম য়ু। যিখন দেশত ইমান ব্ৰুটেল ৰেপ হয়, ডেট কাণ্ট্ৰি ইজ গ্ৰোয়িং! কি কৱ বে!\n: আবে মোতকৈ তই ইমোছোনেল হৈছ বে! মাল মই খাইছোঁ, নিচা তোৰ হৈছে। আৰে কি কৰিবি ক? এডমিনিষ্ট্ৰেচনে কিবা ষ্টেপ ল’বতো।\n: কি ষ্টেপ লৈছে দেখিছই দেখোন। হোপ্লেচ। ঠিকেই কৈছ ৰে, মই দিষ্টাৰ্বড হৈ আছোঁ অলপ। ঔকে। ঠিক আছে, এডমিনিষ্ট্ৰেচনৰ বাৰু কৰিবলগীয়া আছে। সিহঁতে কৰিব। কিন্তু আমাৰ মানুহবোৰৰ কি হৈছে ৰে! ইমান নিষ্ঠুৰ কিয়? আচলতে কি জান, যদিও সকলোৱে কয় ফাঁচী দিব লাগে বুলি। কিন্তু দিছ নিদ এ ষ্টাডি। কিহৰ বাবে মানুহবোৰ ইমান নিষ্ঠুৰ হৈ পৰে! এইটো চেক্সৰ কথা নহয় বুজিছ! হাড় ভাঙি দিয়া, জিভা কটা, ৰ’ড সুমুৱাই দিয়া। দিছ ইজ পানিছমেণ্ট। সিহঁতে যেন ছোৱালীজনীক শাস্তি দিছে। কেতিয়াবা হয়তো তাই ৰাতি কিয় ওলাই আহিব বুলি ম’ৰেল পুলিছিং, কেতিয়াবা হয়তো তাই বয়ফ্ৰেণ্ডৰ লগত চিনেমা কিয় চাব বুলি ম’ৰেল পুলিছিং! চুটি কাপোৰ কিয় পিন্ধিব বুলিও তাইৰ ৰেপ হ’ব! এনিথিং চি দাজ, যদি আমাৰ মতে নহয় উই উইল ৰেপ হাৰ। দিছ নিদ টু বি ষ্টাডিদ। দিছ হোল থিং নিদ টু বি ষ্টাডিদ।\n: আবে, সঁচাই ৰে। পুলিচে কি কৰি থাকে?\n: ৰেপ হোৱাৰ পিছত পুলিচৰ ষ্টেপ সন্দেহজনক। কিন্তু এইটোও সঁচা কথা ন পুলিচেও প্ৰত্যেকজন মানুহক ইণ্ডিভিজুৱেল প্ৰ’টেক্সন দিয়াটো আমাৰ দৰে পপুলেটেড কাণ্ট্ৰিত পচিবল নহয় ৰে। ষ্ট্ৰিক্ট ৰেগুলেচন, এণ্ড এন ইন দেফ্ট চাইক’ল’জিকেল ষ্টাডি ইজ ইমপৰ্টেণ্ট। জুদিছিয়াৰী ষ্ট্ৰং হ’ব লাগিব।\n: কিন্তু আমিনো কি কৰিম ক?\n: আমি এইবোৰ ফেচবুক-হোৱাটচাপত লিখি থাকিলেই নহয় ঔ। সলনি কৰিবলগীয়া আমাৰো আছে। এই যে পুৱা মৰ্নিং ৱাকত যোৱা ছোৱালী চাবলৈ তই আৰু বিপুলে স্কুটি লৈ যাৱ, তাত গৈ ছোৱালীৰ দেহৰ ভাঁজ চাই কমেণ্ট মাৰ! সেইটোও হাৰাচমেণ্ট। আমি সেয়াও বন্ধ কৰিব লাগিব। অকল তই নহয়, মই নিজৰ ভুলবোৰো মানো। আজি কেইদিনমান আগলৈ মই নিজেও ছোৱালীৰ কাপোৰ পিন্ধাৰ ধৰণকলৈ বহুত আপত্তি কৰিছিলোঁ। অপৰাজিতাৰ লগত তাকে লৈ কিমান কাজিয়া গ’ল! কিন্তু এতিয়া বুজিছোঁ, সেইবোৰৰ কোনো কথাই নাই ঔ। গোৱাত আধা মানুহ বিকিনি পিন্ধি ঘূৰি ফুৰে, তাত ৰেপ কিন্তু কম। কথা সেইটোৱেই ঔ, মাইণ্ডচেট।\nআমি অকণমান নিজৰ মাইণ্ডচেট ঠিক কৰিব লাগিব। আৰু আনকো বুজাব লাগিব। হাও টু ৰেচপেক্ট ডেম। যিখিনি অধিকাৰ আমাৰ আছে সেইখিনিয়েই প্ৰত্যেকগৰাকী ছোৱালীৰ আছে। যদি সংবিধানে মোক বিন্দাচ ঘূৰিব পৰাৰ অধিকাৰ দিছে, সেয়া এজনী ছোৱালীৰো আছে। আৰু কোনেও সেই অধিকাৰৰ ওপৰত ম’ৰেল পুলিছিং কৰিব নোৱাৰে। আমি শিকি বহুত লাগিব, বহুত শিকিব লাগিব…..।


সত্তা..... এক অবিৰত যাত্ৰা…..: দৈনন্দিন : খণ্ড: ৫\nছাত্র সমাজত কেম্পাচ লেংগুৱেজৰ জনপ্রিয়তা :\nবিদ্যালয়-মহাবিদ্যালয়-বিশ্ববিদ্যালয় চৌহদত ছাত্র-ছাত্রীৰ গোটবোৰত এনে কিছুমান শব্দ/বাক্যাংশ-ৰ বহুল প্রয়োগ দেখা যায় যে যিবোৰৰ অর্থ কেৱল সেই নির্দ্দিষ্ট গোটটোতে সীমাৱদ্ধ হৈ থাকে। কিন্তু কেতিয়াবা সেই শব্দ/বাক্যাশং-ই জনপ্রিয়তা লাভ কৰি গোটটোৰ সীমা ভাঙি সর্বসাধাৰণৰ ব্যৱহাৰিক জীৱনৰ অংগস্বৰূপ হৈ পৰে। এই শব্দবোৰৰ হয়তো অভিধানিক অর্থৰ লগত কোনো মিল বিচাৰিলেও পোৱা নাযাব। তৎস্বত্তেও, এই শব্দবোৰৰ বহুল প্রয়োগৰ লগতে এইবোৰৰ জনপ্রিয়তাও নুই কৰিব নোৱাৰি। তেনে কেতবোৰ শব্দ/বাক্যাংশৰ ওপৰত আলোকপাত কৰিবলৈ প্রয়াস কৰা হ’ল :\n১/ ‘কামোৰ’--- শব্দটোৰ মূল অর্থতকৈও ইয়াৰ যিটো পৰিৱর্তিত অর্থ বর্তমান সি ছাত্রসমাজত অতিকৈ জনপ্রিয়। দাঁতেৰে জিভা অথবা মুখৰ ভিতৰৰ গাল অংশ বা ওঁঠত কামোৰ খালে আমি দুখ পাওঁ আৰু তাৰপাচৰ কেইদিনমানলৈ আমি যিয়েই নাখাওঁ কিয় সাৱধানে নাখালে চেবাটো কিন্তু সেই কামোৰ খোৱা ঠাইতে পৰিবই। ই বৰ যন্ত্রনাদায়ক। সেয়ে হয়তো অর্থৰ সামান্য পৰিৱর্তন হৈ এতিয়া ব্যক্তি বা পৰিস্থিতিৰ ক্ষেত্রত বুজাবলৈয়ো ইয়াক প্রয়োগ কৰা হৈছে। অর্থাৎ, যি ব্যক্তি বা পৰিস্থিতিত আমি অসন্তোস পাওঁ সিয়েই এতিয়া ‘কামোৰ’ হৈ পৰে। দিল্লীলৈ আহি, মই ৰুৰকীতে জন্ম আৰু ডাঙৰ-দীঘল হোৱা অসমীয়া ছোৱালী এজনী লগ পাইছিলোঁ। তাই যেতিয়া দিল্লীলৈ আহি অসমীয়া বন্ধু-বান্ধৱৰ গোটটোত সোমাই পৰিল, তেতিয়ালৈকে তাই ‘কামোৰ’ শব্দৰ অর্থ বুজি পোৱা হোৱা নাছিল। তাইৰ চিনিয়ৰবোৰে ‘জনৈক কামোৰ’ৰ কথা খুব কয় তাইৰ আগত। এদিন ঘটনাক্রমে তাইৰো সেই ‘জনৈক কামোৰ’ক লগ পোৱাৰ সুযোগ মিলিল। চিনিয়ৰবোৰে তাইক চিনাকি কৰাই দিব পালেহে, তাই টপৰাই ক’লে “অ’ আপুনিয়েই ‘জনৈক কামোৰ’ দাদা নহয়নে?” তাইৰ কথা শুনি আটাইবোৰ হাঁহিত ফাটি পৰিছিল আৰু ‘জনৈক কামোৰ’ৰ মুখখন কেঁহেৰাজবৰণীয়া হৈ গৈছিল। চিনিয়ৰবোৰে তাইক কৈছিল “তোমালৈ বহু ধন্যবাদ !! ইমানদিনে আমি কৰিব নোৱাৰা কামটো তুমি কৰি পেলালা। মুখৰ আগত... হাঃ হাঃ হাঃ...” তাই তেতিয়াও একো বুজা নাছিল। পিচত লগৰ এজনীয়ে বুজাই কোৱাতহে বুজি পাইছিল কথাটোৰ ৰহস্য। আচলতে চিনিয়ৰবোৰে তাৰ নামটো সদায় তাইৰ আগত তেনেকৈয়েই লোৱাৰ বাবেই তাই ল’ৰাজনৰ নামটো ‘জনৈক কামোৰ’ বুলিয়েই ভাৱি আছিল। এতিয়া পিচে তাই ‘কামোৰ’ৰ অর্থ বুজি পায় আৰু পৰিস্থিতি বিশেষে প্রয়োগো কৰে।\n২/ ‘টেমা চুটি যোৱা’ / ‘তাঁৰ চিঙি যোৱা’--- এই বাক্যাশং দুটাও ছাত্রসমাজৰ অতি জনপ্রিয়। অতি খঙৰ ভাৱ প্রকাশ কৰিবলৈ ইয়াক ব্যৱহাৰ কৰা হয়। ‘টেমা চুটি যোৱা’ বুলিলে মোৰ দেৱালীৰ সময়ত আমুল-স্প্রেৰ টেমাৰে ঢাকি আলুবোম ফুটোৱা কথাটোহে মনলৈ আহে। বোমাটো টেমাটোৰে ঢাকি থৈ ফুটালে বেছি শব্দ হয় আৰু টেমাটো দূৰলৈ উফৰি যায়। অর্থাৎ কাৰোবাৰ কথাত ইমান খং উঠিছে যে মগজে থৰকাচুটি হেৰুৱাইছে। ‘তাঁৰ চিঙি যোৱা’ বাক্যাংশৰো একে অর্থতে প্রয়োগ হয়। কোনো এটি যন্ত্রৰ তাঁৰবোৰ চিঙি গ’লে তাৰ প্রয়োগ বিসংগত হয়। আৰু যন্ত্রটোৰ তাঁৰনো কেতিয়া চিঙে ? যেতিয়া যন্ত্রটো বহুত বেছিকৈ গৰম হৈ যায় নাইবা যন্ত্রটোৰ অপপ্রয়োগ হয় তেতিয়া। গতিকে কাৰোবাৰ কথাত খং উঠি মগজুৱে কাম নকৰা হ’লে ভিতৰৰ শিৰা-উপশিৰায়ো একো সঁহাৰি নিদিয়া অর্থতে হয়তো এই বাক্যাংশৰ প্রয়োগ হয়।\n৩/ ‘বেহু’---- গুৱাহাটীৰ কলেজত পঢ়া ছাত্র-ছাত্রীৰ মাজত প্রচলিত এটা অতি জনপ্রিয় শব্দ।(প্রাপ্ত তথ্যমতে বেহু দুই ধৰণৰ—বি টাইপ আৰু চি টাইপ !! অভিজ্ঞসকলে বুজি পাইছে কিজানি!!) ‘বেহু’ শব্দৰ মূল অর্থ হ’ল ‘আবেষ্টন’। কিন্তু বর্তমান ছাত্র সমাজত ইয়াৰ অর্থৰ পৰিৱর্তন হৈছে। তেওঁলোকৰ প্রয়োগত ‘বেহু’ মানে হ’ল কাৰো একো খবৰ নৰখা, পৃথিৱীৰ ক’ত কি হৈ আছে আওভাও নোপোৱা ‘হেবাং’ ধৰণৰ মানু্হ।\n৪/ “চেনী”---- নকৈ কোৱাৰ হয়তো প্রয়োজন নাই, এই শব্দটোৰ জনপ্রিয়তাৰ কথা। বর্তমান যুৱসমাজত এই শব্দটোৱে মূল অর্থ হেৰুৱাই ব্যক্তিবিশেষক বুজাবলৈহে ব্যৱহাৰ হৈছে। “চেনী” “চেনী খোৱা” আদি শব্দৰ জনপ্রিয়তা কিমান বুজিব পাৰিছিলোঁ সিদিনা যিদিনা দেউতাৰ সমবয়সীয়া মানুহ এজনে কথা প্রসংগত “ল’ৰাজন বৰ চেনী” বুলি কৈছিল। তবধ মানিছিলোঁ মই!!\n৫/ “খাৰ খোৱা অসমীয়া” বুলি অসমীয়া মানুহৰ এটা নাম (?) আছে। কিন্তু তাকো বর্তমান অসমৰ বাহিৰত থকা ছাত্র-ছাত্রীয়ে নিজৰ সুবিধাৰ বাবে কাটি-কুটি কেৱল “খাৰ” বুলিহে কয়। এবাৰ মোৰ বান্ধৱী দুজনীয়ে দিল্লীত বাছেৰে ভ্রমণ কৰি থাকোতে সিহঁতৰ পাচৰ ‘চিট’ত বহি থকা ডেকাজন অসমীয়া যেন বোধ হ’ল। সিহঁতে নিজৰ মাজত আলোচনা কৰিলে “খাৰ যেন লাগিছে”। বাছৰ পৰা নমাৰ সময়ত ডেকাই ছোৱালীদুজনীলৈ চাই হাঁহি মাৰি কৈ থৈ গ’ল “হয় দিয়ক, মই খাৰেই”। ডেকাজনৰ কথা শুনি ইহঁত দুজনীৰ ফাট মেলা বসুমতী পাতালে লুকাওঁ যেনহে হৈছিল।\n৬/ গুৱাহাটী বিশ্ববিদ্যালয় আৰু অসম অভিযান্ত্রিক মহাবিদ্যালয়ত আজিকোপতি ডেকা-গাভৰু নির্বিশেষে “মইনা” শব্দৰ প্রয়োগ হৈ আহিছে। আমি বিশ্ববিদ্যালয়ত পঢ়ি থাকোতে মোৰ লগৰ কাবেৰী ইঞ্জিনিয়াৰিং কলেজৰ ওচৰতে ভাৰা কৰি আছিল কিছুদিন। সেইবাৰ সৰস্বতী পূজাৰ দিনা তাইৰ ভাৰাঘৰলৈ গৈ মেখেলা-চাদৰ পিন্ধি দুয়োজনী ওলাই আহিছোঁহে, ইঞ্জিনিয়াৰিং হোষ্টেলৰ আগত ৰৈ থকা ডেকা এজাকে সমস্বৰে চিঞৰি উঠিল প্রথমে কাবেৰী আৰু লগে লগে মোলৈয়ো বাণপাত টোৱাই “ অ’ মইনা পূজালৈ যোৱা হ’বলা ? আমাৰফালেও আহিবাদেই ! তোমাৰ লগত অহা বগী মইনাজনীকো আনিবাদেই !” আমি দুয়োজনী কোবাকুবিকৈ তাৰ পৰা আঁতৰি গৈছিলোঁ।\nএইবোৰ মাত্র সঘনাই ব্যৱহাৰ হোৱা আৰু হাততে ঢুকি পোৱা শব্দ বা বাক্যাংশৰ কেইটামান উদাহৰণহে মাথোন। বিচাৰ-খোচাৰ কৰিলে আৰু বহুতো ওলাব।\nPosted by Mitali at 4:41 AM\nPutul Bhardhara July 25, 2011 at 11:13 PM\nবিৰাট ভাল লাগিল দেই ।


xukhdukh.com September 13, 2015 CAREER, DR BULJIT BURAGOHAIN, কেৰিয়াৰ, ড° বুলজিৎ বুঢ়াগোহাঁই,\nমেডিকেল ৰিপ্ৰিজেণ্টটেটিভৰ চাকৰি\nবৰ্তমান যুগত মেডিকেল ৰিপ্ৰিজেণ্টটেটিভ (Medical Representative) এটা আকৰ্ষণীয় চাকৰি। মেডিকেল ৰিপ্ৰিজেণ্টটেটিভ চাকৰি বাবে নিম্নতম শিক্ষাগত অৰ্হতা যিকোনো শাখাত স্নাতক ডিগ্রীধাৰী হ’ব লাগে। কিন্তু কিছুমান ফাৰ্মাচীউটিকেল (pharmaceutical) কোম্পানীয়ে এই চাকৰিৰ বাবে এম.বি.এ.(M.B.A.), বি.ফাৰ্ম.(B.Pharm.), বি.এচ.চি.(B.Sc.) ডিগ্রীধাৰী প্রাৰ্থী বিচাৰে।\nএই চাকৰিৰ বাবে প্রাৰ্থীৰ বয়স সাধাৰণতে ২৬ বছৰৰ পৰা ২৮ বছৰৰ ভিতৰত হ’ব লাগে, কিন্তু কোম্পানীলৈ বয়সৰ সীমা বেলেগ বেলেগ হয়। মেডিকেল ৰিপ্ৰিজেণ্টটেটিভ চাকৰি বাবে বিজ্ঞাপন বাতৰি কাকতত প্রকাশ হয়। যেনে - “দি আছাম ট্রিবিউন (The Assam Tribune)”ৰ সাধাৰণতে দ্বিতীয় পৃষ্ঠাত প্রকাশ হয়। তাৰোপৰি মেডিচিনৰ পাইকাৰী আৰু খুচুৰা বিক্ৰেতা, মেডিকেল ৰিপ্ৰিজেণ্টটেটিভ ৰেষ্ট হাউচ্ আৰু মেডিকেল ৰিপ্ৰিজেণ্টটেটিভ চাকৰি কৰি থকা সকলৰ পৰা এই চাকৰি তথ্য গোটাব পাৰে।\nমেডিকেল ৰিপ্ৰিজেণ্টটেটিভ চাকৰি বাবে প্রাৰ্থীৰ বাচনি সাক্ষাৎকাৰৰ জৰিয়তে কৰে । এই চাকৰি কৰিব বিচৰা সকলৰ কিছুমান গুণ থাকিব লাগিব। যেনে -ইংৰাজী ভাষাত সুন্দৰ যোগাযোগ দক্ষতা থকা , ব্যক্তিত্ব আদি । এইখিনিতে এটা কথা উল্লেখ কৰা ভাল হ’ব যে - মেডিকেল ৰিপ্ৰিজেণ্টটেটিভ চাকৰি বাবে বাচনি কৰা পিছত ফাৰ্মাচী কোম্পানীবোৰে প্রাৰ্থীসকলক প্ৰশিক্ষণ দি ঔষধ বিক্ৰী কৰা কৌশলবোৰ শিকায় দিয়ে । এই চাকৰিত দৰমহাৰ ওপৰিও মৰগীয়া বানচ( D.A.), ভ্ৰমণ বানচ (T.A.), অতিৰিক্ত বানচ ( Extra Allowance ) আৰু বোনাচ (Incentive) পোৱা যায়। আমাৰ ৰাজ্যখনৰ যুৱক-যুৱতীসকলে মেডিকেল ৰিপ্ৰিজেণ্টটেটিভ কেৰিয়াৰ কথা ভাবি চাব পাৰে।


October 2015 - অসমীয়াৰ সুখ-দুখ\nxukhdukh.com October 30, 2015 0\nভাল মানুহনো কোন? হিতেন্দ্ৰ কুমাৰ শৰ্মা সাধাৰণতে আমি মানুহক দুটা বহল ভাগত ভাগ কৰো – ভাল মানুহ আৰু বেয়া মানুহ। যদি মানুহজনৰ ন...\nBy xukhdukh.com on October 30, 2015 No comments:\nLabels: CHINTAN, HITENDRA-KR-SARMA, ইতিবাচক-চিন্তা, চিন্তন, হিতেন্দ্ৰ-কুমাৰ-শৰ্মা\nxukhdukh.com October 29, 2015 0\nআজিৰ ভাল খবৰবোৰ ১. দেশৰ অন্যতম ৰাষ্ট্ৰীয় চেনেল ‘টাইমচ নাও’ৰ স্ত্ৰী-শক্তি বঁটাৰ বাবে মনোনয়ন লাভ কৰিছে উজনি অসমত কনকলতা মহিলা বেংক স্...\nBy xukhdukh.com on October 29, 2015 No comments:\nxukhdukh.com October 28, 2015 0\nএইবাৰ 'গাই পে চৰ্চা' অজয় লাল দত্ত (১) পৰিবৰ্তনৰ বাহিৰে একোৱেই স্থায়ী নহয়। দেশলৈকো পৰিবৰ্তন আহিছে, সলনি হৈছে শাস...\nBy xukhdukh.com on October 28, 2015 No comments:\nxukhdukh.com October 21, 2015 0\nসচেতন সমাজৰ জয়গান অজয় লাল দত্ত শিক্ষাই পোহৰ আনে, জ্ঞানৰ পোহৰ। এই আলোকেৰে মানুহে নিজৰ একোটা শুদ্ধ-অশুদ্ধৰ বিচাৰধাৰা গঢ় দি লয়। ...\nBy xukhdukh.com on October 21, 2015 No comments:\nxukhdukh.com October 20, 2015 0\nআজিৰ ভাল খবৰবোৰ ১. ‘পুতলা পিষ্টলৰ সলনি আপোনাৰ সন্তানটিক এখন গ্ৰন্থ উপহাৰ দিয়ক’ শীৰ্ষক বাণীৰে ১৯-২৩ অক্টোবৰলৈ পুৰণিগুদাম প্ৰেছ ক্লাৱে আ...\nBy xukhdukh.com on October 20, 2015 No comments:\nছ’চিয়েল মেডিয়াত বাক্-স্বাধীনতা অজয় লাল দত্ত জীৱনৰ বাটত চলিবলৈ প্ৰতিটো কথাৰ ওপৰত আমি প্ৰত্যেকেই নিজৰ কিছুমান ধাৰণা মনতে প্ৰতিষ্...\nxukhdukh.com October 17, 2015 0\nআজিৰ ভাল খবৰবোৰ ১. বেনাৰসত চলি থকা পূৱ-মাণ্ডলিক আন্তঃবিশ্ববিদ্যালয় ফুটবল প্ৰতিযোগিতাত ডিব্ৰুগড় বিশ্ববিদ্যালয়ে ৰায়পুৰৰ পণ্ডিত ৰবিশংক...\nBy xukhdukh.com on October 17, 2015 No comments:\nxukhdukh.com October 16, 2015 0\nআজিৰ ভাল খবৰবোৰ ১. তিনিচুকীয়াস্থিত সৰ্বানন্দ সিংহ ষ্টেডিয়ামৰ আন্তঃগাঁথনিৰ উন্নীতকৰণ তথা আধুনিকীকৰণৰ বাবে কেন্দ্ৰীয় চৰকাৰে ৩০কোটি অনু...\nBy xukhdukh.com on October 16, 2015 No comments:\nসমুদ্ৰ বিষয়ক কেৰিয়াৰ গঢ়িবলৈ অচেন’গ্রাফী ড° বুলজিৎ বুঢ়াগোহাঁই অচেন’গ্রাফী (Oceanography) পঢ়ি ছাত্র-ছাত্রীসকলে এটা সুন্দৰ কেৰিয়াৰ গ...\nxukhdukh.com October 15, 2015 0\nআজিৰ ভাল খবৰবোৰ ১. গুৱাহাটীৰ কুমাৰপাৰাত ৰাজহুৱা সভাই কৰিলে সাম্প্ৰদায়িক শক্তিৰ ষড়যন্ত্ৰক প্ৰতিহত। দুৰ্গা দেৱী বিসৰ্জনৰ সমদল যোৱাত অ...\nBy xukhdukh.com on October 15, 2015 No comments:\nxukhdukh.com October 14, 2015 0\nআজিৰ ভাল খবৰবোৰ ১. দেশত দেখা দিয়া ফেচিষ্ট প্ৰৱণতাৰ বিৰুদ্ধে দেশৰ ২০গৰাকীতকৈ অধিক লেখক, সাহিত্যিক, শিল্পীয়ে চৰকাৰী বঁটা, সন্মান ঘূৰাই...\nBy xukhdukh.com on October 14, 2015 No comments:\narunjyotisworld.blogspot.com October 13, 2015 0\nআজিৰ ভাল খবৰবোৰ ১) অসমীয়া চলচ্চিত্ৰ উদ্যোগৰ ব্য‌ৱসায়িক সফলতাৰ প্ৰতি সঁহাৰি জনাই অ‌ৱশেষত অসম চৰকাৰে ৰাজ্যখনৰ প্ৰতিটো সমষ্টিতেই একোটাকৈ ...\nBy arunjyotisworld.blogspot.com on October 13, 2015 No comments:\nxukhdukh.com October 12, 2015 0\nআজিৰ ভাল খবৰবোৰ ১. অহা ১৪অক্টোবৰত সৃজনসম ন্যাসে গুৱাহাটী মেডিকেল কলেজ প্ৰেক্ষাগৃহত প্ৰদান কৰিব মঘাই ওজা সৃজন বঁটা। নৃত্য শিৰোমণি...\nBy xukhdukh.com on October 12, 2015 No comments:\nxukhdukh.com October 11, 2015 0\nআজিৰ ভাল খবৰবোৰ ১. সমাজসেৱী সংস্থা চাইল্ড লাইনে শিশু শ্ৰমিক উদ্ধাৰ আৰু অন্যান্য বিষয়ত কৰি অহা সেৱা সমূহৰ বিষয়ে অনলাইনত তথ্য উপলদ্ধ কৰিবলৈ ...\nBy xukhdukh.com on October 11, 2015 No comments:\nxukhdukh.com October 10, 2015 1\nখাদ্যক লৈ উত্তেজনাৰ নিকৃষ্ট ৰাজনীতি অজয় লাল দত্ত সুস্থিৰ মগজুৰে কৰা চিন্তাৰেহে সুস্থ-সৱল সিদ্ধান্তত উপনীত হব পাৰি। উত্তেজিত, আবেগিক ...\nBy xukhdukh.com on October 10, 2015 1 comment:


জীৱনৰ অন্য নাম সংগ্ৰাম-পূৰ্ণিমা বৰঠাকুৰ বেজবৰা\nখণ্ড দুই ( ২ )\n...অৰুন্ধতী বৰুৱাই কেনেকৈ নলিনীক বুজাব আৰু কোন সতেৰে নো ছোৱালী জনীক স্কুলৰ পৰা আঁতৰাই আনি আনৰ ঘৰৰ বন কৰা ছোৱালী সজাব সেইবোৰ চিন্তাত আকাশ-পাতাল ভ্ৰমি ফুৰোঁতেই হঠাৎ এটা বৰ সুন্দৰ উপায় ওলাল ৷ সেইদিনা দেওবাৰ আছিল ৷ সময় তেতিয়া দিনৰ প্ৰায় তিনি বাজিবৰ হয় আৰু...৷ অৰুন্ধতীয়ে ঘৰৰ সকলো কাম-বনৰ পৰা আজৰি হৈ নলিনীক কথাটো ক’বৰ বাবে মৰমেৰে কাষলৈ মাতি আনি বহিছে ৷ হৃদয়ত উদ্বাউল দিয়া বেদনাখিনি ঢাকিবৰ বাবেই নলিনীক দুহাতেৰে সাবটি কোলাত বহুৱাই ল’লে ৷ চুলিখিনিত আলফুলে হাত বুলাই বুলাই কিবা এটা কওঁ বুলি মুখখন মেলিবলৈ লওঁতেই “বৰুৱা আছেনে ...” বুলি লখিমী এম.ভি স্কুলৰ হেডমাষ্টৰজন আহি ওলালহি ৷ অৰুন্ধতীয়ে লৰা-লৰিকৈ বহাৰ পৰা উঠি “অ কাকতি ছাৰ , আহক আহক , এইখিনিতে বহক ! এখেত নাই নহয় ৷ অফিচৰ কিবা কামত কেইদিনমানৰ বাবে দিল্লীলৈ গৈছে ৷ কি মন কৰি আহিলে নো ? এখেতৰ ওচৰত কিবা কাম আছিল চাগৈ !” অৰুন্ধতীয়ে উশাহ নসলোৱাকৈয়ে কথাখিনি ক’লে ৷ আচলতে তেওঁ কাকতি চাৰক দেখি বৰ ভাল পালে কিয়নো ভাবি থকা মনৰ কথাখিনি চাৰৰ আগত কৈ নলিনীহঁতৰ সু-দিহা এটা কৰিব পাৰিব বুলি মনটো দৃঢ় হ’ল অৰুন্ধতীৰ...\nনাই নাই ক’বলৈ গ’লে বৰুৱাৰ লগত মোৰ একো কাম নাই ৷ মই নলিনীক লগ কৰিবলৈহে আহিছোঁ ৷ তাই আমাৰ স্কুলৰ মেধাৱী ছাত্ৰী ৷ তাই এইবাৰ চতুৰ্থ শ্ৰেণীৰ বৃত্তি পৰীক্ষাত লক্ষীমপুৰ জিলাৰ ভিতৰতে প্ৰথম হৈ আমাৰ বিদ্যালয়লৈ সুনাম কঢ়িয়াই আনিছে ৷ চৰকাৰে তাইক পুৰস্কাৰ স্বৰূপে মানপত্ৰ , মেডেল আৰু তিনিবছৰৰ বাবে বছৰি পাঁচহাজাৰ টকাকৈ দিয়াৰ ব্যৱস্থা কৰিছে ৷ মাক-দেউতাকৰ অনুপস্থিতিত সিহঁতক লালন-পালন কৰি আপোনালোকে যি মহানতাৰ পৰিচয় দিছে তাৰবাবে নথৈ আনন্দিত হোৱাৰ লগতে গৌৰৱ বোধ কৰিছোঁ যে - “আজিও আমাৰ সমাজত ভাল মানুহৰ অভাৱ হোৱা নাই...। নলিনীয়ে পূৰ্বৰ জনমত নিশ্চয় কিবা ভাল কাম কৰি আহিছিল সেয়েহে আপোনালোকৰ দৰে উচ্চ শিক্ষিত হৃদয়বান পৰিয়াল এটাৰ সহায়-সাৰথিৰে মৰমৰ সৌভাগ্য লাভ কৰিছে...” ৷ নলিনী যিহেতু এইকেইদিন স্কুললৈ যোৱা নাই ৷ সেয়ে নলিনীহঁত আপোনালোকৰ ইয়াতে থকা বুলি জানি মই খবৰটো দিবলৈ ইয়ালৈকে আহিলোঁ ৷\nঅ হয় নেকি , আপুনি ইমান এটা ভাল খবৰ লৈ আহিছে বৰ ভাল লাগিছে ৷ চাওকচোন তাইৰ ভাগ্যখন , ইমান এটা আনন্দৰ খবৰ ল’বলৈ আজি তাইৰ কাষত মাক-দেউতাক এজনো নাই ! বাৰু চাৰ ঈশ্বৰে যি কৰে হয়তো কিবা বিশেষ ভাল চিন্তা কৰিয়েই কৰে ৷ মোৰ আপোনাৰ ওচৰত বিশেষ এটা কথাও আছিল ৷ আপুনি নলিনীৰ লগত কথা পাতক মই সাউৎ কৈ চাহ একাপ কৰি আনোগৈ...৷ চাহ খাই খাই আমি বিশেষ এটা গুৰুত্বপূৰ্ণ আলোচনাত বহিম ! ( আগলৈ...)\n✍🏻পূৰ্ণিমা বৰঠাকুৰ বেজবৰা


অভিজ্ঞতাৰ সঁফুৰা .. Abhigotar Xofura: বাটে-ঘাটে.... নতুন প্ৰজন্মৰ অতপালি\nPosted by ডঃ মাখন লাল দাস at 06:58\nHRISHIRAJ SHARMA 1 November 2012 at 09:54\nব্লগটো ভাল হৈছে। পঢ়ি চাইছোঁ। লিখি থাকিব বুলি আশা ৰাখিলোঁ।\nডঃ মাখন লাল দাস 1 November 2012 at 11:07\nঅশেষ ধন্যবাদ৷ উৎসাহ পালো৷\nSultan2523 25 November 2012 at 10:29\nলিখনিটো পঢ়ি ভালো লাগিল বেয়া ও লাগিল। ভাল লাগিল আপোনাৰ ব্যৱহাৰ তথা সহিষ্ণুতা খিনিক, আনফালে বেয়া লাগিল আজিৰ প্ৰজন্মৰ চৰিত্ৰৰ নৈতিক স্খলনক দেখি, কি ভাবে আজি সিহঁত আজি ধ্বংসৰ মুখলৈ গতি কৰিছে!\nUnknown9December 2012 at 02:41\nলিখনিবোৰৰ ভিতৰলৈ সোমাই গৈ বেছ ভাল লাগিল| অনুসন্ধিত্সু মনটোৱে ব্ল’গৰ কিবা এটা জনাৰ আশা লৈ পঢ়িলো যদিও অভিজ্ঞতাৰ পৰা লিখা কথাখিনি সঁচাই চিন্তনীয়| পঢ়ি ভাল পালো আৰু পিচলৈ ব্ল’গৰ বিষয়ে কিছু সমল পঢ়িবলৈ পাম নিচ্ছয়|\nডঃ মাখন লাল দাস 13 December 2012 at 03:44\nধন্যবাদ.. আগলৈকো পঢ়ি মন্তব্য দি থাকিলে ভাল লাগিব..\nUnknown 21 November 2013 at 08:24\nব্লগটো পঢ়ি ভাল লাগিল...


কৌতুক – কমল নেওগ – ফটাঢোল\nJuly 1, 2019 কাৰ্টুন\t3 Comments\nকৌতুক – কমল নেওগ\nশইকীয়া চাৰে দ্বিতীয় শ্ৰেণীত যুক্তাক্ষৰ শিকাই ৷ আজিও তিনিটা বিশেষ যুক্তাক্ষৰ আৰু সেই সেই যুক্তাক্ষৰযুক্ত বিশেষশব্দ আৰু শব্দকেইটাৰ অৰ্থ সম্বন্ধে ল’ছোৱালীহঁতক সুন্দৰকৈ শিকালে। যুক্তাক্ষৰকেইটা হৈছে\nশ + ৱ = শ্ব অশ্ব , অশ্ব মানে ঘোঁৰা।\nব + জ = ব্জ অব্জ , অব্জ মানে পদুম।\nআৰু আনটো যুক্তাক্ষৰ হৈছে – মইবয়াম ম্ব,\nম + ব = ম্ব ডিম্ব , ডিম্ব মানে কণী।\nইমানখিনি লৈকে ঠিকেই আছিল। পয়মালখন লগালেহি নাভুত-নাশ্ৰুতকৈ SI চাৰ ভাটিবেলা স্কুল চাবলৈ আহি। SI চাৰ ৰুমত সোমোৱাত বহিবলৈ নিজৰ চকীখন এৰি দি লগে লগে শইকীয়া চাৰে ব্লেকবোৰ্ডত লিখি থোৱাখিনিও মচি পেলালে। ইয়াৰ পিছত SI চাৰৰ লগত সৌজন্যমূলক দুই- চাৰিআষাৰ কথা পাতিলে।\nশিক্ষাবিভাগৰ দায়িত্বশীল ব্যক্তি হিচাপে SI চাৰে ছাত্ৰ-ছাত্ৰী কেইটাৰ শৈক্ষিক অগ্ৰগতি পৰীক্ষা কৰিব বিচাৰিলে।\nঅশ্ব মানে ঘোঁৰা, ডিম্ব মানে কণী – ছাত্ৰ-ছাত্ৰীকেইটাই টপককৈ ক’লে;\nকেণা লাগিল ‘অব্জ’ক লৈহে।\nকেণা লাগিবৰে কথা দিয়ক। সময়টো চাওকচোন MDM ৰ পিছত; হাৰিয়ানাৰ পৰা অহা চাউলৰ ভাত আৰু অন্ধ্ৰপ্ৰদেশৰ পৰা অহা চালানী কণীৰ তৰকাৰীৰে উদৰ পূৰাই একথাল খাই দিয়াত ছাত্ৰ-ছাত্ৰীহঁতৰ আমস্তক স্নায়ুমণ্ডলী সেইথালি জীণ নিয়াবলৈকে চাগৈ ব্যস্ত হৈ আছিল। গতিকে শইকীয়া চাৰে শিকোৱা দুই-এটা শব্দ-অৰ্থ সিহঁতৰ মগজুৰ জপনা বাহিৰতে ঘূৰি-পকি আঁতৰি গ’ল।\nকথা বিষম যেন দেখি শইকীয়া চাৰে চেগবুজি SI চাৰৰ পিঠিৰফালে অৱস্হান লৈ হাতৰ ইংগিতেৰে ছাত্ৰ-ছাত্ৰীহঁতক খিৰিকিৰে বাজলৈ চাবলৈ কৈছে আৰু ৰাস ভাওনাৰ শ্ৰীকৃষ্ণই যে হাত দুখনেৰে বিকশিত পদ্মাকৃতিৰ লেখিয়া মূদ্ৰা এটা দিয়ে শইকীয়া চাৰেও নিজৰ হাত দুখনৰ মণিবন্ধ লগলগাই পদুমৰ আকৃতিটো বুজাবলৈ যত্ন কৰি কৰি মাজে মাজে আকৌ বাজলৈ আঙুলিয়াই থাকে। সেইপিনে আক’ ফুলি থকা পদুম ভৰ্তি এটা পুখুৰী আৰু স্কুলৰ ফালৰ পাৰটোতে এটা ঘোঁৰা চৰি আছিল।ছাত্ৰ-ছাত্ৰীকেইটাই চাৰৰ এই অভুতপূৰ্ব নৃত্য কেতিয়াও দেখাই নাছিল। সিহঁতে আঁ কৰি মুখ মেলি চাৰৰ কাৰবাৰটোহে চাই থাকিল। ছাত্ৰ কেইটাৰ মাজৰে অঘাইটং বুলি সৰ্বচৰ্চিত ছাত্ৰটোৱে চাৰৰ অভুতপূৰ্ব নৃত্যটোৰ তাৎপৰ্য্য টং কৰিব পাৰিলে। তাৰ চকু বাৰে বাৰে চাৰৰ হাতৰ মুদ্ৰা আৰু পুখুৰীৰ পাৰত চৰি থকা ঘোঁৰাটোৰ শৰীৰত । সি চাৰৰ মুদ্ৰা আৰু ঘোঁৰাৰ হেৰিৰ মাজত কিবা এটা সাদৃশ্য উলিয়াই পেলালে। বিজ্ঞানীসকলে বছৰ বছৰ পাত কৰি কৰা গৱেষণাৰ অন্তত নতুন কিবা এটা আৱিষ্কাৰ কৰি আত্মহাৰা হোৱাৰ দৰেই সিও তেনে এটা অনুভৱেই কৰিলে। সি চকুদুটা SI চাৰৰ চকুত থলে। SI চাৰে তাৰ Body language টো বুজিব পাৰি তাকে ক’লে– কোৱা, তুমিয়েই কোৱা, অব্জ মানে কি ?\nঅঘাইটংটোৱে টপৰাই উত্তৰ দিলে – “ঘোঁৰা কণী, চাৰ”!\nSI চাৰৰ কাণৰ কাষেৰে যেন চুখই 36 যুঁজাৰু বিমান এখনহে বিকট শব্দেৰে পাৰহৈ গ’ল৷\nSI চাৰে ৰুমতে থকা ফিল্টাৰটোৰ পৰা নিজেই পানী এগিলাচ লৈ একে উশাহতে খালে আৰু একো নামাতাকৈ খিৰিকিৰে বাজলৈ চাই দেখিলে প্ৰকাণ্ড ঘোঁৰা এটা পুখুৰীটোৰ পাৰতে৷\n« উলূখেৰৰ বিপদ – নয়নমণি হালৈ\nখেল – দ্য টুইষ্ট – ৰিন্টুমণি দত্ত »\nবঢ়িয়া দিছে ।


ইণ্ডিয়ান ৰিভাইচ ভাৰচন (IRV) আচামিচ - 2019 ইষ্টেৰ6অধ্যায়\nমৰ্দখয়ে সন্মান পোৱা।\n1 সেই ৰাতি ৰজাই টোপনি যাব নোৱাৰিলে। ৰজাই তেওঁৰ ৰাজত্বৰ সময়ত ঘটা ঘটনাৱলীৰ কাৰ্য-বিৱৰণী আনিবলৈ আজ্ঞা দিলে; আৰু তেওঁলোকে উচ্চ-স্বৰে ৰজাৰ আগত তাক পাঠ কৰিলে।2সেই কাৰ্য-বিৱৰণীত লিখা অনুসাৰে এই কথা গ’ম পোৱা গ’ল যে, ৰাজ-নপুংসক বিগথন আৰু তেৰচ নামেৰে দুজন প্রৱেশ দুৱাৰৰ দুৱৰীয়ে ৰজা অহচবেৰোচৰ ক্ষতি কৰিবলৈ চেষ্টা কৰা বিষয়টো এই মৰ্দখয়েই ৰজাক জনাইছিল।3পাছত ৰজাই সুধিলে, “মৰ্দখয়ে কৰা এই কাৰ্যৰ বাবে তেওঁক কি সন্মান বা স্বীকৃতি প্রদান কৰা হৈছিল? তাৰ পাছত ৰজাৰ পৰিচৰ্যা কৰা যুৱক দাস সকলে তেওঁক ক’লে, “তেওঁৰ বাবে একো কৰা হোৱা নাই।”\n4 ৰজাই সুধিলে, “চোতালত কোন আছে? সেই সময়ত ৰজাৰ আগত নিবেদন কৰি নিজে যুগুত কৰা ফাঁচি কাঠত মৰ্দখয়ক ফাঁচি দিবলৈ ৰাজগৃহৰ বাহিৰ চোতালত হামন সোমাইছিল।5ৰজাৰ দাস সকলে তেওঁক ক’লে, “হামন চোতালত থিয় হৈ আছে।” তাতে ৰজাই ক’লে, “তেওঁক ভিতৰলৈ আহিব দিয়া।”6হামন যেতিয়া ভিতৰলৈ সোমাল, তেতিয়া ৰজাই তেওঁক ক’লে, “ৰজাই যি জনক সন্মান দিবলৈ ইচ্ছা কৰে, তেওঁলৈ কি কৰা উচিত?” হামনে মনতে ভাবিলে, মোতকৈ বেছি ৰজাই আন কাক সন্মান দিবলৈ ইচ্ছা কৰিব?\n7 সেয়ে হামনে ৰজাক ক’লে, “ৰজাই যি জনক সন্মান দিবলৈ ইচ্ছা কৰে, 8 তেওঁৰ বাবে যি বস্ত্র ৰজাই পৰিধান কৰে সেই ৰাজকীয় বস্ত্র দিয়া যাওক, আৰু ৰাজকীয় মুকুটৰ সৈতে যি ঘোঁৰাত ৰজা উঠে, সেই ঘোঁৰা দিয়া যাওক।9তাৰ পাছত সেই বস্ত্ৰ আৰু ঘোঁৰা ৰজাৰ বিশেষ প্ৰধান কৰ্মচাৰী সকলৰ মাজৰ এজনৰ হাতত গতাই দিয়া হওক; আৰু ৰজাই যি জনক সন্মান দিবলৈ ইচ্ছা কৰে, তেওঁক সেই ৰাজ-বস্ত্ৰ পিন্ধোৱা হওক। পাছত তেওঁক সেই ঘোঁৰাত তুলি নগৰৰ মাজৰ পথেৰে লৈ যাবলৈ তেওঁলোকক কোৱা হওক। তেওঁৰ আগে আগে এই কথা ঘোষণা কৰা হওক যে, ‘ৰজাই যি জনক সন্মান দিবলৈ ইচ্ছা কৰে, তেওঁলৈ এইদৰে কৰা হ’ব!’ ”\n10 তেতিয়া ৰজাই হামনক ক’লে, “বেগাই আহাঁ, তুমি ৰাজ-বস্ত্ৰ আৰু ঘোঁৰা লোৱা, আৰু তুমি কোৱাৰ দৰে ৰাজদুৱাৰত বহি থকা যিহুদী মৰ্দখয়লৈ সেই দৰেই কৰা। তুমি কোৱা কথাৰ এটা কথাও ত্ৰুটি নকৰিবা।” 11 তেতিয়া হামনে সেই ৰাজ-বস্ত্ৰ আৰু ঘোঁৰা ল’লে, আৰু মৰ্দখয়ক বস্ত্ৰ পিন্ধাই ঘোঁৰাত তুলি নগৰৰ মাজেৰে ফুৰালে। তেওঁ মৰ্দখয়ৰ আগে আগে এই কথা ঘোষণা কৰিলে যে, “ৰজাই যি জনক সন্মান দিবলৈ ইচ্ছা কৰে, তেওঁলৈ এইদৰে কৰা হ’ব।”\n12 তাৰ পাছত মৰ্দখয় ৰাজ-দুৱাৰলৈ উলটি গ’ল। কিন্তু হামনে শোক কৰি কাপোৰেৰে মুৰ ঢাকি নিজৰ ঘৰলৈ বেগাই গ’ল। 13 হামনে তেওঁৰ ভাৰ্যা জেৰচক আৰু তেওঁৰ সকলো বন্ধুক তেওঁলৈ ঘটা সকলো কথা ক’লে। তেতিয়া তেওঁৰ যি সকল লোক জ্ঞানৰ বাবে জনাজাত আছিল, তেওঁলোক আৰু তেওঁৰ ভাৰ্যা জেৰচে তেওঁক ক’লে, “যি মৰ্দখয়ৰ আগত আপোনাৰ সন্মান ম্লান হ’ব ধৰিছে, সেই মৰ্দখয় যদি যিহুদী বংশৰ লোক হয়, তেনেহলে আপুনি কেতিয়াও তেওঁক জয় কৰিব নোৱাৰিব, তেওঁৰ আগত আপোনাৰ নিশ্চয় সৰ্বনাশ হ’ব।” 14 তেওঁলোকে তেওঁৰ লগত কথা পাতি থাকোঁতেই ৰাজ-নপুংসক সকল আহি উপস্থিত হ’ল; আৰু ৰাণী ইষ্টেৰে যুগুত কৰা ভোজলৈ হামনক লৈ যাবলৈ খৰধৰ কৰিলে।


শালগ্ৰাম, তুলসী আৰু শঙ্খৰ জন্ম ৰহস্য: লক্ষেশ্বৰ হাজৰিকা - সাহিত্য ডট অৰ্গ\nস্বৰ্গ, মৰ্ত্ত্য, পাতাল-এই তিনিও লোকৰে অধিকাৰী হৈছে একমাত্ৰ ভগৱান বিষ্ণু। বিষ্ণুৱেই হ’ল সৃষ্টি, স্থিতি, প্ৰলয়ৰ মূল হোতা। ভগৱান বিষ্ণুৱে যুগে যুগে বিভিন্ন ৰূপে অৱতাৰ গ্ৰহণ কৰি আহিছে। বিষ্ণুৰ নাভিকমলৰ পৰাই ব্ৰহ্মাৰ জন্ম। মহাপুৰুষ শ্ৰীমন্ত শংকৰদেৱেও তেখেতৰ কীৰ্ত্তন ঘোষাত কৈছে-“তযু নাভি কমলত ব্ৰহ্মা ভৈলা জাত। যুগে যুগে অৱতাৰ ধৰা অসংখ্যাত।।” সত্ব, ৰজঃ, ত্বম-এই তিনি গুণৰ বাবে ব্ৰহ্মা, বিষ্ণু আৰু শিৱই তিনি মূৰ্ত্তি ধাৰণ কৰিছে। এই তিনিওজনৰ ওপৰত স্ৰজন, পালন আৰু সংহাৰণৰ ভাৰ আছে। ব্ৰহ্মাই স্ৰজন, বিষ্ণুৱে পালন আৰু শিৱই সংহাৰৰ ভাৰলৈ তিনিও নিজ নিজ কৰ্ত্তব্য পালন কৰিছে। প্ৰত্যেকৰে কৰ্ত্তব্য ভিন ভিন হ’লেও প্ৰয়োজন সাপেক্ষে বিষ্ণুৱেই এই সকলো কৰ্ম কৰিব লগা হয়। গীতাত কৈছে- যেতিয়াই পৃথিৱীত ধৰ্মৰ গ্লানি হয়, অধৰ্মৰ প্ৰাদুৰ্ভাৱ ঘটে, তেতিয়াই দুষ্টক দমন, সন্তক পালন কৰি পৃথিৱীত শান্তি স্থাপনৰ অৰ্থে ভগৱানে অৱতাৰ গ্ৰহণ কৰে। আলোচ্য প্ৰবন্ধটিত শালগ্ৰাম, তুলসী আৰু শঙ্খৰ জন্ম ৰহস্যৰ লগত ভগৱান বিষ্ণুৰ নিজ কৰ্ত্তব্য আৰু মাহাত্ম্য সাঙোৰ খাই আছে। লগতে ভগৱত প্ৰেমৰ মাহাত্ম্য বা ভগৱানক কৰা পূজা -অৰ্চনাৰ দিশটো আলোকপাত কৰা হৈছে।\nকৃষ্ণ অৱতাৰত শঙ্খচূড় নামে এজন দৈত্য প্ৰবল প্ৰতাপী হৈ উঠে। এওঁ আছিল ত্ৰিভুৱন বিজয়ী বীৰ। এওঁৰ ভাৰ্যা আছিল তুলসী। এই তুলসী আকৌ লক্ষ্মীভক্ত ৰজা ধৰ্মধ্বজ আৰু ৰাণী মাধৱীৰ কন্যা। তুলসী আছিল লক্ষ্মী অংশে জাতিকা অপৰূপা আৰু ৰাজলক্ষ্মী চিহ্নযুক্তা। তুলসীয়ে বিষ্ণুক স্বামীৰূপে পাবলৈ বদৰিকাশ্ৰমত কঠোৰ তপস্যা কৰিছিল। তুলসীৰ তপস্যাত সন্তুষ্ট হৈ ব্ৰহ্মাই তুলসীক দেখা দি বিষ্ণু অংশজাত মঙ্গল কৱচ যুক্ত দৈত্যপতি শঙ্খচূড়ক পতিৰূপে গ্ৰহণ কৰিবলৈ উপদেশ দিয়ে। আনহাতে শঙ্খচূড়েও যৌৱনকালত এজনী পৰমা সুন্দৰী, সুযোগ্যা আৰু পতিব্ৰতা পত্নী লাভ কৰিবৰ আশাৰে বহু বছৰ কৃষ্ণৰ আৰাধনা কৰিছিল। শঙ্খচূড়কো ব্ৰহ্মাই দেখা দি তুলসীক পত্নীৰূপে গ্ৰহণ কৰাৰ কথা কৈছিল। ব্ৰহ্মাৰ কথামতে দৈত্যৰাজ শঙ্খচূড়ে তুলসীক লাভ কৰিবৰ বাবে বদৰিকাশ্ৰম পাইছিল। তেওঁ তুলসীক দেখি মোহিত হৈছিল। কামদেৱ তুল্য ৰূপৱান, দেহত নানা অলঙ্কাৰ বিভূষিত যুৱক শঙ্খচূড়ক দেখি দেৱী তুলসীৰ মনো পুলকিত হৈছিল। দুয়ো কথোপকথন কৰি থাকোতে হঠাৎ ব্ৰহ্মাই দেখা দিছিল। দুয়োজনে ব্ৰহ্মাক প্ৰণাম জনাইছিল। তেতিয়া ব্ৰহ্মাই শঙ্খচূড়লৈ চাই ক’লে- ‘হে শঙ্খচূড়! তুমি এইজনী তুলসীক গন্ধৰ্ব প্ৰথামতে বিবাহ কৰোৱা। এওঁ মহাসতী। সমগ্ৰ ৰমণীকূলৰ ৰত্ন স্বৰূপা এই তুলসীৰ সতীত্বৰ প্ৰভাৱত তুমি দৈত্য-দানৱ, দেৱতা, মানৱ সকলোকে পৰাজিত কৰিব পাৰিবা।’ ব্ৰহ্মাই এইবাৰ তুলসীলৈ চাই ক’লে- ‘হে দেৱী! তুমি লক্ষ্মী অংশে জন্ম লাভ কৰা মহাসতী আৰু এই শঙ্খচূড় বিষ্ণু অংশে জন্ম লাভ কৰা ৰাধাৰ দ্বাৰা অভিশপ্ত সুদামা। এওঁ পৰম বিষ্ণুভক্ত। এওঁৰ গাত বিষ্ণুৰ মঙ্গল কৱচ আছে। এওঁক বিষ্ণুৰ বাহিৰে কোনো দেৱতাই পৰাজিত কৰিব নোৱাৰিব। এওঁ মহাবীৰ। এওঁৰ সমান পৰাক্ৰমী বীৰ দেৱাসুৰৰ মাজত কোনো নাই। সময়ত দুয়োৰে অভিশাপ খণ্ডন হৈ তোমালোক পুনৰ বৈকুণ্ঠ ধামলৈ যাব পাৰিবা। মই আশীৰ্বাদ কৰিছোঁ যেতিয়ালৈকে তুলসীয়ে সতীত্ব বিসৰ্জন নিদিয়ে তেতিয়ালৈ দুয়ো অমৰ হৈ থাকিবা।’ কথাখিনি কৈ ব্ৰহ্মাদেৱ ব্ৰহ্মলোকলৈ গুচি গৈছিল। তেওঁৰ নিৰ্দেশক্ৰমে তুলসী আৰু শঙ্খচূড়ৰৰ গন্ধৰ্ব প্ৰথামতে বিবাহ সম্পন্ন হৈছিল।\nতুলসী আৰু শঙ্খচূড়ে গন্ধৰ্ব প্ৰথামতে বিবাহ সম্পন্ন কৰাৰ পাছতেই বদৰিকাশ্ৰমৰ সেই পুণ্যতীৰ্থত বহু বছৰ দাম্পত্য জীৱন যাপন কৰিছিল। তাৰ পিছত শংখচূড়ে প্ৰিয়তমা ভাৰ্যা তুলসীৰ সৈতে নিজ ৰাজ্যলৈ গমন কৰি ৰাজ্য শাসন কৰাৰ লগতে প্ৰিয়তমা ভাৰ্যাৰ সৈতে বহু হেজাৰ বছৰ মধুৰ জীৱন যাপন কৰিছিল। শংখচূড় প্ৰবল প্ৰতাপী দৈত্যৰাজ। তেওঁ নিজ বাহুবলেৰে মৰ্ত্যৰ সকলোবোৰ ৰাজ্য, সমগ্ৰ পাতালপুৰী, গন্ধৰ্বলোক আৰু ইন্দ্ৰলোক জয়লাভ কৰি নিজৰ শাসন অটুত ৰাখিবলৈ সমৰ্থ হৈছিল। উপ-পুৰাণত পোৱা যায় যে প্ৰথম যুদ্ধলৈ যাত্ৰা কৰা সময়ত মহাসতী তুলসীয়ে শংখচূড়ক এধাৰি নিজ হাতে গঁথা সুগন্ধি ফুলৰ মালা পিন্ধাই কৈছিল- ‘হে স্বামীদেৱতা! মই তোমাক এই মালাধাৰ অৰ্পণ কৰিলোঁ। যুদ্ধলৈ গ’লেই এই মালা ডিঙিত পিন্ধি যাবা। মোৰ সতীত্বৰ প্ৰভাৱত এই মালা সদায় সতেজ হৈ থাকিব আৰু তুমি নিৰ্বিঘ্নে যুদ্ধ জয় কৰিব পাৰিবা।’\nকালক্ৰমত শঙ্খচূড় মহা অত্যাচাৰী হৈ উঠে। এওঁৰ পৰাক্ৰমত স্বৰ্গৰ দেৱতা সকলো শান্তিৰে থাকিব নোৱাৰা হ’ল। শংখচূড়ে বাৰে বাৰে দেৱতাৰ যজ্ঞ ধংশ কৰিব ধৰিলে। উপায়ান্তৰ হৈ দেৱতাবিলাকে শংখচূড়ক কেনেকৈ নিধন কৰিব পাৰি তাৰ উপায় চিন্তা কৰি নাৰদৰ নিৰ্দেশক্ৰমে সংহাৰকৰ্তা শিৱৰ ওচৰ পালেগৈ। দেৱতাৰ প্ৰাৰ্থনাত সন্তুষ্ট হৈ শিৱই দৈত্য নিধনৰ আশ্বাস দিয়ে আৰু যজ্ঞ ৰক্ষাৰ দায়িত্ব নিজে লয়। শংখচূড় আৰু শিৱৰ মাজত তুমুল যুদ্ধ হয়। কিন্তু শংখচূড়ক বধ কৰিব পৰা শক্তি স্বয়ং সংহাৰকৰ্তা শিৱৰো নাছিল। বিষ্ণু বা কৃষ্ণৰ সহায় অবিহনে শংখচূড় বধৰ আশা নাইকিয়া হ’ল। শংখচূড় কেনেকৈ ইমান অত্যাচাৰী আৰু বলীয়ান হ’ল তাৰ এটি কাহিনী এনেধৰণৰ। এদিন কৃষ্ণ লক্ষ্মীৰ সৈতে অন্তেষপুৰত আছিল। তেতিয়া দুৱৰী ৰূপে সুদাম কৃষ্ণৰ দ্বাৰ ৰক্ষক আছিল। সেই সময়তে ৰাধাই কৃষ্ণক দেখা কৰিবলৈ আহিছিল। কিন্তু সুদামে ৰাধাক বাট এৰি নিদি বহুতো কু-বাক্য প্ৰয়োগ কৰিলে। তেতিয়া ৰাধাই ক্ৰোধান্বিত হৈ সুদামক অসুৰ হ’বলৈ শাপ দিলে। এই সুদামে যদুবংশত শংখচূড় নামে জন্ম ল’লে। ভগৱান কৃষ্ণই তেতিয়া সুদামক প্ৰবোধ দি কৈছিল- ‘সুদাম! তুমি ৰাধাৰ অভিশাপত দৈত্যকূলত জন্ম লাভ কৰিলেও সদায় তুমি মোৰ অংশৰ পৰা জন্ম লাভ কৰি বিষ্ণুৰ পৰম ভক্ত হ’বা। তেওঁ তোমাক ৰক্ষা কৰিব। তেওঁৰ ইচ্ছা নহ’লে তোমাক কোনোৱে পৰাজিত কৰিব নোৱাৰিব। তোমাৰ মৃত্যু হ’লে তুমি মোক পুনৰ লাভ কৰিব পাৰিবা।’ আনহাতে তুলসীও আগৰ জন্মত বৃন্দাৱলী নামে কৃষ্ণৰ ভাৰ্যা আছিল। এদিন গণেশে ধ্যাণত মগ্ন হৈ থকা অৱস্হাত বৃন্দাৱলীয়ে তেওঁক পৰীক্ষা কৰিবলৈ বুলি তেওঁৰ আগত নৃ্ত্য কৰি আছিল। তেতিয়া গণেশে ক্ৰোধ কৰি তেওঁক মানৱী জনম লৈ অসুৰৰ ভাৰ্যা হ’বলৈ শাপ দিলে। প্ৰভু কৃষ্ণই তেওঁকো প্ৰবোধ দি কৈছিল- ‘ হে দেৱী! তুমি ভাৰত ভূমিত জন্ম লাভ কৰি মোৰ অংশজাত দেৱনাৰায়ণক সময়ত স্বামীৰূপে লাভ কৰিবা।’ আন এক আখ্যান মতে গোলোক ধামত কৃষ্ণৰ দাসী আৰু ৰাধাৰ সখী হিচাপে থাকোতে এদিন কৃষ্ণৰ লগত সহবাস কৰিছিল। তেতিয়া ৰাধাই এই কথা জানিব পাৰি তেওঁক মানৱীৰূপে মৰ্ত্যত জন্ম লাভ কৰিবলৈ অভিশাপ দিছিল। সেয়ে এই জন্মত তুলসী শংখচূড়ৰৰ ভাৰ্যা হ’বলগীয়া হ’ল।\nবিষ্ণুই দেৱতাসকলক শংখচূড় আৰু তুলসীৰ পূৰ্বজন্মৰ কথা ব্যক্ত কৰাৰ পাছত এডাল ত্ৰিশূল দি কৈছিল- ‘এই ত্ৰিশূলেৰে মহাদেৱে(শিৱই) শংখচুড়ক বধ কৰক। মোৰ ভক্ত হৈ শংখচূড়ে মোৰ কবচ ধাৰণ কৰিছে। তেওঁক মোৰ ত্ৰিশূলৰ দ্বাৰাহে বধ কৰা সম্ভৱ হ’ব। শংখচূড়ৰৰ গাত মোৰ কবচ থকালৈকে আৰু ব্ৰহ্মাৰ বৰপ্ৰাপ্ত তুলসীৰ সতীত্ব থকালৈকে শংখচূড়ক বধ কৰা অসম্ভৱ। সেয়ে মই ব্ৰাহ্মণৰ বেশে শংখচূড়ৰ পৰা মই প্ৰদান কৰা কবচটো খুজি আনিম। তেওঁ মহাদানী। ব্ৰাহ্মণক কেতিয়াও বিমুখ নকৰে। আনহাতে তুলসী মহাসতী। গতিকে ময়েই শংখচূড়ৰ বেশে তুলসীৰ সতীত্ব হৰণ কৰিম। তেতিয়াহে দেৱসমাজে শংখচূড়ক বধ কৰিব পাৰিবা।’\nশিৱ আৰু শংখচূড়ৰ মাজত তুমুল যুদ্ধ হয়। যুদ্ধত শিৱ পৰাস্ত হয়। ইয়াৰ পিচত হৰি পৰায়ণ ৰজা মদ্ৰাধিপতি অশ্বপতিৰ হাতত শংখচূড় বন্দী হয়। কৃষ্ণ সদায় ভক্তৰ অধীন। সেয়ে হৰিভক্ত অশ্বপতিয়ে শংখচূড়ক বন্দী কৰিবলৈ সক্ষম হয়। এই চেগতে কৃষ্ণই ব্ৰাহ্মণৰ বেশ লৈ শংখচূড়ক মুক্তিৰ বিনিময়ত শংখচূড়ৰ পৰা মঙ্গল কবচ বিচাৰে। দানী আৰু দাম্ভিক শংখচূড়ে আগপিচ নাভাবি মুক্তিৰ পণত কবচ কৃষ্ণক দি দিয়ে। এই সময়ত দেৱতা বিলাক নাৰায়ণ পূজাত ব্যস্ত আছিল। শংখচূড়ে পুনৰ পূজা লণ্ডভণ্ড কৰি দেৱতাৰ লগত যুদ্ধ কৰে। শিৱই শংখচূড়ৰ লগত যুদ্ধত ব্যস্ত থকাৰ সময়তে কৃষ্ণই শংখচূৰৰ ৰূপ ধাৰণ কৰি তুলসীৰ শয়ন কক্ষত প্ৰবেশ কৰি তুলসীৰ সতীত্ব হৰণ কৰে। পিচত তুলসীয়ে কৃষ্ণক প্ৰকৃত স্বামী নহয় বুলি জানি ক্ৰোধিত হৈ কৃষ্ণক অভিশাপ দি কয়- ‘ মায়াৰূপে সতীৰ সতীত্ব কৰিলি হৰণ। সতীত্ব হৰণ কৰাৰ কাৰণে তোৰ দেহা শিল হৈ যাওক। এই শাপ কদাপি নহয় খণ্ডণ।’ তেতিয়া কৃষ্ণই নিজৰ পৰিচয় দি কয়-“ বিষ্ণু মই, আছিলা অতীতত বৃন্দাৱলী নামে প্ৰিয় ভাৰ্যা মোৰ, গণেশৰ শাপে আহি লভিলা জনম। দেৱী মইও দিলোঁ শাপ, বৃক্ষ হৈ লভিবা জনম।” তেতিয়া তুলসীয়ে নিজৰ ভুল বুজিব পাৰি কৃষ্ণক ক্ষমা ভিক্ষা মাগিলে। তেতিয়া কৃষ্ণই পুন ক’লে- “ কদাপি এই শাপ লৰচৰ নহয়। দেৱী মোৰ শাপৰ ফলত তোমাৰ দেহ গণ্ডোকী নদীৰূপে জন্ম ল’ব লাগিব আৰু তোমাৰ সুদীৰ্ঘ চুলি বৃক্ষৰূপে জন্ম ল’ব। তোমাৰ এই নামেৰেই সেই বৃক্ষৰো নাম তুলসী হ’ব। তুমি মোৰ অতি মৰমৰ; সেয়ে মোৰ শাপে তোমাৰ দেহা গৈ মধুবনত গণ্ডোকী নদী হৈ জন্ম ল’বা। তোমাৰ শাপে মই শিলা হৈ তোমাৰ বুকুতে থাকিম। নিজে মই পোক হৈ সেই শিল খুলি খুলি ভক্ষণ কৰিম। সেই শিলাৰ নাম হ’ব শালগ্ৰাম শিল। এতিয়া তুমি গণেশৰ শাপৰ পৰা মুক্ত হ’লা। আৰু কোনো যুগতে তোমাৰ মোৰ এৰাএৰি নহয়। সেয়ে মই শিলা আৰু তুমি বৃক্ষ হ’লা। দেৱতা, ব্ৰাহ্মণ, বৈষ্ণৱে এই শালগ্ৰামত পূজা কৰিব আৰু তোমাৰ বৃক্ষপাত সদায় মোৰ বুকুত থাকিব। আমাক যি সদায় পূজা কৰিব আমি তাতেই থাকিম। সি মৃত্যুৰ পাছতো স্থান পাব বৈকুণ্ঠত। কাতিবিহুৰ দিনা তোমাক সকলোৱে পূজা কৰিব; আৰু তোমাৰ বংশ বৃদ্ধি হ’ব।”\nতুলসীয়ে তেতিয়া স্বামীৰ অৱস্হা কি হ’ব জানিব বিচৰাত কৃষ্ণই ক’লে- “ শিৱৰ হাতত তোমাৰ স্বামী শংখচূড়ৰ মত্যু হ’ব। মৃতদেহ তোমাৰ বুকুতেই পেলাই দিব। সেই দেহৰ পৰা অসংখ্য শংখৰ জন্ম হ’ব। সেই শংখও তোমাৰ লগতে থাকিব। আমাৰ পূজাৰ শেষত সেই বাদ্য বজাব। শংখ বাদ্য বজাৰ লগে লগেই অমঙ্গল দূৰতে বিদূৰ হ’ব। মৃত্যুৰ লগে লগে যি শংখ বাদ্য বজাব, সেই আত্মাৰ কাষলৈ যমদূত আহিব নোৱাৰে।”\nএইদৰে বিষ্ণু বা কৃষ্ণৰ নিজ অংশৰ পৰাই তুলসীৰ শাপত শালগ্ৰাম শিলাৰ জন্ম হয়। কৃষ্ণৰ শাপত শংখচূড়ৰৰ পত্নী তুলসীয়েই তুলসী বৃক্ষৰূপে জন্ম লাভ কৰে। আনহাতে শংখচূড়ৰৰ পৰাই শংখৰ জন্ম হয়। আজিও গণ্ডোকী নদীত শালগ্ৰাম শিল আৰু শংখ পোৱা যায়।শালগ্ৰাম শিলাক হিন্দুসকলে বিষ্ণুৰ মূৰ্ত্তি হিচাপে পূজা কৰি আহিছে। এই শিলাক পূজা কৰা পুষ্পৰ নাম নিৰ্মালি আৰু জলৰ নাম পদজল। ইয়াক ভক্তি সহকাৰে গ্ৰহণ কৰিলে আয়ুস বৃদ্ধি হয়। বিষ্ণু পূজাৰ পিচত সৰ্ব মঙ্গলাৰ্থে শংখ বজোৱা হয়। শালগ্ৰাম শিলৰ পানী পান কৰোতাই সকলো মহাপাপৰ পৰা মুক্তিলাভ কৰে আৰু মৃত্যুৰ পাছত তেওঁৰ আত্মাই ভগৱান কৃষ্ণত বিলীন হ’ব পাৰে বুলি বিশ্বাস কৰা হয়। শংখ সকলো দেৱকাৰ্য বা শুভ কৰ্মত লাগে।\nতুলসী এবিধ ঔষধি উদ্ভিদ। ইয়াক হিন্দুৰ অতি পবিত্ৰ বুলি গণ্য কৰা হয়। বিভিন্ন পূজা-অৰ্চনাত অন্যান্য গন্ধ-পুষ্প, ধুপ-দীপ, নৈবেদ্যৰ লগতে তুলসীৰ পাত ব্যৱহাৰ কৰা হয়। কেৱল তুলসীৰ দ্বাৰা গণেশৰ বা দেৱী পূজা-অৰ্চনা কৰা নহয়। পূৰ্ণিমা-অমাৱস্যাত, উভয় সন্ধ্যা কালত, অশুচি অৱস্থাত, ৰাতি পিন্ধা কাপোৰ পিন্ধি তুলসী পত্ৰ চয়ন কৰিব নাপায়। তুলসী পত্ৰ চয়ন কালত যদি শাখা ভাগি যায় তেনেহ’লে বিষ্ণুৰ হৃদয়ত আঘাত প্ৰদান কৰা হয়। অস্নাত অৱস্থাত তুলসী চয়ন কৰি যি ব্যক্তিয়ে পূজা কৰে তেওঁ অপৰাধী হয় আৰু তেওঁৰ পূজা নিষ্ফল হয়। সেয়ে স্নান কৰি তুলসীপত্ৰ চয়ন কৰিব লাগে। তুলসীৰ পাত শংখত দিয়া নাৰী চিৰকাল পতিব্ৰতা হয়। হিন্দুৰ প্ৰতি ঘৰে ঘৰে চোতালৰ সন্মুখত তুলসী বৃক্ষ ৰোপন কৰি পবিত্ৰভাৱে সেৱা আগবঢ়োৱা হয়। আজিও কাতি বিহুত তুলসী গছ ৰোপন কৰি সন্ধ্যা ইয়াৰ ওচৰত ধূপ-দীপ, নৈবেদ্য আগবঢ়াই পূজা-অৰ্চ্চনা কৰাৰ নিয়ম আমাৰ সমাজত চলি আহিছে।\n← হিতেন শৰ্ম্মাৰ দিনলিপি -৭ (দ্বিতীয় অধ্যায়) (ধ্ৰুৱজ্যোতি শৰ্মা)\nনগেনৰ দীৰ্ঘজীৱনৰ ৰহস্য: দীপাংকৰ গগৈ →\nবিহু শিল্পী, শিল্পীৰ বিহু আৰু আয়োজক (অৰুণজ্যোতি দাস)\nকোচ ৰাজবংশী লোক-সংস্কৃতিত এভুমুকি (চক্ৰধৰ ৰায়)\nJanuary 14, 2013 March 10, 2021 5


দদাইৰ পজা/দশম অধ্যায় - ৱিকিউৎস\nদদাইৰ পজা/দশম অধ্যায়\n13375দদাইৰ পজাহ্যাৰিয়েট বীচৰ ষ্টোজ্ঞানদাভিৰাম বৰুৱা১৯৩০\n[ ১১০ ] আশা কৰোঁ তোমালোকে ডাঙ্গৰ হ'লে এখন Uncle Tom's Cabin পঢ়িবা। ইয়াত সকলো কথা দিয়া হোৱা নই। এইখন অতি চমু কিতাপ্। চমু কিতাপ পঢ়ি সোৱাদ পাই ডাঙ্গৰ কিতাপ পঢ়িবা দেই।\nএতিয়া টমৰ তালৈ যাওঁ ব’লা। তেওঁৰ ঘাবোৰ শুকুৱাৰ আগৈয়েই লেগ্ৰীয়ে হুকুম দিলে যে, টমে বাগিচাৰ কাম কৰিব লাগে। টমৰ দুখ আৰু কষ্টৰ মাত্ৰা বাঢ়িল। লেগ্ৰীয়ে টমক বহুত ৰকম কষ্ট যন্ত্ৰণা দিবলৈ আৰম্ভ কৰিলে। এনে নীচপ্ৰকৃতিৰ মানুহৰ আনক কষ্ট দিবৰ ছুতা ওলায়েই থাকে। টমে ভাবিছিল যে, দেৱবাৰে তেওঁ বাইবেলখন পঢ়িবলৈ সময় [ ১১১ ] পাব। কিন্তু ক’ত? সেই/বাগিচাত দেৱবাৰ আনবৰ সমান। আনবাৰে যি কাম দেৱবাৰেও সেই কাম। প্ৰথমে প্ৰথমে কাম কৰি আহি জুহালৰ জুইৰ পোহৰতেই অলপ পৰ বাইবেলখন পঢ়িছিল। পাছত টমে ইমান কামৰ কোব সহিব নোৱাৰা হ'ল। গধুলি ঘৰলৈ উভতি আহোঁতে টমে শেহত মুৰ ঘুৰুৱা আৰু চকুৰে এন্ধাৰ দেখাৰ নিমিত্তে আৰু সেইকণপৰো পঢ়িব নোৱাৰা হ'ল। আনবোৰ বনুৱাৰ দৰে ভাগৰ লাগি আহি ধাৰি-পাটীত দীঘল দি পৰিছিলহি।\nএদিন গধূলি জুহালত তেওঁ ৰান্ধি আছিল। মনত দুখ। ভাবিলে বাইবেলখন অলপ পঢ়ে তাকে ভাবি নুমাই যোৱা জুইত আৰু অলপ ভগা-চিগা খৰি দিলে। বাইবেল-খন উলিয়ালে। সেই পবিত্ৰ কিতাপ খনিত তেওঁৰ ভাল লগা ঠাইবোৰত চিন দিয়া আছে। কিন্তু চকুৰে ভালকৈ নমনে। কি কৰিব? কিতাপ খনি আকৌ জেপত ভৰাই থ’লে। কোনোবা এটাই কৰ্কশ হাঁহিৰে তেওঁক শুধিলে, “তেনেহলে বন্ধু, ধৰ্ম্মে তোক আৰু কাম নিদিলে নহয় নে?”\nএই কথাষাৰে টমক বৰ বিন্ধিলে। তেওঁ মনে মনে থাকিল।\nলেগ্ৰীয়ে ক'লে, “তোৰ অকণো বুদ্ধি নাই। তোৰ ভালৰ নিমিত্তে মই তোক কিনিছিলোঁ। তই এতিয়া স্যাম্বো আৰু কুইম্বোৰকৈও ভাল কাম পালি হয় আৰু তোৰ ইমান দুখ আৰু কষ্টও নহল হয়। টম, মোৰ কথা শুন।” [ ১১২ ] টমে কলে,“মই যি বাট ধৰিছোঁ, ধৰিয়েই থাকিম। ঈশ্বৰ মোৰ সহায় হওক কি নহওকেই মই তেঁওক কেতিয়াও নেৰোঁ। আৰু এই জীৱনর শেষলৈকে মই তেওঁক নেৰোঁ।”\n“তোক এতিয়াও ঠিক কৰিম, বুজিলিনে? খবৰদাৰ!” লেগ্ৰীয়ে এই বুলি কৈ গুছি গল।\nঈশ্বৰৰ কি আচৰিত সৃষ্টি। যেতিয়া মানুহৰ দুখ কষ্ট হয়, যেতিয়া আৰু কোনো আশা-ভৰসা মানুহে নেদেখে, তেতিয়া ঈশ্বৰে তেওঁৰ শক্তিক বৰণ কৰি লবলৈ উপযুক্ত বল দিয়ে। টমৰো সেই অৱস্থা হ'ল। টমৰ বেতৰ কোবৰ ঘা শুকুৱা নাই, মনত অশান্তি, সকলো পিনে দুখ কষ্ট কিন্তু এক ঐশ্বৰিক শক্তি আহি টমক নৰশক্তি দিলে। নিৰ্ব্বিকাৰ ভাব উপস্থিত হ'ল। দুখ কষ্টৰ সীমাৰ বাহিৰলৈ টম গ'ল। তেওঁৰ শৰীৰ আৰু মনত যিমানেই দুখ থাকক আনৰ দুখ দেখিলেই টম সেই ঠাইত উপস্থিত হৈ আনৰ দুখ লাঘৱ কৰিছিল। এই মানুহটীয়ে সকলো দুখৰ ভাৰ বহন কৰি- ছিল। কথাতো কামতো। সকলোৰে অন্তৰত সুখ দিবলৈ চেষ্টা কৰিছিল। তোমালোকে ৰবীন্দ্ৰনাথ ঠাকুৰ জগৎ কবিৰ সঙ্গীত (নাম) জানা “আসন তলৰ মাটীৰ পৰে লুটিয়ে ৰব।” টমৰো সেই ভাব। টমে নিজে কোনো বস্তু আগৈয়ে নলৈ সকলোৱে লোৱাৰ পাছত যি বাকি থাকিছিল তাকে লৈছিল। টম, তুমি আদৰ্শ পুৰুষ এজন, তুমি এজন মহাপুৰুষ।\nজাৰ। টমৰ গাৰ কাপোৰ আনি আনক দিছিল। জহ। [ ১১৩ ] তেওঁ মুকলি খিলিকিৰ ওচৰৰ ঠাই সেই জহত কষ্ট পোৱা মানুহটীক দিছিল। তোমালোকে ডাঙ্গৰ কিতাপখন পঢ়িবা। তেতিয়া জানিবা টমৰ মহত্ত্বৰ কথা। গোলাম হলেও, প্ৰপীড়িত হলেও মানুহৰ আত্মা যে এইবিলাক পাৰ্থিব কাৰণৰ অধীন নহয়, টমৰ জীৱনীৰ পৰা তোমালোকে জানিব পাৰিবা। অৱশ্যে জানিবা যে, এই টম সেই নাৰী জাতিৰ ভিতৰৰ এজন প্ৰধানতম মহিলাৰ (হেৰিয়ে বীচাৰ ষ্টো) কল্পনাৰ সৃষ্টি। এই ষ্টো মহিলাই নীগ্ৰো জাতিৰ বহুত কষ্ট আৰু দুখ দেখি এই কিতাপ খনি লেখিছিল। সেই দেখি কওঁ যে টমৰ চৰিত্ৰ কাল্পনিক নহবও পাৰে। এব্ৰেহাম ( এব্ৰেম ) লিংকনৰ (Abraham Lincoln) নাম শুনিছা নে? তেওঁৰ সময়ত যে যুক্তৰাজ্যৰ উত্তৰবাসী মানুহবিলাকৰ সৈতে দক্ষিণবাসী মানুহৰ যুজ হৈছিল, সেই বিষয়ে তোমালোকে বুৰঞ্জী পঢ়ি নিশ্চয় জানিছা। সেই যুজৰ আন কাৰণ থাকিলেও তাৰ এক প্ৰধান কাৰণ এই চুটী-চাপৰ অথচ তেজস্বিনী ষ্টো মহিলাৰ কিতাপ। ডাঙ্গৰ হলে, ডাঙ্গৰ হ'লে কি, যেতিয়াই পাৰা তেতিয়াই ভাল ভাল কিতাপবোৰ পঢ়িবা দেই। কিতাপৰ দৰে বন্ধু নাই, জানিবা। দুখত সুখত সকলো সময়ত জানিবা কিতাপ তোমালোকৰ বন্ধু। মানুহ কপট হব পাৰে। কিতাপ কেতিয়াও কপট নহয়।\nসুবিধা পালেই টমে লগৰীয়া-বিলাকক বাইবেল পঢ়ি ভাল ভাল কথাবোৰ শুনাইছিল। তেঁওৰ সৰল সহৃদয় [ ১১৪ ] ব্যৱহাৰৰ নিমিত্তে সেই বাগিচাৰ সকলোৱে সেই মিউলটো তিৰুজনীৰৰ এনে কি কেসিৰো ভগবানৰ ফালে মন গল। টমৰ ব্যৱহাৰে আটাইৰে মন স্নিগ্ধ কৰিলে। ভাল মানুহৰ লগত থাকিলে সকলোৱেই ভাল হয়। টমৰ লগ পোৱাৰ নিমিত্তে সেই বাগিচাৰ সকলো কাম কৰা মানুহেই ভাল হ'ল। সদাই ভাল মানুহৰ লগত থকা ভাল। বেয়া মানুহ সকলো সময়তে সাপৰ দৰে। সাপক দেখিছা। সাপক মানুহে বশ কৰে, দেখিছা। কিন্তু সাপক পুৰাপুৰি বশ কৰিব কোনেও নোৱাৰে। কিন্তু মানুহৰ কথা বেলেগ। বেয়া মানুহ ভাল মানুহৰ লগত থাকিলে, ভাল মানুহৰ কথা শুনিলে আজি নহয়, কালি নহয়, এদিন ভাল হবই হব। সেই বাগিচাৰ কাম কৰা মানুহবিলাকৰ স্বভাৱেই তাৰ এটি উজ্জ্বল দৃষ্টান্ত।\nকোনো বস্তুৱেই সকলো সময়তে একে নেথাকে। চিৰ- দিন কেতিয়াও সমানে নাযায়। কেসি আৰু এমেলিন বুলি এজনী তিৰুতাৰ দাসত্ব শেহ হ’ল। সিহঁত পলাল। সিহঁত পলাই যোৱাত লেগ্ৰীৰ খঙ্গৰ মাত্ৰা আৰু বাঢ়িল। খঙ্গৰ কোব পাৰিল গৈ টমৰ গাত। লেগ্ৰীয়ে ভাবিলে যে, টমৰ শিক্ষাতে এনে ঘটনা হ’ল “সি মোৰ নহয় নে? মোৰ যি ইচ্ছা যায় মই তাকে কৰিব নোৱাৰোঁ নে? তাক যদি মই মাৰিব খোজোঁ কোনে ৰাখিব পাৰে? তাৰ সাহ ইমান হয় যে, মোৰ কামত বাধা দিব।” কিন্তু টম ভাল চাকৰ। কাম [ ১১৫ ] সুকলমে কৰে। তাৰ কিবা এটা হ'লে বাগিচাৰ ক্ষতি হ’ব। সেই দেখি লেগ্ৰীয়ে টমৰ একো ক্ষতি তেতিয়াই নকৰে। পাছদিনা পুৱা সি বন্দুক লৈ সেই কুকুৰবোৰ লৈ তাৰ নিজা বাগিচাৰ আৰু আন ওচৰচুবুৰিয়া বাগিচাৰ মানুহ লৈ কেসি আৰু এমেলিনক বিচাৰিব। যদিহে সিহঁতক পায়, তেনেহলে ভাল; নেপালে টমক⸻\nৰাতিপুৱা ছোৱালীদুটীক বিচাৰিবলৈ মানুহে কুকুৰে ওলাল। কিন্তু বিচাৰি সিহঁত হায়ৰণ হ'ল। সিহঁতক নেপালে। লেগ্ৰী ভাগৰ আৰু কড়া মেজাজ লৈ ঘৰলৈ উভতি গ’ল। গৈয়েই হাওলা মাচিয়াত দীঘলহৈ পৰি কুইন্বোক হুকুম দিলে, “এই কুইম্বো, টমটোক ধৰি আন গৈ। সি কুকুৰৰপোটোৱেই এই কামৰ গুৰি। তাৰ কলাচালৰ আজি আইধা নেৰাখো। তাৰ কলাচালৰ পৰা কথা ফেৰি যদি নুলিয়াঁও আজি তাৰ শেহ কৰিম।”\nস্যাম্বো কুইম্বো শত্ৰু। কিন্তু টমক দুইয়ো দেখিব নোৱাৰিছিল। কিয়নো লেগ্ৰীয়ে প্ৰথমে কৈছিল যে, টমক অভাৰ্সিয়েৰৰ বাব দিব। সি কৰবালৈ গ'লে টমেই বাগিচাৰ তত্ত্বাৱধান কৰিব। এনে কথা স্যাম্বো, কুইম্বোৰ ভাল লাগিব নে? আৰু যেতিয়া দেখিলে যে, টমক সিহঁতৰ গৰাকীয়েও দেখিব নোৱাৰা হল, তেতিয়াতো কথাই নাই। লেগ্ৰীৰ হুকুম পাই কুইম্বোই অতি ৰং মনেৰে টমক আনিবলৈ গ'ল।\nলেগ্ৰীৰ হুকুম শুনি টমে তেতিয়াই জানিলে যে, আজি [ ১১৬ ] কিবা এটা হব। লেগ্ৰীৰ নীচ হৃদয়ৰ কথা টমে ভালকৈ। জানিছিল। কিন্তু টম ঈশ্বৰ-বিশ্বাসী। ঈশ্বৰৰ ওপৰত বিশ্বাস ইমান আছিল যে, তেওঁ মৃত্যুকো ভয় নকৰিছিল।\nতেওঁৰ পাচি এফালে থৈ ওপৰলৈ চাই ক'লে, “তোমাৰ হাতত, হে প্ৰভু, মোৰ আত্মা সঁপি দিছোঁ। তুমি মোক তো কিনি লৈছা, হে মোৰ প্ৰভু, সত্যৰ প্ৰভু।” এই বুলি কুইম্বোক ক'লে, “এতিয়া মোক লৈ যোৱা।"\nঅসুৰটোৱে টমক টানি আজুৰি লৈ যাওঁতে যাওঁতে কলে, “হা, হা, এইবাৰ সেকা পাবি। মাষ্টৰ খংত জ্বলি-পকি আছে। মজা পাবি। তোৰ ইমান সাহ যে, মাষ্টৰৰ নিগাৰ- বোৰক তই পলাই যাবলৈ শিকাৱ। চাবি এতিয়া তোৰ কি হয়?” এইবোৰ কথা টমৰ কাণে দি সোমোৱাই নাই। কোনোবাই যেন ওপৰৰ পৰা এই কথা টমক শুনাইছে। “যি তোমাৰ শৰীৰক ধ্বংস কৰে, তাক ভয় নকৰিবা। সি আৰু তোমাৰ একোকে কৰিব নোৱাৰে।”\nটমে ভাবিলে তেওঁৰ মুক্তি ওচৰ।\nলেগ্ৰীয়ে টমক দেখিয়েই তেওঁৰ চোলাৰ কলাৰটো ধৰি কলে, “তই জান নে টম, তোক আজি মই মাৰিম।” টমে ধীৰ ভাবে উত্তৰ দিলে “হব পাৰে প্ৰভু।”\n"হব পাৰে নহয়, মই ঠিক কৰিছোঁ যে, আজি মই তোক মাৰিম। যদি কৱ ছোৱালীদুটা কত আছে, তেনেহলে তোক মই ক্ষমা কৰিম। নহলে তোক মাৰি পেলাম। ক। [ ১১৭ ] টম নীৰবে থিয় হৈ থাকিল।\n“তই নাই শুনা নে” সিংহৰ গৰ্জ্জনৰ দৰে লেগ্ৰীয়ে সুধিলে, “নকৱ কিয়?”\n“মোৰ একো কবৰ নাই।” টমে ধীৰ আৰু দৃঢ়ভাবে উত্তৰ দিলে।\nলেগ্ৰীৰ আৰু খং বাঢ়িল। কিন্তু খং দমন কৰি কলে, “টম, শুন্, তোক মই আগৈয়ে এৰি দিছোঁ দেখি তই ভাবিছ, এইবাৰো এৰিম। নেৰোঁ, বুজিলি নে? মই বহুত ভাবি- চিন্তি এই কথা কৈছোঁ। হয় তোক ঠিক কৰিম, নহলে তোক মাৰি পেলাম। তোৰ প্ৰতি টোপা তেজ গণিম (ইয়াৰ মানে হৈছে গাৰ সকলো তেজখিনিয়েই উলিয়াব) আৰু তই নমৰালৈকে তোক নেৰোঁ।”\nটমে তেওঁৰ গৰাকীৰ ফালে চাই ক'লে, “প্ৰভু, আপোনাৰ যদি কিবা দুখ কি বিপদ হয়, কি বেমাৰ হয় মই আপোনাৰ উপকাৰৰ নিমিত্তে প্ৰাণ দিবলৈ সাজু আছোঁ। এই মহা- পাপ কিন্তু আপনি নকৰিব। আপোনাৰ যিহকে ইচ্ছা হয় কৰোক⸺মোৰ কষ্ট শেষ হব, কিন্তু আপোনাৰ দোষৰ নিমিত্তে যদি আপুনি অনুতাপ নকৰে আপোনাৰ কষ্টৰ শেষ কেতিয়াও নহয়।”\nএনে কথা শুনি টমক মাৰি মাৰি মাটীত পেলালে।\nবহুত পৰ মাৰাৰ পাছত স্যাম্বোৰ মনও গলিল। কলে, “প্ৰভু তাৰ ফালে আইধা হয়—আৰু” [ ১১৮ ] লেগ্ৰীয়ে ক'লে, “সি সই নেকাঢ়িলে মাৰি থাকিবি, মাৰি থাক, মাৰি থাক। যিমান পৰলৈকে নকয় মাৰি থাকিবি।”\nটমে চকু মেলি লেগ্ৰীৰ ফালে চাই ক'লে, আপোনাৰ আৰু কি কৰিবৰ আছে? একোকে নাই। আপোনাৰ অদৃষ্ট বৰ বেয়া কিন্তু মই আপোনাক মোৰ অন্তৰতম হৃদয়ৰ পৰা ক্ষমা কৰোঁ।” এই বুলি একেবাৰেই মুচকচ্ গ’ল।\nলেগ্ৰীয়ে অলপ আগ বাঢ়ি আহি কলে, “ইঃ, সচাকৈয়ে ইয়াৰ ফালে শেষ হ’ল ই গ’ল। ভালেই হ’ল। ইয়াৰ মুখ বন্ধ হ’ল।”\nএই বুলি লেগ্ৰী তাৰ পৰা গুচি গল। লেগ্ৰী যোৱাতে আটাইবোৰ নীগ্ৰো একেলগ হৈ টমক সেৱা কৰিব ধৰিলে। স্যাম্বোই এবাৰ কলে, “আমি আটায়ে বেচাৰাক কি যে নিষ্ঠুৰ ব্যবহাৰ কৰিছোঁ। হায়, হায় কিয় কৰিলোঁ।”\nটমে চকু মেলি চাই লাহে লাহে ক'লে, “একো কথা নাই। মই তোমালোকক আটাইকে ক্ষমা কৰিছোঁ স্যাম্বো।”\n"https://as.wikisource.org/w/index.php?title=দদাইৰ_পজা/দশম_অধ্যায়&oldid=31425"ৰ পৰা অনা হৈছে\nLast edited on ১৪ জুন ২০১৯, at ০৭:৩৯\nএই পৃষ্ঠাটো শেষবাৰৰ কাৰণে ১৪ জুন ২০১৯ তাৰিখে ০৭:৩৯ বজাত সলনি কৰা হৈছিল।


AASU-AJYCP লৈ অপেক্ষা : অখিলৰ আহ্বানৰ পাছতে একত্ৰিত হ’ল KMSS আৰু ৭০ জাতীয় সংগঠন\nউপ-নিৰ্বাচনত অখিল গগৈক শিৱসাগৰৰ পৰা থিয় কৰোৱাৰ সিদ্ধান্ত\nগুৱাহাটী , September 8, 2020 7:59 pm\nকালি কাৰাৰুদ্ধ কৃষক মুক্তি সংগ্ৰাম সমিতিৰ উপদেষ্টা অখিল গগৈয়ে জনোৱা আহ্বানৰ প্ৰতি সঁহাৰি জনাই ৭০ সংগঠনৰ সৈতে একত্ৰিত হ’ল কৃষক মুক্তি সংগ্ৰাম সমিতি।\nমঙ্গলবাৰে কৃষক মুক্তি সংগ্ৰাম সমিতিৰ কেন্দ্ৰীয় কাৰ্যালয়ত অনুষ্ঠিত হোৱা বৈঠকত কৃষক মুক্তিৰ নেতৃত্বত আৰু ৭০ সংগঠনৰ উদ্যোগত এক নতুন ৰাজনৈতিক দল গঠনৰ সিদ্ধান্ত গ্ৰহণ কৰা হয়।\nএই বৈঠকৰ পাছতে ৭০ সংগঠনৰ নেতৃত্বই এক সংবাদমেল সম্বোধন কৰে কৃষক মুক্তি সংগ্ৰাম সমিতিৰ কেন্দ্ৰীয় কাৰ্য্যালয়ত।\nউক্ত সংবাদমেলতে কৃষক মুক্তি সংগ্ৰাম সমিতিৰ সাধাৰণ সম্পাদক ধৈৰ্য কোঁৱৰে কয় ‘বিজেপিক উৎখাত কৰাৰ সংকল্প লৈ তেওঁলোকক পৰাভূত কৰিবলৈ আমি টঙালি বান্ধিছো। বিজেপিক ২০২১ত পৰাভূত কৰিব নোৱাৰিলে অসমৰ জাতীয় জীৱন কেতিয়াও নিৰাপদ নহ’ব।’\n‘ফেচিষ্ট বিজেপিয়ে এনেকুৱা এটা পৰিস্থিতিৰ সৃষ্টি কৰিছে যাতে অন্যই দ্বি-মত প্ৰকাশ কৰিব নোৱাৰে। বাক স্বাধীনতা প্ৰকাশ কৰিব নোৱাৰা পৰিৱেশৰ সৃষ্টি কৰিছে। কেইবাটাও অসম বিৰোধী সিদ্ধান্ত লৈ অসমীয়া জাতিক তচনচ কৰি দিব বিচাৰিছে।’ ধৈৰ্যই লগতে কয়।\nউক্ত সংবাদমেলতে বিজেপি চৰকাৰক কটাক্ষ কৰি ধৈৰ্যই কয় ‘দিল্লীৰ দালালি কৰা সৰ্বানন্দ সোণোৱাল আৰু হিমন্ত বিশ্ব শৰ্মাক অসমৰ ৰাজনীতিৰ পৰা উৎখাত কৰি লাগিব। অসমৰ পৰা আৰএছএছ বিজেপিক পুলিয়ে-পুখালিয়ে উভালি পেলাব লাগিব। তেনেকুৱা এক সংকল্প ৭০ সংগঠনৰ মজিয়াত লোৱা হৈছে।’\nআনহাতে, উক্ত সংবাদমেলতে উপস্থিত থাকি টাই আহোম ছাত্ৰ সন্থাৰ যুটীয়া সম্পাদক মিলন বুঢ়াগোহাঁইয়ে কয় ‘আজিৰ দিনটোত কেইটামান ঐতিহাসিক সিদ্ধান্ত লোৱা হৈছে। অসমত ৰাজনৈতিক দলৰ উত্থান হ’বলৈ হ’লে সকলো একত্ৰিত হ’ব লাগিব। কৃষক মুক্তি সংগ্ৰাম সমিতিৰ নেতৃত্বত এই ৰাজনৈতিক দলটো গঠন কৰাৰ পোষকতা কৰা হৈছে।’\nইপিনে, আজিৰ বৈঠকত হোৱা সিদ্ধান্ত সম্পৰ্কেও তেওঁ উল্লেখ কৰে।\nতেওঁ উল্লেখ কৰা অনুসৰি ‘অসমত আঞ্চলিকতাবাদী ৰাজনৈতিক দলৰ উত্থান হ’বলৈ হ’লে এটা দল, এখন পতাকা আৰু এখন সংবিধানৰ অধীনত হ’ব লাগিব।’\nইপিনে, টাই আহোম ছাত্ৰ সন্থাই কাইলৈ হোটেল প্ৰাগ কন্টিনেন্টেলত আছু আৰু ৩০ জাতি-জনগোষ্ঠীয় সংগঠনৰ সৈতে আলোচনা অনুষ্ঠিত হ’ব বুলি জানিবলৈ দি তেওঁ লগতে কয় ‘সেই আলোচনাত উপস্থিত থাকি আমি সকলোকে একত্ৰিত হৈ বিজেপিৰ বিৰুদ্ধে যুঁজ দিবলৈ পৰামৰ্শ দিম।’\n‘যদি আছু অসম জাতীয়তাবাদী যুৱ ছাত্ৰ পৰিষদ আৰু কৃষক মুক্তি সংগ্ৰাম সমিতি একত্ৰিত হৈ প্ৰতিদ্বন্দ্বিতা নকৰে বিজেপিক ৱাক অভাৰ দিয়া হ’ব।’ সংবাদমেলত বুঢ়াগোহাঁইয়ে এইদৰে কয়।\nআনহাতে, শিৱসাগৰৰ উপ নিৰ্বাচনত কৃষক নেতা অখিল গগৈক প্ৰক্ষেপ কৰা হ’ব বুলি বৈঠকত সিদ্ধান্ত গ্ৰহণ কৰা হৈছে বুলি সদৰী কৰি তেওঁ কয় ‘নিৰ্দলীয়ভাৱে তেওঁ প্ৰতিদ্বন্দ্বিতা কৰাৰ সিদ্ধান্ত গ্ৰহণ কৰা হৈছে। অখিল গগৈলৈ অনুমতি বিচাৰি পত্ৰ প্ৰেৰণ কৰাৰ সিদ্ধান্ত গ্ৰহণ কৰা হৈছে।’\nইপিনে, সংবাদমেলত উপস্থিত থাকি ৭০ সংগঠনৰ অন্যতম নেতৃত্ব মহেন্দ্ৰ দিহিঙীয়াই কয় ‘CAA বিৰোধী সংগ্ৰাম পুনৰ আৰম্ভ কৰা হ’ব। গাঁৱে ভুঞে এই সংগ্ৰাম লৈ যোৱা হ’ব। প্ৰস্তাৱিত কৃষক মুক্তি সংগ্ৰাম সমিতিৰ ৰাজনৈতিক দলৰ ক্ষেত্ৰত তেওঁলোকৰ নেতৃত্বত আৰু ৭০ সংগঠনৰ উদ্যোগত বিকল্প ৰাজনৈতিক দল প্ৰতিষ্ঠা কৰিবলৈ আগবাঢ়িম।’\n‘জাতি মাটি ভেটিৰ মিছা শ্ল’গান দি বিজেপি চৰকাৰে অসমীয়া জাতিটোক কোঙা কৰি পেলালে। বিজেপিয়ে দিয়া প্ৰতিশ্ৰুতি তেওঁলোকে নিজে ধৰি ৰাখিব নোৱাৰিলে। বিজেপিক শত্ৰু হিচাপে পৰিগণিত কৰিছো।’ দিহিঙ্গীয়াই এইদৰে কয়।\nআনহাতে, উক্ত সংবাদমেলতে উপস্থিত থাকি টাই আহোম যুৱ পৰিষদৰ কাৰ্যকৰী সভাপতি লোহিত গগৈয়ে কয় ‘কৃষক মুক্তি সংগ্ৰাম সমিতি, সদৌ অসম ছাত্ৰ সন্থা আৰু অসম জাতীয়তাবাদী যুৱ ছাত্ৰ পৰিষদে উমৈহতীয়াভাৱে সুদৃঢ় আঞ্চলিক ৰাজনৈতিক শক্তি প্ৰস্তুত কৰিব লাগে। সকলো আঞ্চলিক ৰাজনৈতিক শক্তিলৈ পত্ৰ প্ৰেৰণৰ সিদ্ধান্ত গ্ৰহণ কৰা হৈছে।’\nমুখ্যমন্ত্ৰীক প্ৰশংসাৰে ওপচাই পেলাই আজমলৰ প্ৰশ্ন ‘এই কামটো আগৰ চৰকাৰে কিয় কৰিব পৰা নাছিল?\nভোটৰ আশাত দিয়া প্ৰতিশ্ৰুতিৰ পাছত নিজেই নিজে পতা জালত বন্দী হৈছে ডঃ হিমন্ত বিশ্ব শৰ্মা: ৰিপুন বৰা\nকাশ্মীৰত এইবাৰ বিধানসভা নিৰ্বাচন! ৰাজনৈতিক দলৰে আলোচনাত বহিব চৰকাৰ


সাৱধান! এইটো বেংকৰ গ্ৰাহকৰ একাউণ্টৰ পৰা নোহোৱা হৈছে টকা, বেংকে নিজেই দিলে এলাৰ্ট|idbi-bank-alert-fraudsters-use-websites-that-look-similar-to-genuine-ones-is-it-safe-to-invest-in-idbi-bank|সাৱধান! এইটো বেংকৰ গ্ৰাহকৰ একাউণ্টৰ পৰা নোহোৱা হৈছে টকা, বেংকে নিজেই দিলে এলাৰ্ট– News18 Assam\nসাৱধান! এইটো বেংকৰ গ্ৰাহকৰ একাউণ্টৰ পৰা নোহোৱা হৈছে টকা, বেংকে নিজেই দিলে এলাৰ্ট\nUpdated:October 19, 2020, 1:17 PM IST\nচৰকাৰীৰ পৰা প্ৰাইভেট হোৱা IDBI বেংকে গ্ৰাহকক এলাৰ্ট জাৰি কৰিলে। জনালে কেনেকৈ গ্ৰাহকৰ একাউণ্টৰ পৰা চুৰি হৈছে টকা।\nLast Updated: October 19, 2020, 1:17 PM IST\nনতুন দিল্লীঃ যদি আপোনাৰ বেংক একাউণ্ট (Bank Account) আইডিবিআই বেংকত আছে তেনেহ’লে এই খবৰটো আপোনাৰ কাৰণে গুৰুত্বপূৰ্ণ। কিয়নো বেংকটোৱে নিজৰ গ্ৰাহকক সাৱধান কৰিছে যে একাউণ্টৰ পৰা টকা চুৰি হৈছে। বেংকে গ্ৰাহকক কৈছে যে বেংকৰ ৱেবছাইটত লগইন কৰোতে সাৱধান হওক কিয়নো বেংকৰ ৱেবছাইটৰ সৈতে একেই ধৰণৰ ৱেবছাইট বনাই আপোনাৰ একাউণ্টৰ তথ্য চুৰি কৰি দুৰ্বৃত্তই একাউণ্টৰ টকা উলিয়াই লৈ যাব পাৰে। আইডিবিআই এটা চৰকাৰী বেংক আছিল আৰু ১৯৬৪ত প্ৰতিষ্ঠা হৈছিল। LIC–এ IDBIত 21000 কোটি টকাৰ বিনিয়োগ কৰি ৫১শতাংশ অংশীদাৰিত্ব ক্ৰয় কৰিছিল। ইয়াৰ পিছত LIC আৰু চৰকাৰে মিলি 9300 কোটি টকা IDBI বেংকক দিছিল। উল্লেখ্য যে IDBI Bankত LICৰ ৫১শতাংশ অংশীদাৰিত্ব আৰু চৰকাৰৰ ৪৭শতাংশ অংশীদাৰিত্ব আছে।\nএই IDBI বেংকে নিজৰ টুইটাৰ হেণ্ডেলত এক ইমেজ শ্বেয়াৰ কৰি জনাইছে যে দুষ্কতিকাৰীয়ে IDBI বেংকৰ ফণ্ট আৰু কালাৰ মিলাই এটা দুই নম্বৰী ৱেবছাইট প্ৰস্তুত কৰিছে। যিটোৰ নাম IBDI বেংক। কিন্তু মানুহে পটককৈ ধৰিব নোৱাৰিব। সেইকাৰণে বেংকৰ ৱেবছাইটলৈ যাবলৈ সদায় IDBI বেংক টাইপ কৰক।\nউল্লেখ্য যে, শেহতীয়াকৈ নেচনেল পেমেণ্ট কৰ্প’ৰেচন অৱ ইণ্ডিয়া অৰ্থাৎ NPCI–এ এটা ভিডিও জাৰি কৰি এনেধৰনৰ জালিয়াতিৰ পৰা বাচিবলৈ মানুহক সতৰ্ক কৰিছিল।\nFirst published: October 19, 2020, 1:17 PM IST


কেছবেক জালিয়াতি কি?\nব্লগ / পৰিশোধ\nwritten by Khatabook | May 11, 2022\nকেছবেক হৈছে এক ৰিৱাৰ্ড প্ৰগ্ৰেম। যেতিয়া গ্ৰাহকে অনলাইনত ক্ৰয় কৰে তেতিয়া সেই ক্ৰয়ৰ এক নিৰ্দিষ্ট শতাংশৰ ওপৰত কেছবেক দিয়া হয়।এই প্ৰগ্ৰেম মূলতঃ ক্ৰেডিট কাৰ্ড ফিচাৰৰ পৰা আহিছে, কিন্ত এতিয়া ৰিটেইলাৰ,অনলাইন ষ্টোৰ আৰু ইউপিআই এপসমূহতো ৰিৱাৰ্ড দিয়া হয়।কেছবেকৰ প্ৰাথমিক উদ্দ্যেশ্য হৈছে গ্ৰাহকক সেই ষ্টোৰসমূহৰ পৰা বেছিকৈ লেনদেন কৰোৱা আৰু আৰু তেওঁলোকৰ এপসমূহ বেছিকৈ ব্যৱহাৰ কৰা সাধৰণতে বিল পৰিশোধ কৰিলে, কাৰোবালৈ টকা প্ৰেৰণ কৰিলে বা তেওঁলোকৰ সেৱা ব্যৱহাৰ কৰিলে কেছবেক দিয়ে। যিসকলে এই এপটো ব্যৱহাৰ কৰে তেওঁলোকে জানে যে কেছবেক কেনেকৈ লাভ কৰে,কিন্তু নতুন গ্ৰাহক সকলে হয়তো কেছবেক লাভ কৰিলে এক নটিফিকেছন লাভ কৰিব পাৰে।\nআপুনি জানিছিল নে যে গুগল প্লেত পেইটেমৰ ১০০ মিলিয়ন ডাউনলোড আছে। পেইটেমৰ ৩৫০ মিলিয়ন ব্যৱহাৰকাৰী আছে\nপেটিএম কেছবেক জালিয়াতী কি?\nআহক,আজি আমি পেটিএম কেছবেক জালিয়াতীৰ বিষয়ে আলোচনা কৰো।\nকেছবেক জালিয়াতী এনেকৈ আৰম্ভ হয় এটা মেছেজেৰে" অভিনন্দন! আপুনি পেটিএম স্ক্ৰেচ কাৰ্ড এখন লাভ কৰিছে"\nলোকসকলে এনে লিংকসমূহৰ বিষয়ে জানিবলৈ বিচাৰে সেইবাবে তেওঁলোকে বেছি একো নভাবকৈ এই লিংকসমূহ খোলে। এই নটিফিকেছন সমূহ paytm-cashoffer.com ৰ পৰা আহে। এইটো এনেকুৱা এটা ছাইট যিটো তেওলোকে কেতিয়াও ভিজিত কৰা নাই।এইটোৱে ক্লেইম কৰে যে ২০০০ টকাৰ কেছবেক ব্যৱহাৰকাৰীক দিয়া হৈছে। এই ছাইটে এই ৰিৱাৰ্ড ব্যৱহাৰকাৰীৰ পেইটিম একাউন্টলৈ পোনপটীয়াকৈ প্ৰেৰণ কৰে।কিন্তু এই এপটো সম্পূৰ্ণ ৰূপে অফিচিয়েল এপৰ দৰে লাগে যে নতুন ব্যৱহাৰকাৰীয়ে প্ৰকৃত এপটো বুলি ভাৱি ভুল কৰিব পাৰে।চেণ্ড বাটনটো ক্লিক কৰাৰ পিছত, সেইটো তেওঁলোকৰ ফোনত ইনষ্টল থকা পেইটিমৰ আচল এপটোলৈ ৰিডাইৰেক্ট হয়। আৰু তাতে তেওঁলোকে কেছবেক এমাউন্ট পৰিশোধ কৰিবলৈ কয়। আৰু গ্ৰাহকে গোটেই প্ৰক্ৰিয়াটো বুজাৰ আগতে এমাউন্ট পোৱাৰ পৰিৱৰ্তে পৰিশোধ কৰে।এনে জালিয়াতী কৰা লোকে কৌশল কৰিয়েই এনে কাম কৰে।\nপ্ৰবঞ্চকে প্ৰথমতে লোকসকলক তেওঁলোকৰ জালত পেলাই লয়, তেওঁলোকক এনে অনুভৱ কৰাই যে তেওঁলোকে এটা বৃহৎ কেছবেক লাভ কৰিব\nইয়াৰ পিছত কেছবেক ব্যৱহাৰ কৰি এনেকুৱা অনুভৰ কৰাব বিচাৰে যে প্ৰকৃততে তেওঁলোকে ব্যৱহাৰকাৰীলৈ কিবা প্ৰেৰণ কৰি আছে।\nযিকল লোকে ইউপিআই থকা এপে কেনেকৈ কাম কৰে সেই কথা বুজি নাপায় বা নাজানে তেওঁলোকক প্ৰবঞ্চকে লক্ষ্য কৰি লয়। যদি আপোনাৰ ফোনত ইউপিআই থকা এপ নাই তেন্তে এই জালিয়াতিয়ে কাম নকৰে। এই প্ৰবষ্ণনা কেৱল স্মাৰ্টফোনতহে কাম কৰে,আনকি কম্পিউটাৰতো কাম নকৰে। যেতিয়াই আপুনি লিংকত ক্লিক কৰে,আপোনাক তেতিয়াই এটা কেছবেক অফাৰ আগবঢ়োৱা হয়।\nফোনপেকো এই জালিয়াতীৰ লক্ষ্য কৰা হৈছে। অপৰাধীয়ে অচিনাকী লোকক ফোন কৰি কয় যে তেওঁ ফোনপেৰ পৰা ক'ল কৰিছে। তেওঁলোকে লোকসকলক সন্মত কৰায় যে তেওঁলোকে এটা কেছবেক জিকিছে আৰু তেওঁলোকক ৰিৱাৰ্ড বাটনটো ক্লিক কৰিব কয়।\nযেতিয়া লোকসকলে সেই বাটনতো ক্লিক কৰে ,তেওঁলোকৰ একাউন্টৰ পৰা টকা যায় আৰু লগতে বহু আন তথ্য যেনে বেংক একাউন্ট আৰু আন ইন্টাৰনেট বেংকৰ তথ্যও লিক হয়।\nআৰু পঢ়ক:ই ৱালেট আৰু UPI ব্যৱহাৰ কৰোতে কেনেকৈ প্ৰৱঞ্চনাৰ পৰা হাত সাৰিব?\nএই কেছবেংক জালিয়াতিৰ পৰা কেনেকৈ হাত সাৰিব?\nএনে বহুতো ৰিৱাৰ্ড সম্পৰ্কীয় নটিফিকেছন বা আন পুৰস্কাৰ লাভ কৰা নটিফিকেছনো আপোনাৰ ব্যক্তিগত তথ্য চুৰ কৰিবলৈ প্ৰেৰণ কৰা হয়।যিকোনো লিংক কৰ পৰা আহিছে সেইটো ভালকৈ নোচোৱাকৈ ক্লিক কৰিব নালাগে। যিকোনো ৱেবচাইটৰ প্ৰকৃত হয় নে নহয় সেইটো জানিবলৈ পেজটোৰ ওপৰত ওলাই থকা লিংকটো ভালকৈ চাওক।ব্যৱহাৰকাৰীয়ে সদায় এইটো মনত ৰাখিব লাগে যে যিকোনো বৈধ বেবছাইট আৰু প্লেটফৰ্মে কেতিয়াও বহুত বেছি পৰিমাণৰ কেছবেক নিদিয়ে।\nসেইবাবে যিকোনো লিংক ক্লিক কৰাৰ আগতে সদায় ভালকৈ চাওক।\nএনে জালিয়াতিৰ পৰা হাত সাৰিবলৈ যি এপ আপুনি ব্যৱহাৰ কৰি আছে,বিশেষকৈ বিত্তীয় লেনেদেন কৰা এপসমূহৰ বিষয়ে বিশদ তথ্য লাভ কৰিবলৈ চেষ্টা কৰক।পেইটিমে সঘনাই গ্ৰাহকক এনে জালিয়াতিৰ পৰা হাত সাৰিবলৈ মেছেজৰ জড়িয়তে এলাৰ্ট কৰি থাকে আৰু এইটো মনত ৰখাটো খুবেই প্ৰয়োজনীয়।\nপেটিএমে কেতিয়াও বাহ্যিক লিংক বা তৃতীয় পক্ষৰ ৱেবছাইটৰ জৰিয়তে কেছবেক বা পুৰস্কাৰ পইণ্ট প্ৰদান নকৰে। যদি আপুনি কেছবেক জিকে, ইয়াক স্বয়ংক্ৰিয়ভাৱে আপোনাৰ পেটিএম ৱালেট বা আপুনি এপ্পৰ সৈতে লিংক কৰা বেঙ্ক একাউণ্টলৈ ক্ৰেডিট কৰা হ'ব।\nএপটোৱে ইয়াৰ ব্যৱহাৰকাৰীসকলক কেছবেক বা পুৰস্কাৰ পইণ্ট প্ৰাপ্ত কৰিবলৈ আন কোনো ৱেবছাইট দৰ্শন কৰিবলৈ কোৱা নাই।\nআপোনাৰ ব্ৰাউজাৰে আপোনাক আপুনি যোগ্য হ'ব পৰা কোনো কেছবেক বা পুৰস্কাৰ চুক্তিৰ বিষয়ে অৱগত নকৰিব। আপোনাৰ পঞ্জীভুক্ত ইমেইল ঠিকনা বা পেটিএম এপৰ জৰিয়তে আপোনাক নতুন পেটিএম অফাৰৰ বিষয়ে অৱগত কৰা হ'ব।\nপ্ৰাপ্তকৰ্তাই কেতিয়াও কোনো অজ্ঞাত প্ৰেৰকৰ পৰা হোৱাটছএপ বা এছএমএছৰ জৰিয়তে প্ৰেৰণ কৰা লিংকত ক্লিক কৰিব নালাগে। এই সেৱাবোৰৰ এটাৰ জৰিয়তে আপুনি প্ৰাপ্ত কৰা যিকোনো বেঙ্ক বা কেছবেক অফাৰ উপেক্ষা কৰাটো সৰ্বশ্ৰেষ্ঠ।\nযেতিয়া আপুনি টকা "প্ৰাপ্ত" কৰে, আপুনি "পৰিশোধ" বুটামত টেপ কৰাৰ বা আপোনাৰ ইউ.পি.আই. পিন প্ৰবিষ্ট কৰাৰ প্ৰয়োজন নাই। আপুনি কেৱল টকা প্ৰেৰণ কৰিব পাৰে বা ইউপিআই পিন ব্যৱহাৰ কৰি আপোনাৰ বেঙ্ক বেলেন্স পৰীক্ষা কৰিব পাৰে।\nটকা স্থানান্তৰ কৰাৰ আগতে, প্ৰাপ্তকৰ্তাৰ পৰিচয় প্ৰমাণিত কৰক।\nআপোনাৰ পাছৱৰ্ড (ওটিপি) আৰু বেঙ্ক একাউণ্টৰ তথ্য সকলো সময়তে ব্যক্তিগত ৰাখিব।\nআপুনি বিভিন্ন প্লেটফৰ্মৰ পৰা পোৱা বাৰ্তা আৰু লিংকবোৰত বহুতো প্ৰৱঞ্চনা আৰু ভুৱা বাতৰি দেখিব। যদি আপুনি ভালদৰে লক্ষ্য কৰে তেন্তে আপুনি টাইপো, বেলেগ ডিজাইন, বা আন অস্বাভাৱিক আচৰণ লক্ষ্য কৰিব পাৰে। এই সূচকবোৰৰ প্ৰতি নজৰ ৰাখিব যাতে আপুনি ভুৱা লিংকত প্ৰদান কৰা তথ্যৰ শুদ্ধতা পৰীক্ষা কৰিব পাৰে।\nযদি আপুনি কিবা ডাউনলোড কৰিবলৈ গৈ আছে, নিশ্চিত কৰক যে ই এক বিশ্বস্ত উৎসৰ পৰা ডাউনলোড হৈ আছে। কেতিয়াও হোৱাটছএপত অজ্ঞাত কিউআৰ কোড স্কেন নকৰিব।\nপেটিএম কেলেংকাৰীৰ প্ৰতিবেদন\nপেটিএমে ইয়াৰ গ্ৰাহকৰ সুৰক্ষা আৰু গোপনীয়তা সুৰক্ষিত কৰিবলৈ সৰ্বশ্ৰেষ্ঠ চাইবাৰ সুৰক্ষা দল থকাৰ দাবী কৰিছিল। কৃত্ৰিম বুদ্ধিমত্তা (এআই) ব্যৱহাৰ কৰি, এপ্পটোৱে যিকোনো প্ৰৱঞ্চনামূলক বা সন্দেহজনক কাৰ্যকলাপ তৎক্ষণাৎ চিনাক্ত কৰিব পাৰে আৰু টেলিকম কৰ্তৃপক্ষ, ব্যৱহাৰকাৰীৰ বেঙ্ক, আৰু যিকোনো প্ৰৱঞ্চনামূলক ফ্লেগ কৰা কাৰ্যকলাপৰ চাইবাৰ চেলক অৱগত কৰিব পাৰে।\nপ্ৰতিটো ইউ.পি.আই.-আধাৰিত এপ্পে ডিজিটেল পৰিশোধ জালিয়াতিৰ প্ৰতিবেদন দিব পাৰে। এপ্পটোত বিকল্পটো তৎক্ষণাৎ দৃশ্যমান নহয় নেকি চাবলৈ সহায় আৰু সমৰ্থন শাখাটো ভাল। আপুনি কেনেদৰে যিকোনো প্ৰৱঞ্চনামূলক লেনদেনৰ প্ৰতিবেদন দিব পাৰে, যাৰ ভিতৰত আছে পেটিএম এপ্পত কেছবেক অনলাইন জালিয়াতি।\nষ্টেপ 1: স্ক্ৰীনৰ ওপৰত বাওফালে থকা প্ৰফাইলত যাওক\nষ্টেপ2: হেল্প আৰু চাপৰ্ট ওনাছ ম'ৰত ক্লিক কৰক\nষ্টেপ 3: বিচাৰক আৰু "চুজ দা চাৰ্ভিছ ইউ হেল্প উইথ" নিৰ্বাচন কৰক আৰু "ভিউ অল চাৰ্ভিচ" বাটন ক্লিক কৰক\nপদক্ষেপ 4: "প্ৰৱঞ্চনা আৰু লেনদেনৰ প্ৰতিবেদন" বাকচটো বিচাৰক আৰু ক্লিক কৰক।\nপদক্ষেপ 5: আপোনাৰ সমস্যাটো সৰ্বশ্ৰেষ্ঠভাৱে বৰ্ণনা কৰা সমস্যাটো চিনাক্ত কৰক। প্ৰৱঞ্চনামূলক লেনদেন, ফিছিং ৱেবছাইট, আৰু অন্যান্য সমস্যাবোৰ একেদৰে প্ৰতিবেদন কৰিব পাৰি।\nপদক্ষেপ 6: তাৰ পিছত আপোনাক প্ৰৱঞ্চনাৰ নিৰ্দিষ্ট বিৱৰণ প্ৰদান কৰিবলৈ কোৱা হ'ব যাতে তেওঁলোকে এক পুংখানুপুংখ অনুসন্ধান কৰাৰ পিছত উপযুক্ত ব্যৱস্থা ল'ব পাৰে।\nবৰ্তমান ভাৰতবৰ্ষত পিৰ টু পিৰ পৰিশোধ আৰু ই ৱালট এপ ব্যৱহাৰ কৰা দ্ৰুত গতিত বৃদ্ধি পাইছে।বৰ্তমান এই এপসমূহৰ জনপ্ৰিয়তা বৃদ্ধি পাইছে। এই প্লেটফৰ্মবোৰ ব্যৱহাৰ কৰি, মানুহে আন ৰাজ্যৰ প্ৰিয়জনক ধন প্ৰেৰণ কৰিব পাৰে, স্থানীয় সেৱাৰ বাবে পৰিশোধ কৰিব পাৰে, আৰু অধিক। সকলো পিয়েৰ-টু-পিয়াৰ (পি2পি) লেনদেনৰ আধাতকৈ অধিক গ্ৰাহকক এক অজ্ঞাত তৃতীয় পক্ষৰ সৈতে লেনদেন কৰা অন্তৰ্ভুক্ত থাকে, যাৰ ফলত তেওঁলোক বিশেষকৈ প্ৰৱঞ্চনাৰ সন্মুখীন হয়। যিহেতু ই-কমাৰ্চ, ম'বাইল পৰিশোধ, আৰু কম্পিউটিং শক্তি বৃদ্ধি পাইছে, তেনেদৰে প্ৰৱঞ্চনাৰ সুন্দৰতাও বৃদ্ধি পাইছে।ইণ্টাৰনেটৰ যোগেদি বিত্তীয় লেনদেন কৰোঁতে গ্ৰাহকসকলে অতিৰিক্ত সতৰ্ক হ'ব লাগিব। তেওঁলোকে কেতিয়াও তেওঁলোকৰ ব্যক্তিগত বা বিত্তীয় তথ্য ফোন বা ইণ্টাৰনেটৰ যোগেদি কাকো দিব নালাগে। আশা কৰোঁ ওপৰত প্ৰদান কৰা তথ্যই আপোনাক অনলাইন কেছবেক কেলেংকাৰীৰ ভুক্তভোগী হোৱাত বাধা দিব। শেহতীয়া আপডেট, বাতৰি ব্লগ, আৰু মাইক্ৰ', ক্ষুদ্ৰ আৰু মজলীয়া ব্যৱসায় (এমএছএমই), ব্যৱসায়িক পৰামৰ্শ, আয়কৰ, জিএছটি, দৰমহা আৰু একাউণ্টিং সম্পৰ্কীয় প্ৰবন্ধৰ বাবে Khatabook অনুসৰণ কৰক।\nঅনুগ্ৰহ কৰি আপোনাৰ কাৰ্ড জাৰী কৰা বেঙ্কক কেছটো অৱগত কৰক বা নিকটতম চাইবাৰ ক্ৰাইমৰ ওচৰলৈ যাওঁক। গোচৰটোৰ প্ৰতিবেদন দিবলৈ cybercell@khatabook.com ইমেইল এটা প্ৰেৰণ কৰক।\nগুৰুত্বপূৰ্ণ: আপুনি এছএমএছ বা আন চেনেলৰ জৰিয়তে প্ৰাপ্ত কৰা অ'টিপি, পিআইএন, বা আন কোনো কোড কেতিয়াও ভাগ-বতৰা নকৰিব। আপোনাৰ একাউণ্ট নম্বৰ বা ক্ৰেডিট আৰু ডেবিট কাৰ্ডৰ বিৱৰণ ৰাজহুৱা প্লেটফৰ্মত কেতিয়াও ভাগ-বতৰা নকৰিব।\nপ্ৰশ্ন: কেছবেক কি?\nকেছবেক হৈছে এক প্ৰকাৰৰ পুৰস্কাৰ কাৰ্যসূচী য'ত গ্ৰাহকসকলে তেওঁলোকৰ অনলাইন ক্ৰয়ৰ শতাংশ উপাৰ্জন কৰিব পাৰে।\nপ্ৰশ্ন: পেটিএমে কেছবেক আগবঢ়ায় নেকি?\nপ্ৰশ্ন: পেটিএমত স্ক্ৰেচ কাৰ্ড কেনেদৰে বিচাৰি পাব?\nস্ক্ৰেচ কাৰ্ডখন পেটিএম এপৰ "কেছবেক এণ্ড অফাৰ" শাখাত উপলব্ধ।\nপ্ৰশ্ন: চেভমুদ্ৰা কি?\nSaveMudra.com হৈছে এটা কেছবেক ৱেবছাইট যাৰ উদ্দেশ্য হৈছে গ্ৰাহকসকলক তেওঁলোকৰ অনলাইন ক্ৰয়ত কেছবেক প্ৰদান কৰি ধন ৰাহি কৰাত সহায় কৰা। প্ৰায় প্ৰতিজন প্ৰখ্যাত অনলাইন ৰিটেইলাৰৰ ওপৰত কেছবেক উপাৰ্জন কৰিব পাৰি। তেওঁলোকৰ আমাজন, ফ্লিপকাৰ্ট, মিন্ট্ৰা আদিৰ দৰে শীৰ্ষ অনলাইন ৰিটেইলাৰৰ সৈতে সম্পৰ্ক আছে।\nগুগল পে জালিয়াতি কি? এই জালিয়াতিৰ পৰা কেনেকৈ সুৰক্ষিত থাকিব\nএকাউন্টিংৰ 3টা সুৱৰ্ণ নিয়ম।উদাহৰণৰ সৈতে বুজোৱা হৈছে\nএকাউন্টিংৰ 3টা সুৱৰ্ণ…\nই ৱালেট আৰু UPI ব্যৱহাৰ কৰোতে কেনেকৈ প্ৰৱঞ্চনাৰ পৰা হাত সাৰিব?\nমূল্য মুদ্ৰাস্ফীতি সূচক গাইড মুদ্ৰাস্ফীতি সূচক গাইড\nএইটো উপযোগী পোৱা গৈছে নেকি?\nআমাৰ নিউজলেটাৰলৈ সাবস্ক্ৰাইব কৰক আৰু আমাৰ আপডেট আৰু প্ৰবন্ধবোৰৰ বিষয়ে সকলো তথ্য পোনপটীয়াকৈ আপোনাৰ ইনবক্সলৈ প্ৰাপ্ত কৰক।\nএই বাকচটো পৰীক্ষা কৰি, আপুনি আমাৰ সৈতে সন্মত হৈছেচৰ্তাৱলী আৰু নিয়মাৱলী


যৌনাঙ্গত বিষ ? প্ৰস্ৰাৱৰ সময়ত জ্বলি আছে নেকি? এই ৫ টা ৰোগৰ পৰা সাৱধান হ'ব|Desease: stay safe from this5genital related deseases– News18 assam\nHome » photogallery » health-well-being »Health Alert: যৌনাঙ্গত বিষ? প্ৰস্ৰাৱৰ সময়ত জ্বলি আছে নেকি? এই ৫বিধ ৰোগৰ পৰা হওক সাৱধান...\nHealth Alert: যৌনাঙ্গত বিষ? প্ৰস্ৰাৱৰ সময়ত জ্বলি আছে নেকি? এই ৫বিধ ৰোগৰ পৰা হওক সাৱধান...\nযদি আপুনি যৌনাঙ্গত নিৰন্তৰ বিষ, খজুৱতি বা অসুবিধা অনুভৱ কৰে, তেন্তে আগতীয়াকৈ সাৱধান হ'ব, এই ৫ বিধ ৰোগৰ পৰা থাকিব সাৱধান !\n| February 22, 2022, 17:56 IST\nআমি যিমানেই আধুনিক নহওঁ কিয়, যৌনতাৰ বিষয়ে আমাৰ মনত এতিয়াও হাজাৰ হাজাৰ অহেতুক কৌতুহল আছে ! যৌন সংক্ৰমিত ৰোগৰ ক্ষেত্ৰত আমি এতিয়াও কথা লুকুৱাবলৈ চেষ্টা কৰোঁ।! কিন্তু মনত ৰাখিব, পাঁচটা শাৰীৰিক সমস্যাৰ দৰে, যৌন সমস্যাবোৰো অতি এবিধ স্বাভাৱিক ৰোগ ! ইয়াত লুকুৱাবলৈ একো নাই ! যদি আপুনি যৌনাঙ্গত নিৰন্তৰ বিষ, খজুৱতি বা আন কিবা অসুবিধা অনুভৱ কৰে, তেন্তে আগতীয়াকৈ সাৱধান হ'ব, এই ৫ টা ৰোগৰ পৰা সাৱধান হ'ব !\nবেক্টেৰিয়েল ভেজিনোচিছ - যোনিত সমগোত্ৰীয় বেক্টেৰিয়াৰ সংক্ৰমণৰ ফলত এই ৰোগ হয়। সংক্ৰমণ কিহৰ পৰা হ'ব পাৰে ? অন্তঃজৰায়ু সামগ্ৰী ব্যৱহাৰ কৰা, অপৰিষ্কাৰ সহবাস,বাবুল স্নান, গা ধোৱাৰ সময়ত জননাংগৰ সুগন্ধি যুক্ত চাবোন ব্যৱহাৰ কৰা, যোনিৰ ডিঅ'ড্ৰেণ্ট ব্যৱহাৰ কৰা, আণ্ডাৰৱেৰ ফ্ৰিজিড চাবোনেৰে ধোৱা, গা ধোৱা পানীত এণ্টিচেপ্টিক লিকুইড ব্যৱহাৰ কৰা আদিবোৰ কাৰণত এই ৰেগৰ সংক্ৰমন হ'ব ব পাৰে। যদি আপোনাৰ সঙ্গী ইতিমধ্যে এই ৰোগত আক্ৰান্ত হৈছে, তেন্তে আপুনিও তেওঁৰ দ্বাৰা সংক্ৰমিত হ'ব পাৰে।\nগনোৰিয়া - নাইচেৰা গনোৰিয়া (Nersserra gonorrhoea) নামৰ বীজাণুৰ দ্বাৰা সংক্ৰমিত এক যৌন সংক্ৰমিত ৰোগ। মহিলা আৰু পুৰুষৰ জটিল যৌন ৰোগবোৰৰ ভিতৰত, গনোৰিয়া হৈছে এক ৰোগ যি কেৱল এজন পুৰুষৰ পৰা এগৰাকী মহিলালৈ বা এগৰাকী মহিলাৰ পৰা এজন পুৰুষলৈ যৌন সম্পৰ্কৰ জৰিয়তে সংক্ৰমিত হয়। এই ক্ষেত্ৰত, তেজৰ সৈতে খুব কম সম্পৰ্ক আছে। ই বংশগতভবে সংক্ৰমিত নহয়। সাধাৰণতে, এই বীজাণুবোৰে মহিলা বা পুৰুষৰ যৌনাঙ্গত ঘাঁৰ সৃষ্টি কৰে। এনে হ'লে, যৌনাংগত পুঁজ জমা হয়। যদি এই পুঁজে আন এগৰাকী মহিলা বা পুৰুষৰ যৌনাঙ্গ স্পৰ্শ কৰে, তেনেহ'লে এই বীজাণুটো তেওঁৰ যৌনাঙ্গত প্ৰৱেশ কৰে। ই তাত বাহৰ পাতে আৰু ঘাঁৰ সৃষ্টি কৰে।\nপুৰুষৰ ক্ষেত্ৰত, প্ৰাৰম্ভিক লক্ষণবোৰৰ ভিতৰত আছে - মূত্ৰনলীৰ সংক্ৰমণ, মূত্ৰনলীৰ পৰা পুঁজসদৃশ তৰল মুকলি হোৱা, মূত্ৰনলীত সংক্ৰমণ হ'লে প্ৰস্ৰাৱ কৰা কৰোঁতে কষ্ট পোৱা, প্ৰস্ৰাৱ কৰাোঁতে বিষ অনুভৱ কৰা আদি লক্ষণে দেখা দিয়ে। পিছত, আঁঠু বা অন্যান্য গাঁঠিত বিষ হয়, ফুলিবৱৈ আৰম্ভ কৰে। প্ৰস্ৰাৱ কৰাটো বহুত কঠিন আৰু বহু সময়ত ই বন্ধ হৈও যায়। পুৰুষত্বও হেৰুৱাব পাৰে।\nমহিলাৰ ক্ষেত্ৰত, প্ৰাৰম্ভিক লক্ষণবোৰৰ ভিতৰত আছে যোনিৰ পৰা পুঁজৰ দৰে হালধীয়া স্ৰাৱ ওলোৱা। যোনি আৰু মূত্ৰনলীত খজুৱতি হয়। পিছত, পেটৰ বিষ হ'ব পাৰে, ঋতুস্ৰাৱৰ সমস্যা বৃদ্ধি পায়, বন্ধ্যাত্ব আহিব পাৰে।\nট্ৰাইকোমোনিয়াচিছ - এই ৰোগ যৌনতাৰ জৰিয়তে বিয়পে। লক্ষণবোৰৰ ভিতৰত আছে যোনিত খজুৱতি, প্ৰস্ৰাৱৰ সময়ত বিষ, অস্বস্তি আৰু বিষ আৰু দুৰ্গন্ধ ওলোৱা।\nচালামিডা---চালামিডা হৈছে এবিধ অতি সৰু আকাৰৰ বেক্টেৰিয়া, যি যৌনতাৰ জৰিয়তে সংক্ৰমিত হয়। এই ৰোগত আক্ৰান্ত হোৱাৰ পিছত প্ৰথমতে এই ৰোগৰ সংক্ৰমনৰ কথা বুজি পোৱা নাযায়। লক্ষণবোৰ ৩ সপ্তাহৰ পিছৰ পৰাহে দেখা যায়। লক্ষণবোৰৰ ভিতৰত আছে যোনিৰ পৰা অস্বাভাৱিক তৰল স্ৰাৱ বাহিৰ হোৱা, বেদনাদায়ক ঋতুস্ৰাৱ, যৌন সঙ্গমৰ সময়ত যৌনাঙ্গত বিষ আৰু জ্বলা-পোৰাৰ অনুভৱ।\nকেণ্ডিডা -- কেণ্ডিডা বা ইষ্ট সংক্ৰমণ ভেঁকুৰৰ সংক্ৰমণ। ই সংক্ৰমণটো ছাল, যৌনাঙ্গ, মুখ, ডিঙি আৰু আনকি তেজলৈও বিয়পাই দিব পাৰে। সংক্ৰমণটো মুখ্যতঃ শৰীৰৰ আৰ্দ্ৰ এলেকাত বিয়পে।


হাইকামাণ্ডেই শেষ কথা! সোণোৱাল মুখ্য মন্ত্ৰী হৈ থাকিলেও আপত্তি নাই মন্ত্ৰী হিমন্তৰ!\nসোণোৱাল মুখ্যমন্ত্ৰী পদৰ প্ৰাৰ্থী হ’ব বুলি ৰামমাধৱে স্পষ্ট কৰাৰ পাছতে কি প্ৰতিক্ৰিয়া মন্ত্ৰী হিমন্তৰ?\nকংগ্ৰেছৰ দৰেই বিজেপিৰো হাই কামাণ্ডৰ কথাই শেষ কথা নেকি? এই প্ৰশ্ন এইবাবেই উত্থাপন কৰা হৈছে কিয়নো ৰাষ্ট্ৰীয় নেতৃত্বৰ কথা আখৰে আখৰে মানি চলে বিজেপিৰ ৰাজ্যিক নেতৃত্বই। ৰাষ্ট্ৰীয় নেতৃত্বৰ ওপৰত মাত মতা বা টিপ্পনি মৰাটো নিবিচাৰে ৰাজ্যিক নেতৃত্বই।\nকালি শংকৰদেৱ কলাক্ষেত্ৰৰ এক অনুষ্ঠানত অংশগ্ৰহণ কৰি বিজেপিৰ ৰাষ্ট্ৰীয় সাধাৰণ সম্পাদক মাধৱে ২০২১ ৰ বিধানসভাৰ নিৰ্বাচনতো মুখ্যমন্ত্ৰী পদৰ প্ৰাৰ্থী হিচাপে সোণোৱালেই থাকিব বুলি একপ্ৰকাৰে স্পষ্ট কৰি দিছিল।\nতেওঁ কৈছিল ‘ নৰেন্দ্ৰ মোদীক ৰাইজে ২০১৪ ৰ তুলনাত ২০১৯ ত যেনেকৈ অধিক ভোট দি চৰকাৰ বনোৱাত সহায় কৰিছিল ঠিক সেইদৰে অসমতো সৰ্বানন্দ সোণোৱালৰ নেতৃত্বত বিজেপিক অধিক ভোট দি পাঁচবছৰ শাসন কৰাৰ সুযোগ দিব। অসমৰ জনতাৰ ওচৰত সমৰ্পিত হৈ ৰাজ্যত বিজেপি চৰকাৰ পাঁচ বছৰ চলিল। আশা কৰো সৰ্বানন্দ সোণোৱাল আৰু তেওঁৰ টীমটোক অসমৰ মানুহে আৰু আশীৰ্বাদ দিব।‘\nতাৰ পাছতেই সাংবাদিকে এই সম্পৰ্কে সোধাত প্ৰতিক্ৰিয়া প্ৰকাশ কৰি মন্ত্ৰী হিমন্ত বিশ্ব শৰ্মাই কয় ‘ৰামমাধৱ ডাঙৰীয়াই কোৱাটোতো আপোনালোকে শুনিলেই। সেই প্ৰশ্নটো আকৌ মোক কিয় কৰিব খোজে? তেওঁ ৰাষ্ট্ৰীয় পৰ্য্যায়ৰ নেতা। ৰাষ্ট্ৰীয় নেতাৰ প্ৰশ্নৰ ওপৰত টিপ্পনি মৰাটো স্থানীয় নেতাৰ কাম নহয়। আমি ৰাষ্ট্ৰীয় নেতাৰ নিৰ্দেশহে মানিব লাগিব।‘\nমন্ত্ৰী হিমন্ত বিশ্ব শৰ্মাৰ এই মন্তব্যৰ পৰা স্পষ্ট যে মুখ্যমন্ত্ৰী পদৰ প্ৰাৰ্থীৰ ক্ষেত্ৰত তেওঁ ৰাষ্ট্ৰীয় নেতাৰ যি নিৰ্দেশ সেয়া মানি চলিব। লগতে তেওঁৰ এই বক্তব্যৰ পৰা স্পষ্ট হৈছে যে ৰাষ্ট্ৰীয় নেতৃত্ব বা হাই কামাণ্ডে যদি মুখ্যমন্ত্ৰী পদৰ প্ৰাৰ্থী হিচাপে পুনৰ সৰ্বানন্দ সোণোৱালকে প্ৰক্ষেপ কৰে তেন্তে এইক্ষেত্ৰত তেওঁ কোনো বিসম্বাদ নকৰে বা আপত্তি নকৰে।


#encounter - The Cross Current\nএনকাউণ্টাৰ কৰা সেনা বিষয়াৰ বিৰুদ্ধে কিয় চলিছে কোৰ্ট মাৰ্ছেল?\nএনকাউণ্টাৰ ৷ ক্ৰমাৎ অসমবাসীৰ বাবে হৈ উঠিছে এটা সহজ শব্দ ৷ স্ক্ৰিপ্ৰ এখনেই থাকে ৷ হয় আৰক্ষীৰ জিন্মাৰ পৰা পলায়নৰ চেষ্টা কৰে , নহয়তো আৰক্ষীৰ অস্ত্ৰ কাঢ়ি নিয়াৰ অপচেষ্টা ৷ তাৰ পাছত আৰক্ষীৰ গুলী ৷ কিন্তু ভুৱা এনকাউণ্টাৰ কৰি এগৰাকী সেনা বাহিনীৰ…\nশিৱসাগৰৰ সুৰজ গগৈক কোনে হত্যা কৰিলে ?\nতিনিমহীয়া সন্তানৰ পিতৃ সুৰজ গগৈক আৰক্ষীয়ে গুলীয়াইছিল যোৱা ৩ মাৰ্চত ৷ এমাহ পাছত ৩ এপ্ৰিলত তেওৰ মৃত্যু হয় ৷ কিন্তু প্ৰকৃততে কি হৈছিল সুৰজ গগৈৰ লগত ? কি কয় পিতৃ – মাতৃয়ে ? স্বতন্ত্ৰতাৰ বাবে সহযোগিতাৰ প্ৰয়োজন ৷ আমাক আৰ্থিকভাৱে…\nকিন্তু বিকি আলীৰ এনকাউন্টাৰ সমর্থনযোগ্যনে?\nThe CrossCurrent\t Mar 17, 2022\n৷নিৰজ দাসৰ এনকাউন্টাৰৰ পিছত জিপি সিঙৰ টুইটাৰত দেখা গৈছিল নিউটনৰ সূত্ৰ৷এইবাৰ দেখা গ’ল গীতাৰ বাণী৷ সংঘটিত হল আৰু এটা এনকাউন্টাৰ৷এনকাউন্টাৰত প্ৰাণ গ’ল ধর্ষণত অভিযুক্ত বিকি আলীৰ৷কিছুসময়ৰ পিছতে আহিল আন এটা এনকাউন্টাৰৰ খবৰ৷এইবাৰ এনকাউন্টাৰত প্ৰাণ…


দেশৰ ভিতৰত চতুৰ্থখন ডাঙৰ দলং বগীবিল জুন মাহত মুকলি কৰাৰ ঘোষণা\nবহু প্ৰতিক্ষীত বগীবিল দলংখন অৱশেষত এই বৰ্ষৰ জুন মাহত উদ্বোধন কৰা হ’ব।\nঅসম চুক্তি অনুসৰি উক্ত বগীবিল দলংখন ২০০২ চনৰ পৰা নিৰ্মাণ কৰিবলৈ প্ৰস্তুতি চলোৱা হয়। ২০১৪ চনৰ জুলাই মাহত দলংখনৰ নিৰ্মাণ প্ৰক্ৰিয়া প্ৰায় সম্পূৰ্ণ হৈছিল আৰু তেতিয়ালৈকে এই বগীবিল দলং নিৰ্মাণত বহু সময় আৰু ধন ব্যয় হৈছিল।\nৰাজ্যিক ৰে’ল মন্ত্ৰী ৰাজেন গোঁহাইয়ে কয় যে, ‘পৰ্যাপ্ত পুঁজিৰ অভাৱকে ধৰি আৰু বিভিন্ন কাৰণত উক্ত বগীবিল দলং নিৰ্মাণত পলম হোৱাৰ লগতে বৰ্তমানলৈকে দলং খন মুকলি কৰিব পৰা হোৱা নাছিল যদিও বৰ্তমান ই ব্যৱহাৰৰ উপযোগী হৈ উঠিছে।’ লগতে তেওঁ দলংখন জুন মাহত উদ্বোধন কৰা হ’ব বুলিও জানিবলৈ দিয়ে।\nউল্লেখযোগ্য যে মুকলি হ’ব লগীয়া উক্ত দলংখনে ব্ৰহ্মপুত্ৰৰ দক্ষিণ পাৰ আৰু শিলাপথাৰৰ লগত ৰে’ল আৰু পথ সংযোগ ঘটাব বুলি আশা প্ৰকাশ কৰা হৈছে। তাৰোপৰি ধেমাজি ৰাষ্ট্ৰীয় ঘাইপথ ৫২ ক ডিব্ৰুগড় ৰাষ্ট্ৰীয় ঘাইপথ ৫২ বি ক সংযোগ ঘটাব।\nব্ৰহ্মপুত্ৰ নদীৰ ওপৰত সজা এই বগীবিল দলং হ’ল সৰ্বাধিক দীঘল দলং আৰু ই দেশৰ ভিতৰত চতুৰ্থখন ডাঙৰ দলং।\nপ্ৰাপ্ত তথ্য মতে ৪.৯৪ কি. মি. দৈৰ্ঘ্যৰে নিৰ্মাণ কৰা ৰে’লৱে পুলটো দেশৰ ভিতৰত আটাইতকৈ দীঘল ৰে’লৱে পুল আৰু ইয়াক নিৰ্মাণ কৰোতে ৪৯৯৬ কোটি টকা ব্যয় কৰা হৈছে। ইয়াৰোপৰি দলংখনৰ দুয়োপাৰে ফুটপাথ থকাৰ লগতে বিদ্যুৎ আৰু লাইটৰ ব্যৱস্থাও থাকিব।


যৌন সংক্ৰামক ৰোগ বন্ধ্যাত্বৰ কাৰণ হ’ব পাৰে নেকি? এইবোৰ লক্ষণ দেখা পালে সাৱধান হওক | Asom Live 24\nবন্ধ্যাত্ব এতিয়া কেৱল এখ দুৰ্ভাগ্যজনক দুৰ্ঘটনা নহয়, ই এতিয়া ঘৰে ঘৰে বিয়পি পৰা এটা সমস্যা। পুৰুষ-মহিলা উভয়ৰে বন্ধ্যাত্বৰ আঁৰত জীৱনৰ অনিয়মেই আছে বুলি বিশেষজ্ঞসকলে দাবী কৰে। খাদ্যাভ্যাসৰ জটিলতা, অত্যধিক শাৰীৰিক আৰু মানসিক চাপৰ বাবে এই সমস্যা দিনক দিনে বাঢ়ি গৈ আছে।\nআপুনি জানেনে যে কিছুমান যৌন ৰোগে বন্ধ্যাত্বৰ সম্ভাৱনা বৃদ্ধি কৰিব পাৰে! চিফিলিছৰ দৰে ৰোগতো ভ্ৰুণৰ ক্ষতি হোৱাৰ সম্ভাৱনা বেছি। এই ক্ষেত্ৰত কোনবোৰ যৌন সংক্ৰামক ৰোগ মাৰাত্মক হ’ব পাৰে সেই বিষয়ে আমি সংক্ষেপে আপোনালোকলৈ আগবঢ়ালো।\nপুৰুষ-নাৰী উভয়েই এই বেক্টেৰিয়াৰ দ্বাৰা সংক্ৰমিত যৌন ৰোগত আক্ৰান্ত হয়। বেছিভাগ নাৰীৰ ক্ষেত্ৰতে এই ৰোগ লক্ষণবিহীন হৈ থকা দেখা যায়। এই ৰোগত আক্ৰান্ত হ’লে পেলভিছৰ প্ৰদাহ হ’ব পাৰে। ফলত নাৰীৰ সন্তান প্ৰসৱত বিভিন্ন সমস্যা দেখা যায়। গৰ্ভৱতী মহিলাৰ ক্ষেত্ৰত ক্ল’মাইডিয়া সংক্ৰমণৰ সম্ভাৱনা বেছি হয়।\nএই যৌন ৰোগৰ কোনো লক্ষণ দেখা নাযায়। মহিলাৰৰ ক্ষেত্ৰত ঋতুস্ৰাৱৰ সময়ত ‘স্পটিং’ (অতি সামান্য ৰক্তক্ষৰণ) হ’ব পাৰে। প্ৰস্ৰাৱ কৰাৰ সময়ত প্ৰস্ৰাৱৰ অসংযমতা আৰু অত্যধিক ‘যোনিৰ পৰা স্ৰাৱ’ বাহিৰ হ’ব পাৰে। সময়মতে চিকিৎসা নকৰিলে জৰায়ু আৰু ফেলোপিয়ান টিউবলৈ এই ৰোগ বিয়পিব পাৰে। এনে ক্ষেত্ৰত প্ৰসৱৰ সময়ত সমস্যাৰ সৃষ্টি হ’ব পাৰে।\nহাৰ্পিছ ৰোগত সাধাৰণতে যৌনাংগৰ চাৰিওফালে খজুৱতি, ফুলা আৰু বিষ হয়। যৌন সম্পৰ্কৰ জৰিয়তে এই ৰোগ আৰু অধিক বিয়পি পৰে। এই ৰোগৰ পৰা সম্পূৰ্ণৰূপে আৰোগ্য লাভ নকৰিলেও চিকিৎসাৰ জৰিয়তে ৰোগৰ লক্ষণসমূহ নিয়ন্ত্ৰণ কৰাৰ লগতে সংক্ৰমণৰ বিস্তাৰ নিয়ন্ত্ৰণ কৰাটো সম্ভৱ।\nঅধ্যয়নত দেখা গৈছে যে এই ৰোগৰ ফলত পুৰুষৰ শুক্ৰাণুৰ সংখ্যা হ্ৰাস পাব পাৰে। গতিকে, পুৰুষৰ বন্ধ্যাত্বৰ আশংকা বৃদ্ধি পায়। সময়মতে চিকিৎসা নকৰিলে জন্মৰ সময়ত শিশুলৈ এই ৰোগ বিয়পিব পাৰে।


Government Job: আবেদনহে হ'ল, নিযুক্তি পৰীক্ষা কিন্তু আজি পৰ্যন্ত নহ'ল! চৰকাৰী বিভাগে বিভাগে পৰি ৰৈছে লাখ লাখ নিবনুৱাৰ আবেদন... assam-government-job-only-done-application-process-the-recruitment-test-is-not-yet-done-till-date-hb– News18 assam\nGovernment Job: আবেদনহে হ'ল, নিযুক্তি পৰীক্ষা কিন্তু আজি পৰ্যন্ত নহ'ল! চৰকাৰী বিভাগে বিভাগে পৰি ৰৈছে লাখ লাখ নিবনুৱাৰ আবেদন...\nবিজ্ঞাপনৰ ভিত্তিত চাকৰি প্ৰত্যাশীয়ে আবেদন জনোৱাৰ পিছতো মাহৰ পিছত মাহ ধৰি চৰকাৰে অনুষ্ঠিত কৰিব পৰিব পৰা নাই নিযুক্তি পৰীক্ষা।\nমে'ৰ ভিতৰত ৰাজ্য চৰকাৰে ১ লাখ নিবনুৱা যুৱক-যুৱতীৰ হাতত চৰকাৰী নিযুক্তি পত্ৰ তুলি দিব বুলি চৌদিশে চৰ্চা চলি থকাৰ মাজতে কিছুমান খবৰে মন সেমেকাই তুলিছে চাকৰি প্ৰত্যাশীৰ! ৰাজ্যৰ চৰকাৰী বিভাগসমূহত পৰি ৰৈছে লাখ লাখ নিবুনৱাৰ আৱেদন। আবেদন প্ৰক্ৰিয়া ঠিকেই হৈ আছে, আগবঢ়া নাই নিযুক্তি প্ৰক্ৰিয়াহে।\nতথ্য অনুসৰি, কৃষি বিভাগত ১৫৭টা পদ, সমাজ কল্যান বিভাগত ১৩৮টা পদ, পঞ্চায়ত আৰু গ্ৰামোন্নয়ন বিভাগত ১,৩২৪টা পদ, ভূমি সংৰক্ষণ বিভাগত ১৪৫টা পদ আৰু ৰেচম বিভাগত ১৮০টা পদৰ বিজ্ঞাপন প্ৰকাশ কৰিয়েই যেন দায়িত্ব সামৰিলে চৰকাৰে। আনকি কৃষি বিভাগৰ মিডিয়া এক্সপাৰ্টৰ ৩৫টা ঠিকাভিত্তিক পদৰ ইণ্টাৰভিও অনুষ্ঠিত কৰাৰ দুমাহ উকলি যোৱাৰ পিছতো আজি পৰ্যন্ত নোলাল ফলাফল।\nইমানেই নহয়, যোৱা ৭ ডিচেম্বৰত স্বাস্থ্য বিভাগে প্ৰকাশ কৰা ২,৭২০টা পদৰ বিজ্ঞাপনৰো আজিলৈকে আগবঢ়া নাই কাম। এনে কৰ্ম-কাণ্ড দেখি এতিয়া হতাশ হৈ পৰিছে শিক্ষিত নিবনুৱাসকল।\nFirst published: January 29, 2022, 10:39 IST\nAssam GovernmentGovernment JobNo JobUnemployed Youth


১মিনিটত ২৫খবৰ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\n১. মনিপুৰৰ বিধান সভা উপ নিৰ্বাচনৰ ফলাফল ঘোষনা ।৫ খন আসনত হৈছিল উপনিৰ্বাচন । ৪ খন আসনত বিজেপি জয় লাভ কৰাৰ লগতে ১ খন আসনত নিৰ্দলীয় প্ৰাৰ্থীয়ে জয়লাভ কৰে ।\n২. প্ৰদূষণ নিয়ন্ত্ৰণ বোৰ্ডে গুৱাহাটীত সম্পূৰ্ণ নিষিদ্ধ কৰিলে ফটকা । ফটকা বিক্ৰীৰ ক্ষেত্ৰটো সম্পূৰ্ণ নিষেধাজ্ঞা প্ৰদূষণ নিয়ন্ত্ৰণ ব’ৰ্ডৰ ।\n৩. অসম সাহিত্য সভাৰ প্ৰাক্তন সভাপতি ড০ পৰমানন্দ ৰাজবংশীয়ে অগপত আনুষ্ঠানিক ভাবে যোগদান কৰে । ৰাজবংশীৰ লগতে প্ৰায় তিনি শতাধিক ব্যক্তিয়ে অগপত যোগদান কৰে ।\n৪. কা’ বিৰোধী আন্দোলনক নাচ-গানৰ আন্দোলন আখ্যা অগপৰ সভাপতি তথা কৃষি তথা পশুপালন বিভাগৰ মন্ত্ৰী অতুল বৰাৰ। আমবাৰীত অনুষ্ঠিত অগপৰ যোগদান অনুষ্ঠানত এই মন্তব্য কৰে অগপৰ সভাপতি অতুল বৰাই ।\n৫ আমিনগাঁৱত আলাবৈৰ ৰণৰ স্মৃতি সৌধ মঙলবাৰে মুকলি কৰা হয় । বীৰ সৈনিকসকললৈ শ্ৰদ্ধাঞ্জলি জনাই এই অনুষ্ঠানত ৫০ ফুট উচ্চতাৰ স্মৃতি সৌধ মুকলি কৰিলে মন্ত্ৰী হিমন্তবিশ্ব শৰ্মাই।\n৬. অসম মিজোৰাম সীমান্ত অব্যাহত আছে উত্তেজনা। মিজোৰাম অভিমুখী আবদ্ধ হৈ থকা গাড়ী এৰি দিলে লাইলাপুৰবাসীয়ে। অসম অভিমুখী গাড়ী এতিয়াও মিজোৰামত আৱদ্ধ হৈ থকাত ক্ষোভ লাইলাপুৰ বাসীৰ ।\n৭ . ৰাজধানী ক্ষেত্ৰ উন্নয়ন প্ৰাধিকৰণ আইনৰ আওতাৰ পৰা তিৱা স্বায়ত্ত্বশাসিত পৰিষদৰ এলেকাক বাদ দিয়াকে ধৰি বিভিন্ন দাবীত তিৱা ছাত্ৰ সন্থাই আহ্বান মঙলবাৰে মধ্য অসম বন্ধৰ আহ্বান জনাইছিল । ফলত মঙলবাৰে মধ্য অসমৰ সাধাৰণ জীৱন যাত্ৰা স্তব্ধ হৈ পৰে ।\n৮. মঙ্গলবাৰৰ পৰা ১২ নৱেম্বৰলৈকে তিনি দিনীয়াকৈ ধেমাজি কাছাৰী ময়দানত ধেমাজি জিলা প্ৰশাসন আৰু নাবাৰ্ডৰ সৌজন্যত হস্ত – শিল্প মেলা আৰম্ভ হয় । ৷ধেমাজি জিলাখনৰ স্থানীয় উৎপাদিত বিভিন্ন ধৰনৰ সামগ্ৰী মেলাত প্ৰদৰ্শীত হয় ৷\n৯. পশ্চিমবংগৰ নিউ জলপাইগুৰি আৰক্ষী থানাত বিজেপি কৰ্মীৰ থানা ঘেৰাও প্ৰতিবাদ। বিজেপি কৰ্মীৰ হত্যাকাণ্ডক লৈ এই প্ৰতিবাদী কাৰ্যসূচী।\n১০. ‘মধ্যপ্ৰদেশৰ জনতাই মোক ভাল পাই। মোৰ বিশ্বাস যে মধ্যপ্ৰদেশত বিজেপিয়ে জয়ী হ’ব।’ এই মন্তব্য মধ্যপ্ৰদেশৰ মুখ্যমন্ত্ৰী শিৱৰাজ সিং চৌহানৰ।\n১১.তেলাংগানাৰ মুথাংগীত এখন বাহন আৰু ট্ৰাকৰ মাজত মুখামুখী সংঘৰ্ষ। এই সংঘৰ্ষত ছয়জনকৈ লোকে মৃত্যু।\n১২.বোম্বে হাই কৰ্টে বাতিল কৰিলে অৰ্ণৱ গোস্বামীৰ জামিন আৱেদন। এই ৰায়ক প্ৰত্যাহ্বান জনাই তেওঁ উচ্চতম ন্যায়ালয়ৰ দ্বাৰস্থ হ’ব।\n১৩.কৰ্ণাটকৰ বাপুজীনগৰ এটা কেমিকেল ফেক্টৰীত সংঘটিত অগ্নিকাণ্ড। তিনিখনকৈ অগ্নিনিৰ্বাপক বাহিনীৰ গাড়ীয়ে নিৰ্বাপিত কৰে জুই।\n১৪.কান্নুৰ আন্তঃৰাষ্ট্ৰীয় বিমান বন্দৰত গ্ৰেপ্তাৰ এজন লোকক। প্ৰায় ২২ লাখ টকা মূল্যৰ সোণসহ গ্ৰেপ্তাৰ কৰা হয় লোকজনক।\n১৫. দিল্লীৰ চিভিল চেন্টাৰত নগৰ নিগমৰ কৰ্মচাৰীৰ প্ৰতিবাদ। বেতন লাভ নকৰাৰ বাবে এই প্ৰতিবাদী কাৰ্যসূচী।\n১৬. ১২ নবেম্বৰত মুক্তি পাব নতুন হিন্দী ছবি লুড’। ছবিখনত মুখ্য চৰিত্ৰত অভিনয় কৰিছে অভিষেক বচ্চন, ৰাজ কুমাৰ ৰাও, আদিত্য ৰয় কাপুৰকে ধৰি বহু কেইগৰাকী অভিনেতা-অভিনেত্ৰীয়ে।\n১৭.তামিলনাডুৰ মাডুৰাইত মঙলবাৰৰ পৰা পুনৰ খোলা হ’ব চিনেমা হল সমূহ। কোভিড প্ৰট’ক’ল মানি দৰ্শকে চাব পাৰিব হলত চিনেমা।\n১৮ শ্বপিয়ানত ভাৰতীয় সেনা বাহিনীৰ সন্ত্ৰাসবাদীৰ বিৰুদ্ধে অভিযান। এটা গ্ৰেণেড, এ কে ৰাইফল, পিষ্টল উদ্ধাৰ কৰে সেনাই।\n১৯. চত্তীশগড়ৰ উপ নিৰ্বাচনত কংগ্ৰেছ দলে এখন আসনত জয়লাভ কৰে । মঙলবাৰে ফলাফল ঘোষনা কৰে নিৰ্বাচন আয়োগে ।\n২০ . উত্তৰ প্ৰদেশ উপ নিৰ্বাচনৰ ৭ খন আসনৰ ফলাফল ঘোষনা কৰে । উপ নিৰ্বাচনত বিজেপিয়ে ৬ খন আসন দখল কৰাৰ লগতে সমজবাদী পাৰ্টীয়ে ১ খন আসনত জয়লাভ কৰে ।\n২১.গুজৰাটতত আঠ খন আসনত উপ নিৰ্বাচন অনুষ্ঠিত হয় । উপ নিৰ্বাচন অনুষ্ঠিত হোৱা ৮ খন আসনত জয় লাভ কৰে বিজেপিয়ে ।\n২২. নাগালেণ্ডৰ কিফিৰি জিলাৰ ৬০ পুংগ্ৰ বিধানসভা সমষ্টিৰ উপ নিৰ্বাচনত নিৰ্দলীয় প্ৰাৰ্থী টি য়াংচিয় ছাংটামে জয়ী হৈছে । আজি ঘোষণা কৰা ফলাফলত নিৰ্দলীয় প্ৰাৰ্থী য়াংচিয় ছাংটামে অন্য নিৰ্দলীয় প্ৰাৰ্থী এছ কিউছিউমিউ য়িমছুংগাৰক তীব্ৰ প্ৰতিদ্বন্দিতা অন্ত ১৪১৬ টা ভোটতত পৰাজিত কৰে ।\n২৩. কলিকতাৰ টেপেচীয়া বস্তি অঞ্চলত ভয়ানক অগ্নিকাণ্ড সংঘটিত হয় । ৬ খন অগ্নি নিৰ্বাপক বাহিনীয়ে অগ্নি নিৰ্বাপন কৰে ।\n২৪. আই পি এল-২০২০ৰ খিতাপ দখল মুম্বাই ইণ্ডিয়ানছৰ। পঞ্চমবাৰলৈ এই খিতাপ দখল মুম্বাইৰ।\n২৫. মঙ্গলবাৰৰ পৰা ১২ নৱেম্বৰলৈকে তিনি দিনীয়াকৈ ধেমাজি কাছাৰী ময়দানত ধেমাজি জিলা প্ৰশাসন আৰু নাবাৰ্ডৰ সৌজ্ন্যত দিপ্তী হস্ত – শিল্প মেলা আৰম্ভ হৈছে ৷\nমেজিক নাম্বাৰ ১২২ঃ NDA ১২৩খন আসনত অগ্ৰগতি…


(ভাৰতীয় সংবিধানৰ পৰা পুনঃনিৰ্দেশিত)\nদেশৰ মৌলিক ৰাজনৈতিক আদৰ্শৰ ৰূপৰেখাটি নিৰ্দিষ্ট কৰা হৈছে। ১৯৪৯ চনৰ ২৬ নৱেম্বৰত গণপৰিষদত গৃহীত হোৱাৰ পাছত ১৯৫০ চনৰ ২৬ জানুৱাৰীৰ পৰা এই সংবিধান কাৰ্যকৰী কৰা হয়। উল্লেখ্য যে, ১৯৩০ চনৰ ২৬ জানুৱাৰীত ভাৰতীয় জাতীয় কংগ্ৰেছৰ ঐতিহাসিক স্বাধীনতা ঘোষণাৰ স্মৃতিতেই ২৬ জানুৱাৰী তাৰিখটোতে সংবিধান প্ৰবৰ্তনৰ বাবে গৃহীত কৰা হৈছিল। সংবিধানত ভাৰতীয় ৰাজ্যসংঘক এটা সাৰ্বভৌম, সমাজতান্ত্ৰিক, ধৰ্মনিৰপেক্ষ গণতান্ত্ৰিক প্ৰজাতন্ত্ৰ ৰূপে ঘোষণা কৰা হৈছে; এই দেশৰ নাগৰিকসকলৰ বাবে ন্যায়বিচাৰ, সাম্য আৰু স্বাধীনতা সুনিশ্চিত কৰা হৈছে আৰু জাতীয় সংহতি ৰক্ষাৰ বাবে নাগৰিকসকলৰ পৰস্পৰৰ মাজত ভাতৃভাৱ জাগৰিত কৰি তোলাৰ বাবে অনুপ্ৰাণিত কৰা হৈছে। "সমাজতান্ত্ৰিক", "ধৰ্মনিৰপেক্ষ" , "সংহতি" , আৰু সকলো নাগৰিকৰ মাজত ভ্ৰাতৃভাৱ" – এই শব্দবোৰ ১৯৭৬ চনত সংবিধান সংশোধনীৰ মাধ্যমত সংবিধানৰ লগত সংযোগ কৰা হয়। সংবিধান প্ৰবৰ্তনৰ স্মৃতিত ভাৰতীয়সকলে প্ৰতি বছৰৰ ২৬ জানুৱাৰী তাৰিখটো গণৰাজ্য দিৱস হিচাপে উদ্‌যাপন কৰে। ভাৰতীয় সংবিধান বিশ্বৰ সাৰ্বভৌম ৰাষ্ট্ৰসমূহৰ মাজত বৃহত্তম লিখিত সংবিধান। এই সংবিধানত মুঠ ২৪টা অংশ ৪৪৮টা ধাৰা, ১২টা তফছিল আৰু ১১৩টা সংশোধনী আছে। ভাৰতীয় সংবিধানৰ ইংৰাজী সংস্কৰণৰ মুঠ শব্দসংখ্যা ১১৭,৩৬৯ টা। এই সংবিধানখন প্ৰবৰ্তনৰ লগে লগে পূৰ্বপ্ৰচলিত ১৯৩৫ চনৰ ভাৰত শাসন আইনৰ অৱসান ঘটে। দেশৰ সৰ্বোচ্চ আইন হোৱাৰ বাবে, ভাৰত চৰকাৰ প্ৰবৰ্তিত প্ৰতিখন আইনক সংবিধান-অনুসৰিহে কৰা হয়। সংবিধানৰ খচৰা কমিটিৰ সভাপতি ড॰ ভীমৰাও ৰামজী আম্বেদকাৰ ভাৰতীয় সংবিধানৰ প্ৰধান হোতা আছিল।\nসংবিধানৰ বিবৰ্তনসম্পাদনা কৰক\n১৯৩৫ চনৰ পূৰ্বৱৰ্তী ব্ৰিটিছ পাৰ্লিয়ামেণ্টৰ আইনসমূহসম্পাদনা কৰক\nভাৰত শাসন আইন, ১৯৩৫সম্পাদনা কৰক\nকেবিনেট মিশ্যন পৰিকল্পনা, ১৯৪৬সম্পাদনা কৰক\nভাৰতীয় স্বাধীনতা আইন, ১৯৪৭সম্পাদনা কৰক\nখচৰা ৰচনাসম্পাদনা কৰক\n১৯৪৭ চনৰ ১৪ আগষ্টত পৰিষদসকলৰ অধিবেশনত একাধিক কমিটি গঠন কৰাৰ প্ৰস্তাৱ দিয়া হয়। এই কমিটিসমূহৰৰ মাজত উল্লেখযোগ্য আছিল মৌলিক অধিকাৰ কমিটি, কেন্দ্ৰীয় ক্ষমতা কমিটি আৰু কেন্দ্ৰীয় সংবিধান কমিটি। ১৯৪৭ চনৰ ২৯ আগষ্টত ডক্টৰ বি. আৰ. আম্বেদকাৰৰ নেতৃত্বত খচৰা কমিটি গঠিত হয়। ড॰ আম্বেদকৰৰ বাদেও এই কমিটিত আৰু ৬ জন সদস্য আছিল। কমিটিখনে এখন খচৰা সংবিধান প্ৰস্তুত কৰি সেইখন ১৯৪৭ চনৰ ৪ নৱেম্বৰৰ মাজভাগত গণপৰিষদত উত্থাপন কৰে। গণপৰিষদ সংবিধান ৰচনা কৰিবলৈ ২ বছৰ ১১ মাহ আৰু ১৮ দিন সময় লাগিছিল। এই সময়কালৰ মাজত ১৬৬ দিন গণপৰিষসকলৰ অধিবেশন বহে। একাধিকবাৰ পৰ্যালোচনা আৰু সংশোধন কৰাৰ পাছত ১৯৫০ চনৰ ২৪ জানুৱাৰীত গণপৰিষসকলৰ মুঠ ৩০৮ জন সদস্যই সংবিধান নথিৰ দুটি হস্তলিখিত প্ৰতিলিপিত (এখন ইংৰাজী আৰু আনখন হিন্দী) চহী কৰে। দুদিন পাছত এই নথিখনেই ভাৰতীয় সৰ্বোচ্চ আইন স্বৰূপে ঘোষণা কৰা হয়। পৰবৰ্তী ৬০ বছৰত অৰ্থাত ২০১০ চনলৈকে ভাৰতীয় সংবিধানত মুঠ ১১৩টি সংশোধনী অনা হৈছিল।\nচৰকাৰ ব্যৱস্থাসম্পাদনা কৰক\nড॰ ভীমৰাও ৰামজী আম্বেদকাৰ, সংবিধান খচৰা কমিটিৰ সভাপতি তথা ভাৰতীয় সংবিধানৰ প্ৰধান ৰূপকাৰ\nড॰ আম্বেদকাৰৰ মতে, ভাৰতীয় সংবিধানত বৰ্ননা কৰা কেন্দ্ৰীয় চৰকাৰৰ মূল ৰূপটো হৈছে:\nA democratic executive must satisfy three conditions:\n3. It must be impartial to all religion, caste and community.\nUnfortunately, it has not been possible so far to deviseasystem which can ensure both conditions in equal degree. ..... The daily assessment of responsibility, which is not available in the American system is, it is felt, far more effective than the periodic assessment and far more necessary inacountry like India. The Draft Constitution in recommending the parliamentary system of Executive has preferred more responsibility to stability.\nযুক্তৰাষ্ট্ৰীয় গঠনসম্পাদনা কৰক\nসংসদীয় গণতন্ত্ৰসম্পাদনা কৰক\nভাৰতৰ ৰাষ্ট্ৰপতিক জনগণৰ দ্বাৰা প্ৰত্যক্ষভাবে নিৰ্বাচিত কৰা নহয়, তেওঁক সংসদ আৰু ৰাজ্য বিধানসভাসমূহৰৰ সদস্যসকলৰ ভোটৰ দ্বাৰাহে নিৰ্বাচিত হয়। ৰাষ্ট্ৰপতি ৰাষ্ট্ৰৰ প্ৰধান মুৰব্বী। শাসনবিভাগৰ সকলো কামৰ সম্পাদনা আৰু সংসদসকলৰ প্ৰত্যেকখন আইনৰ লগতে তেওঁ জড়িত হৈ থাকে। অৱশ্যে এই সকল ক্ষমতা নামসৰ্বস্ব। ৰাষ্ট্ৰপতিজনে প্ৰধানমন্ত্ৰী আৰু মন্ত্ৰীপৰিষসকলৰ পৰামৰ্শ অনুযায়ীহে কাম কাজ চলাই নিয়ে। ভাৰতীয় সংসদসকলৰ নিম্নকক্ষ লোকসভাৰ সদস্যসকল প্ৰত্যক্ষভাৱে জনগণৰ দ্বাৰা নিৰ্বাচিত কৰা হয়। প্ৰধানমন্ত্ৰী আৰু মন্ত্ৰীপৰিষদে লোকসভাৰ সংখ্যাগৰিষ্ঠ অংশৰ সমৰ্থন লাভ কৰাত সক্ষম হ’লেহে ক্ষমতাত বৰ্তী থাকিব পাৰে। মন্ত্ৰীসকল সংসদসকলৰ উভয় কক্ষৰ ওচৰত জবাবদিহি কৰিবলৈ বাধ্য থাকে। ইয়াৰ বাদেও সংসদকলৰ কোনো একোটি কক্ষৰ নিৰ্বাচিত সদস্যসকলে মন্ত্ৰিত্বৰ পদ গ্ৰহণ কৰিব পাৰে। এইদৰে ভাৰতৰ আইনবিভাগ আৰু শাসনবিভাগক নিয়ন্ত্ৰণ কৰি থাকে। ৰাজ্যৰ সংসদীয় গঠনো একেধৰণৰ। ইয়াত বিধানসভাৰ সদস্য বা বিধায়কসকল প্ৰত্যক্ষভাৱে নিৰ্বাচিত হয়। মুখ্যমন্ত্ৰী আৰু ৰাজ্য মন্ত্ৰীসভাৰ ওপৰত বিধানসভাৰ কৰ্তৃত্ব দেখুৱাব পাৰে।\nস্বাধীন বিচাৰব্যৱস্থাসম্পাদনা কৰক\nগ্ৰন্থ সম্ভাৰসম্পাদনা কৰক\n"https://as.wikipedia.org/w/index.php?title=ভাৰতৰ_সংবিধান&oldid=301307"ৰ পৰা অনা হৈছে\nশেষ সম্পাদনা কৰা হৈছে 27 September 2021 তাৰিখে 08:37 বজাত\nএই পৃষ্ঠাখন ২৭ ছেপ্টেম্বৰ, ২০২১ তাৰিখে ১৪:০৭ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=22005।


ৰাহুল গান্ধীয়ে 'সুশান্ত সিং ৰাজপুত'ক 'ক্ৰিকেটাৰ' বুলি অভিহিত কৰা নাই! - Factcrescendo Assamese\nশেহতীয়াকৈ বলিউডৰ অভিনেতা সুশান্ত সিং ৰাজপুতৰ মৃত্যুৰ বাতৰিয়ে সমগ্ৰ দেশকে জোকাৰি গৈছে । উদীয়মান অভিনেতাজনে অনুৰাগী সকলক কেইবাখনো হিট চিনেমা উপহাৰ দি থৈ গৈছে । ইয়াৰ মাজত তেওঁ ভাৰতীয় ক্ৰিকেটাৰ মহেন্দ্ৰ সিং ধোনিৰ চৰিত্ৰ ৰূপায়ন কৰা চিনেমাখন লেখত লবলগীয়া আৰু এই চিনেমাখনে দর্শকৰ যথেষ্ট সমাদৰ লাভ কৰিবলৈ সক্ষম হৈছিল ।\nসুশান্ত সিং ৰাজপুতৰ মৃত্যুৰ পাছত তেওঁৰ সমন্ধে বিভিন্ন ভুৱা ফটো/ভিডিঅ’/বাতৰি প্ৰচাৰ হব ধৰিছে । এনে এক সন্দেহজনক ফটো হ’ল কংগ্ৰেছ নেতা ৰাহুল গান্ধীয়ে ৰাজপুতৰ সমন্ধে কৰা এক টুইটৰ স্ক্ৰিনশ্বট । উক্ত স্ক্ৰিনশ্বটটো ফেচবুকত ব্যাপক ভাৱে শ্বেয়াৰ হৈছে আৰু ভাইৰেল হৈ পৰিছে । উক্ত টুইটটোত ৰাহুল গান্ধীয়ে সুশান্ত সিং ৰাজপুতক শ্ৰদ্ধাঞ্জলি জনাওঁতে অভিনেতাৰ পৰিবৰ্তে ‘ক্ৰিকেটা’ৰ বুলি লিখা দেখা গৈছে ।\nঅসমৰ ‘চেনেল ৬’ নামৰ এক নিউজ পৰ্টেলৰ পৰা উক্ত স্ক্ৰিনশ্বটটোৰ বিষয়ে এক বাতৰি পৰিবেশন কৰা দেখা গৈছে আৰু উক্ত ভিডিঅ’ নিউজটো তেওঁলোকৰ ফেচবুক পে’জত, ‘কংগ্ৰেছৰ যুৱৰাজ ৰাহুল গান্ধী মন্তব্য। সুশান্ত সিং ৰাজপুত এজন ক্ৰিকেটাৰ।’ বুলি শিৰোনামা দি ১৫ জুন, ২০২০ তাৰিখে আপলোড কৰা দেখা গৈছে । এই ফেচবুক পোষ্টটো বৰ্তমানলৈকে ৯ বাৰ শ্বেয়াৰ হৈছে আৰু ধীৰে ধীৰে ভাইৰেল হব ধৰিছে । বাতৰিটোত তেওঁলোকে দাবী কৰিছে যে কংগ্ৰেছ নেতাজনে সুশান্ত সিং ৰাজপুতক ক্ৰিকেটাৰ বুলি অভিহিত কৰি টুইট কৰিছিল আৰু পাছত সেইয়া ডিলিট কৰি আকৌ অভিনেতা বুলি উল্লেখ কৰি টুইট কৰিছিল ।\nসঁচাকৈ কংগ্ৰেছ নেতা ৰাহুল গান্ধীয়ে সুশান্ত সিং ৰাজপুতক ক্ৰিকেটাৰ বুলি অভিহিত কৰি টুইট কৰিছিল নেকি? সত্য কি? জানোঁ আহক ।\nপ্ৰথমে আমি কংগ্ৰেছ নেতা ৰাহুল গান্ধীৰ অফিচিয়েল টুইটাৰ হেণ্ডেলটো চালোঁ আৰু দেখিলোঁ যে ৰাহুল গান্ধীয়ে এনে ধৰণৰ কোনো টুইট কৰা নাই বৰঞ্চ ৰাহুল গান্ধীয়ে ভাইৰেল স্ক্ৰিনশ্বটটোত দেখা পোৱা ‘সময়’টোৰ সময়ত সুশান্ত সিং ৰাজপুতক অভিনেতা বুলি উল্লেখ কৰিহে এক টুইট কৰিছিল । যদিহে গান্ধীয়ে ‘ক্রিকেটাৰ’ বুলি উল্লেখ কৰা টুইটটো ডিলিট কৰি ‘অভিনেতা’ বুলি উল্লেখ কৰি টুইট কৰিলহেঁতেন তেন্তে ১ মিনিট হলেও সময়ৰ ব্যৱধান থাকিলহেঁতেন ।\nআমি আৰু দেখিলোঁ যে ভাইৰেল স্ক্ৰিনশ্বটটোত ৰাহুল গান্ধীৰ টুইটটোৰ ছয় হেজাৰতকৈ অধিক ৰিটুইট হৈছে আৰু প্রায় ৫০ হেজাৰ লাইক কৰা হৈছে । আমি যদি ধৰি লওঁ যে ৰাহুল গান্ধীয়ে ‘ক্রিকেটাৰ’ বুলি উল্লেখ কৰা টুইটটো ডিলিট কৰি ‘অভিনেতা’ বুলি উল্লেখ কৰা টুইটটো ১ মিনিটতকৈ কম সময়ত টুইট কৰিছিল তেন্তে আমি মানি লব লাগিব যে ১ মিনিটতকৈ কম সময়ত ‘ক্রিকেটাৰ’ বুলি উল্লেখ কৰা টুইটটো ছয় হেজাৰতকৈ অধিক ৰিটুইট হৈছে আৰু প্রায় ৫০ হেজাৰ লাইক পাইছে যি কোনোপধ্যেই সম্ভৱ নহয় ।\nএই টুইটটোত দেওবাৰে দুপৰীয়া ২ মান বজাত প্ৰকাশ হৈছিল যেতিয়া সুশান্ত সিং ৰাজপুতৰ মৃত্যুৰ বাতৰিটো প্ৰকাশ পাইছিল । ৱেবেক মেচিনত এই টুইটটো ১৪ জুন, ২০২০ তাৰিখে দুপৰীয়া ২ বজাত লগে লগে সংৰক্ষিত হৈছিল । আমি উক্ত টুইটটোৰ সংৰক্ষিত লিংকবোৰ চালোঁ যাতে এই টুইটটো এডিট কৰা বা শুধৰোৱা হৈছে নেকি আমি জানিব পাৰোঁ । আমি দেখিলোঁ যে ৰাহুল গান্ধীয়ে ‘ক্ৰিকেটাৰ’ শব্দটো ব্যৱহাৰ কৰা নাছিল যিহেতু সংৰক্ষিত টুইটত নহলে এইয়া দেখা পোৱা গ’লহেতেঁন ।\nআমি লগতে উল্লেখ কৰিব লাগিব যে এইয়া প্ৰথমবাৰ নহয় যেতিয়া ৰাহুল গান্ধীৰ নামত ভুৱা টুইট ভাইৰেল হৈছে । আমি আগতেও এনে ধৰণৰ ফেক্ট চেক কৰিছোঁ আৰু ৰাহুল গান্ধীৰ টুইটৰ ভুৱা স্ক্ৰিনশ্বট পাইছোঁ । এই বিষয়ে পঢ়ক ইয়াত ।\nউক্ত ভাইৰেল স্ক্ৰিনশ্বটটো ভুৱা হয় আৰু কংগ্ৰেছ নেতা ৰাহুল গান্ধীয়ে সুশান্ত সিং ৰাজপুতক শ্ৰদ্ধাঞ্জলি জনাই টুইট কৰোঁতে তেওঁক ‘ক্ৰিকেটাৰ’ বুলি অভিহিত কৰি কোনো টুইট কৰা নাই ।\nTitle:ৰাহুল গান্ধীয়ে ‘সুশান্ত সিং ৰাজপুত’ক ‘ক্ৰিকেটাৰ’ বুলি অভিহিত কৰা নাই!\nTagged MS DhoniRahul GandhiSushant Singh Rajput


১. অন্ধ-বিশ্বাসৰ বিৰুদ্ধে যুঁজা বীৰুবালা ৰাভালৈ ২০১৪চনৰ মূলা গাভৰু বঁটা। টাই আহোম যুৱ পৰিষদৰ চৰাইদেউ জিলা সমিতিয়ে ২০১৩বৰ্ষৰ পৰা অসম আৰু অসমীয়াৰ স্বাৰ্থত উল্লেখনীয় বৰঙণি আগবঢ়োৱা তথা নাৰী জাতিৰ উত্তৰণৰ বাবে বলিষ্ঠ ভূমিকা গ্ৰহণ কৰা নাৰীক এই বঁটা প্ৰদান কৰি আহিছে।\n২. অসমৰ শান্তিপূৰ্ণ আৰু সুচাৰুকৈ লোকসভা নিৰ্বাচন অনুষ্ঠিত কৰাকটো সুনিশ্চিত কৰিবলৈ ৰাজ্যখনলৈ আজি আহিছে এক প্ৰতিনিধি দলৰ সৈতে দেশৰ মুখ্য নিৰ্বাচনী আয়ুক্ত ভি এছ সম্পথ। তেখেতে বিভিন্ন দল সংগঠনৰ সৈতে মত বিনিময় কৰাৰ লগতে উপাযুক্ত আৰু আৰক্ষী অধীক্ষক সকলৰ সৈতেও বৈঠক অনুষ্ঠিত কৰিব বুলি জানিব পৰা গৈছে।\n৩. অসম সাহিত্য সভাৰ কলিয়াবৰ অধিবেশনৰ বাবে স্থান ঘোষণা হোৱাৰ সুখবৰ। উল্লেখযোগ্য যে ৭৩সংখ্যক দ্বি-বাৰ্ষিক অধিবেশনখনি অহা বৰ্ষৰ ১-৩ ফেব্ৰুৱাৰীত অনুষ্ঠিত হব। ৩১জানুৱাৰীত শিলঘাটৰ নাট্য মন্দিৰত কাৰ্যনিৰ্বাহক সভাৰ পাছত ১ ফেব্ৰুৱাৰীত জখলাবন্ধাৰ ডাঃ টি আও ষ্টেডিয়ামত উদ্বোধনী অনুষ্ঠান তথা পতাকা উত্তোলন কৰা হব। মূল সভা আৰু প্ৰদৰ্শী স্থলী আদিৰ বাবে নলতলীৰ খাৰতলি পথাৰৰ স্থান আয়োজক কমিটিয়ে ঘোষণা কৰিছে।\n৪. দীপিকা চক্ৰৱৰ্তী আৰু গোবিন্দ বড়োলৈ সাহিত্য অকাডেমিৰ অনুবাদ বঁটা। প্ৰখ্যাত সাহিত্যিক সুনীল গংগোপাধ্যায়ৰ ঐতিহাসিক উপন্যাস "সেই সময়"ৰ দ্বিতীয়খণ্ড বাঙালীৰ পৰা অসমীয়ালৈ কৰা অনুবাদৰ বাবে প্ৰয়াত চক্ৰৱৰ্তীলৈ মৰণোত্তৰ ভাৱে এই বঁটা ঘোষণা কৰা হৈছে। আনহাতে বড়ো ভাষালৈ বাঙালী কথাশিল্পী সতীনাথ ভাদুৰীৰ উপন্যাস "জাগৰী"ৰ অনুবাদৰ বাবে এই বঁটা গোবিন্দ বড়োলৈ আগবঢ়োৱা হৈছে। উল্লেখযোগ্য যে মামণি ৰযছম গোস্বামীৰ বহু চৰ্চিত উপন্যাস "অহিৰণ"ৰ হিন্দীলৈ কৰা অনুবাদৰ বাবে বুদ্ধদেৱ চেটাৰ্জীলৈকো সাহিত্য অকাডেমিৰ অনুবাদ বঁটা আগবঢ়োৱা হৈছে। মুঠতে ২৩টা ভাষৰ অনুদিত গ্ৰন্থৰ বাবে ২৩জন সাহিত্য কৰ্মীলৈ এই বঁটা আগবঢ়োৱা হৈছে।\n৫. এনাজৰী সাহিত্য সংস্কৃতি গৌষ্ঠীৰ সৌজন্যত অহা ২৩ মাৰ্চত যোৰহাটৰ সংবাদ ভৱনত আয়োজিত হৈছে এনাজৰী বঁটা প্ৰদান অনুষ্ঠান আৰু এখনি কবি সন্মিলন। উক্ত অনুষ্ঠানতে ২০১৪বৰ্ষৰ বাবে থানেশ্বৰ বৰাক "এনাজৰী বঁটা", চৌয়দা ৱাহিদা তাজক "সমন্বয় কবি বঁটা" আৰু দিব্যজ্যোতি গোহাঁই গগৈক "সাহিত্য প্ৰেৰণা বঁটা" প্ৰদান কৰা হব। এই অনুষ্ঠানতে এশগৰাকী কবিৰ নিৰ্বাচিত কবিতাৰে এখন সংকলনকে ধৰি আন সাতখন গ্ৰন্থও উন্মোচিত হব। লগতে এনাজৰী গোষ্ঠীয়ে আয়োজন কৰা সদৌ অসম ভিত্তিৰ সাহিত্য প্ৰতিযোগিতাৰ বিজয়ী সকলকো প্ৰদান কৰা হব পুৰস্কাৰ।\n৬. গহপুৰ জিলা সাংবাদিক সন্থাৰ নতুন কাৰ্যালয় গৃহৰ কালি আনুষ্ঠানিকভাৱে কৰা হয় দ্বাৰ মুকলি। দ্বাৰ মুকলি কৰি বিশিষ্ট সাংবাদিক প্ৰয়াত প্ৰকাশ হাজৰিকাৰ সহধৰ্মিনী তথা সমাজসেৱিকা বিৰজা হাজৰিকাই এই ভৱনে সাংবাদিক সন্থাক এটি নতুন ঠিকনা প্ৰদান কৰিলে বুলি অনুভৱ ব্যক্ত কৰে।\n৭. অসমতো আম আদমী পাৰ্টিয়ে লোকসভা নিৰ্বাচনত কৰিব প্ৰতিদ্বন্দিতা। বৰ্তমানলৈকে ঘোষিত হৈছে সাতটা সমষ্টিৰ বাবে প্ৰাৰ্থী চূড়ান্ত হোৱা বুলি জানিব পৰা গৈছে।\n৮. আঞ্চলিকাতাবাদ এৰি বিজেপিত যোগ দিলে অগপৰ প্ৰাক্তন সভাপতি চন্দ্ৰমোহন পাটোৱাৰী আৰু প্ৰাক্তন মন্ত্ৰী হিতেন গোস্বামীয়ে। তাৰ বিপৰীতে বিজেপিৰ ৰাজ্যিক সম্পাদিকা মৃদুলা বৰকাকতি আৰু শিল্পী পুলক গগৈয়ে যোগদান কৰিলে অসম গণ পৰিষদত।\n৯. তেজপুৰত অসম গণ পৰিষদৰ প্ৰাৰ্থী হব বৃন্দাবন গোস্বামী। বৰ্তমানে দলটোৰ হাতত থকা একমাত্ৰ আসনখনৰ বাবে গোস্বামীৰ নিকা ভাবাপন্ন প্ৰাৰ্থীত্বই এতিয়া নিখিল ভাৰত কংগ্ৰেছ কমিটিৰ সাধাৰণ সম্পাদক ভূপেন বৰাক প্ৰত্যাহ্বান জনাব বুলি ৰাজনৈতিক বিশ্লেষকে কৰিলে মন্তব্য।\n১০. বৰপেটাৰোডত বৃদ্ধি পোৱা অসামাজিক কাৰ্য বন্ধ কৰিবলৈ আৰক্ষীয়ে চলালে বিশেষ অভিযান। অনলাইন লটাৰীৰ ব্যৱসায়ীৰ লগতে ৪০জন সুৰাপায়ীক আটক কৰি থানাৰ চৌহদতে আবদ্ধ কৰি ৰখাৰ বাতৰিয়ে পালে সংবাদ শিৰোনামা।